അവിനാശി അപകടകാരണം കണ്ടെയ്നർ ലോറി ഡ്രൈവർ ഉറങ്ങിപ്പോയത് | Kairali News | kairalinewsonline.com\nഅതിഥി തൊഴിലാളികളെ ഇറക്കിവിടാന് ശ്രമിച്ചപ്പോള് ഇടപെട്ടത് സിഐടിയു നേതാവ്; സമൂഹമാധ്യമങ്ങളില് നടക്കുന്നത് വ്യാജ പ്രചരണം: മുഹമ്മദ് മുഹ്‌സിന്\nഭയപ്പെടേണ്ട സാഹചര്യമില്ല; പോത്തന്‍കോട് സമൂഹവ്യാപനം സംശയിക്കുന്നില്ലെന്നും കെകെ ശൈലജ ടീച്ചര്\nജീവന് രക്ഷിക്കാന് സാധ്യമായതെല്ലാം ചെയ്തിരുന്നു; ആശങ്കപ്പെടേണ്ട സാഹചര്യമില്ലെന്ന് കടകംപള്ളി\nകേരളത്തില് രണ്ടാമത്തെ കൊറോണ മരണം; പോത്തന്‍കോട് സ്വദേശി 69 കാരന് മരിച്ചു\nസൗജന്യ റേഷൻ നാളെ മുതൽ ; 87 ലക്ഷം കുടുംബങ്ങൾക്കും സൗജന്യ ഭക്ഷ്യധാന്യ കിറ്റ്\nഅതിഥി തൊഴിലാളികള്‍ക്ക് മുന്നില് അധ്യാപകനായി ഹോംഗാര്‍ഡ് കരുണാകരന്\nഅവിനാശി അപകടകാരണം കണ്ടെയ്നർ ലോറി ഡ്രൈവർ ഉറങ്ങിപ്പോയത്\nതിരുവനന്തപുരം: അവിനാശിയിലെ അപകടത്തിന് കാരണം കണ്ടെയ്നർ ലോറി ഡ്രൈവർ ഉറങ്ങിയതാവാം എന്നാണ് സംശയം. തമിഴ്നാട്-കേരള പൊലീസ് സംഘം കണ്ടെയ്നര് ഡ്രൈവറുടെ മൊഴിയെടുത്തു.\nകണ്ടെയ്നർ ഡ്രൈവർ ഹേമരാജ് അപകടത്തിന് പിന്നാലെ പൊലീസിൽ കീഴടങ്ങിയിരുന്നു. കണ്ടെയ്നർ ലോറി നിയന്ത്രണം വിട്ട് ദേശീയപാതയുടെ മീഡിയനിലൂടെ 50 മീറ്റർ സഞ്ചരിച്ച ശേഷമാണ് എതിർ ദിശയിൽ വന്ന ബസിലിടിച്ചതെന്ന് മോട്ടോർ വാഹനവകുപ്പിന്‍റെ പ്രാഥമിക പരിശോധനയിൽ വ്യക്തമായിട്ടുണ്ട്.\nഹെെവേ പൊലീസിനായി പുതിയ മാര്‍ഗനിര്‍ദേശങ്ങള്\nഡ്രൈവിംഗിനിടെ ഉറക്കത്തോട് വാശി വേണ്ട; ഒരു നിമിഷം മതി എല്ലാം തീരാന്; തീര്‍ച്ചയായും ശ്രദ്ധിക്കേണ്ട കാര്യങ്ങള്\nമീഡിയനിൽ കയറിയതിന് പിന്നാലെ കണ്ടെയ്നറിന്‍റെ ടയർ പൊട്ടി. ഇതോടെ വശത്തേക്ക് ചെരിഞ്ഞ് ബസിന്‍റെ വലത് വശത്തേക്ക് ഇടിച്ചുകയറുകയായിരുന്നു. തമിഴ്നാട് പോലീസ് ലോറി ഡ്രൈവറുടെ അറസ്റ്റ് രേഖപ്പെടുത്തിയിട്ടുണ്ട്. മനപൂർവമല്ലാത്ത നരഹത്യയ്ക്കാകും ഇയാൾക്കെതിരേ കേസെടുക്കുക.\nTags: avinashi accidentKSRTC ACCIDENT\nന്യൂയോര്‍ക് നഗരം നിശ്ചലമായപ്പോള്…\nകൊറോണ: രാജ്യത്ത് അഞ്ച് മരണം കൂടി; രാജ്യത്താകെ 32 പേര് മരിച്ചു; രോഗം ബാധിച്ചത് 1251 പേര്‍ക്ക്; 102 പേര് രോഗമുക്തരായി\nകൊറോണ: നിസാമുദ്ദീനിലെ പള്ളിയിലെ ചടങ്ങില് പങ്കെടുത്ത ആറ് പേര് മരിച്ചു; 200 പേര് നിരീക്ഷണത്തില്; പരിപാടിയില് തമിഴ്‌നാട്ടില് നിന്ന് മാത്രം പങ്കെടുത്തത് 1500ഓളം പേര്; ദില്ലിയില് ആശങ്ക, കനത്ത ജാഗ്രത\nകണ്ണൂര് ജില്ലയില് 11 പേര്‍ക്കു കൂടി കൊറോണ; രോഗം സ്ഥിരീകരിച്ചവരുടെ എണ്ണം 46 ആയി\nമദ്യാസക്തിയുള്ളവര്‍ക്ക് ഇനി ഡോക്ടറുടെ കുറിപ്പോടെ മദ്യം ലഭിക്കും; ഉത്തരവിറങ്ങി\nഅതിഥി തൊഴിലാളികളെ ഇറക്കിവിടാന് ശ്രമിച്ചപ്പോള് ഇടപെട്ടത് സിഐടിയു നേതാവ്; സമൂഹമാധ്യമങ്ങളില് നടക്കുന്നത് വ്യാജ പ്രചരണം: മുഹമ്മദ് മുഹ്‌സിന് March 31, 2020\nഭയപ്പെടേണ്ട സാഹചര്യമില്ല; പോത്തന്‍കോട് സമൂഹവ്യാപനം സംശയിക്കുന്നില്ലെന്നും കെകെ ശൈലജ ടീച്ചര് March 31, 2020


സ്വർണ്ണക്കടത്തില് സി.പി.എമ്മില് ചേരിപ്പോര് ; പാർട്ടിക്ക് മുന്നില് പരാതി ഉന്നയിക്കാനൊരുങ്ങി ജയരാജന് – Jaihind TV\nതിരുവനന്തപുരം : സ്വര്‍ണ്ണക്കടത്ത് കേസുമായി ബന്ധപ്പെട്ട് ഇടത് സർക്കാർ പ്രതിക്കൂട്ടിൽ നിൽക്കുന്നതിനിടെ പാര്‍ട്ടിക്ക് മുന്നിൽ പരാതി ഉന്നയിക്കാനൊരുങ്ങി മന്ത്രി ഇ.പി ജയരാജൻ. സ്വര്‍ണ്ണക്കടത്ത് കേസില് ബിനീഷ് കോടിയേരിക്ക് പിന്നാലെ\nഇ.പി ജയരാജന്‍റെ മകന് ജെയ്സന്‍റെ പേര് പുറത്ത് വന്നതില് ഗൂഢാലോചനയുണ്ടെന്നാണ് പരാതി. സ്വപ്നയ്ക്കൊപ്പം ജെയ്സന് നില്‍ക്കുന്ന ഫോട്ടോ പുറത്തുവിട്ടത് ബിനീഷ് കോടിയേരിയാണെന്നാണ് ജയരാജൻ സംശയിക്കുന്നത്. അടുത്ത സി.പി.എം സംസ്ഥാന സെക്രട്ടേറിയറ്റ് യോഗത്തില് ജയരാജന് പരാതി ഉന്നയിക്കുമെന്നാണ് സൂചന. ഇതിലൂടെ സ്വർണ്ണക്കടത്ത് കേസിൽ പാർട്ടിക്കുള്ളിലെ ചേരിതിരിവ് കൂടിയാണ് മറനീക്കി പുറത്തുവരുന്നത്.\nസ്വർണ്ണക്കടത്ത് കേസില് സർക്കാരിനെയും സി.പി.എമ്മിനെയും പ്രതിരോധത്തിലാക്കി ഓരോദിവസവും കൂടുതല് തെളിവുകളാണ് പുറത്തുവരുന്നത്. സ്വർണ്ണക്കടത്തുമായി ബന്ധപ്പെട്ട് പാര്‍ട്ടി സെക്രട്ടറി കോടിയേരി ബാലകൃഷ്ണന്‍റെയും മന്ത്രി ഇ.പി ജയരാജന്‍റെയും മക്കളുടെ ബന്ധവും പുറത്തുവന്നതിന് പിന്നാലെയാണ് സംഭവത്തില് ജയരാജന് തന്നെ പാർട്ടിക്ക് പരാതി നല്‍കാന് ഒരുങ്ങുന്നത്. കേസിലെ പ്രധാന പ്രതി സ്വപ്നാ സുരേഷിനൊപ്പം ജെയ്സണ് നില്‍ക്കുന്ന ചിത്രം പുറത്തുവിട്ടത് ബിനീഷ് കോടിയേരിയാണെന്നാണ് ജയരാജന് സംശയിക്കുന്നത്. 2018 ലാണ് സ്വപ്നാ സുരേഷിന് ഇ.പി ജയരാജന്‍റെ മകന് വിരുന്ന് സത്കാരം ഒരുക്കിയത്. പാസ്പോര്‍ട്ട് സംബന്ധമായ പ്രശ്നം പരിഹരിച്ചതിന്‍റെ പ്രത്യുപകാരമായാണ് സ്വപ്നയ്ക്ക് ജെയ്സണ് വിരുന്നൊരുക്കിയത്. അന്ന് സ്വപ്നയും ബിനീഷും ജെയ്സണുമടക്കം ഏഴ് പേർ പങ്കെടുത്ത പാർട്ടിക്കിടെ എടുത്ത ചിത്രങ്ങളില് ചിലതാണ് പുറത്തുവന്നത്. സ്വർണ്ണക്കടത്തുമായി ബന്ധപ്പെട്ട് ബിനീഷ് കോടിയേരിയെ എന്‍ഫോഴ്സ്മെന്‍റ് ഡയറക്ടറേറ്റ് ചോദ്യം ചെയ്തതിന് പിന്നാലെയാണ് ജെയ്സന്‍റെ ചിത്രം പുറത്തുവന്നത്.\n2018 ന് ശേഷം സ്വപ്നയുമായി ജെയ്സണ് യാതൊരു ബന്ധവും ഇല്ലെന്നാണ് ഇ.പി ജയരാജന്‍റെ വാദം. മകനും സ്വപ്നയുമായുള്ള ചിത്രം പുറത്തുവിട്ട് തന്നെയും കുടുംബത്തെയും ബിനീഷ് കോടിയേരി ആക്ഷേപിച്ചെന്നാണ് ജരാജന്‍റെ പരാതി. ഇക്കാര്യത്തില് ഗൂഢാലോചന നടന്നിട്ടുണ്ടെന്ന് ചൂണ്ടിക്കാട്ടിയാകും ജയരാജന് പാർട്ടി സെക്രട്ടറിയേറ്റില് പരാതി ഉന്നയിക്കുക. അതേസമയം ബന്ധുനിയമന വിവാദത്തില് മന്ത്രിസ്ഥാനം നഷ്ടമായതിന് പിന്നാലെ ഇ.പി ജയരാജന് കോടിയേരിക്ക് എതിരാണ്. പുതിയ പരാതി കൂടി വരുന്നതോടെ സി.പി.എമ്മില് കോടിയേരി-ജയരാജന് തർക്കം രൂക്ഷമാകാനാണ് സാധ്യത.\nഇതിനുപുറമെ പാർട്ടി ചാനലായ കൈരളിയില് കൂടിയാണ് മുഖ്യമന്ത്രിയുടെ മാധ്യമ ഉപദേഷ്ടാവ് കൂടിയായ ജോണ് ബ്രിട്ടാസ് ലൈഫ് മിഷനില് കമ്മീഷന് നല്‍കിയ വാർത്ത പുറത്തുവിട്ടത്. ആ ചർച്ചയില് പങ്കെടുത്ത തോമസ് ഐസക്ക് ഇക്കാര്യം ശരിവെക്കുകയും ചെയ്തിരുന്നു. ഇതിന് പിന്നാലെയാണ് കമ്മീഷന് കൈപ്പറ്റിയത് മന്ത്രി ഇ.പി ജയരാജന്‍റെ മകന് ജെയ്സനാണെന്ന വാർത്തകള് പുറത്തുവന്നത് എന്നതും ശ്രദ്ധേയമാണ്. ഇതിലൂടെ സ്വർണ്ണക്കടത്ത് കേസുമായി ബന്ധപ്പെട്ട് പാർട്ടിക്കുള്ളിലെ ചേരിതിരിവ് കൂടിയാണ് മറനീക്കി പുറത്തുവരുന്നത്. അടുത്ത പാർട്ടി സെക്രട്ടറിയേറ്റ് യോഗത്തിലും സംസ്ഥാന സമിതിയിലും പാർട്ടിയുടെ ഉന്നതതലത്തിലെ തർക്കം രൂക്ഷമായേക്കും.


ഫോമ സണ്‍ഷൈന് റീജിയന് സുവനീര് കമ്മിറ്റി രൂപവത്കരിച്ചു - Express Herald ഫോമ സണ്‍ഷൈന് റീജിയന് സുവനീര് കമ്മിറ്റി രൂപവത്കരിച്ചു Forma Sunshine Regional Souvenir Committee formed\nഫ്‌ളോറിഡ: ഫോമ സണ് ഷൈന് റീജിയന് 2021 – 22 ലേക്കുള്ള സുവനീര് കമ്മിറ്റി രൂപീകരിച്ചു. സണ് ഷൈന് റീജിയന്റെ പ്രവര്‍ത്തനങ്ങള് മലയാളികളിലേക്ക് എത്തിക്കുന്നതിനും ഫ്‌ളോറിഡയിലെ മലയാളികളുടെ കലാ രചനകള് പ്രസിധീകരിക്കുന്നതിനും മലയാളികളുടെ ബിസിനസ് സംരംഭങ്ങളെ പരസ്പരം പരിചയപ്പെടുത്തുന്നതിനും വേണ്ടിയാണ് ഈ സോവനീര് കമ്മിറ്റി രൂപവത്കരിച്ചിട്ടുള്ളത് എന്ന് ഫോമാ സണ് ഷൈന് റീജിയന് വൈസ് പ്രസിഡന്റ് വില്‍സണ് ഉഴത്തില് അറിയിച്ചു.\nഎഡിറ്റോറിയല് ബോര്‍ഡ് മെമ്പര്‍മാരായി താഴെ പറയുന്നവര് തെരഞ്ഞെടുക്കപ്പെട്ടു : ഡോ. ജഗതി നായര് – ഒരു സ്‌പെഷ്യലിസ്‌റ് അദ്ധ്യാപികയാണ് ജഗതി നായര്. ദൈവത്തിന് ഏറ്റവും പ്രിയപ്പെട്ടവരായ കുട്ടികള്‍ക്കുവേണ്ടി മിസ്സിസ് നായര് പ്രവര്‍ത്തിക്കുന്നു.തന്റെ അറിവും അനുഭവങ്ങളും പുതുതലമുറയ്ക്ക് പകര്‍ന്നു കൊടുക്കുന്നതില് എന്നും തല്പരയാണ് ഡോക്ടര്. കലാസാംസ്‌കാരിക രംഗത്തും ഇവര് സജീവ സാന്നിധ്യമാണ്.\nലിജു ആന്റണി – ദീര്‍ഘകാലമായി സാമൂഹ്യ സേവന രംഗത്തുള്ള ലിജു ആന്റണി മലയാളി അസോസിയേഷന് ഓഫ് സെന്റര് ഫ്‌ലോറിഡ അറ്റ് റ്റാംപ യുടെ മുന് പ്രസിഡന്റും ഐ.ടി ഉദ്യോഗസ്ഥനുമാണ്.\nസെബാസ്റ്റ്യന് വയലിങ്കല് – സൗത്ത് ഫ്‌ളോറിഡയില് ജനറല് കോണ്‍ട്രാക്ടര് ആയി പ്രവര്‍ത്തിക്കുന്ന സെബാസ്റ്റ്യന് വയലിങ്കല്, ഒരു മാധ്യമ പ്രവര്‍ത്തകനും നവകേരള സൗത്ത് ഫ്‌ളോറിഡയിലെ കമ്മിറ്റി മെമ്പറുമാണ്.\nഅജേഷ് ബാലാനന്ദന് – മലയാളി അസ്സോസിയേഷന് ഓഫ് സൗത്ത് വെസ്റ്റ് ഫ്‌ളോറിഡയുടെ ട്രഷറര് ആയി സേവനമനുഷ്ഠിക്കുന്ന അജേഷ്, ഒരു ബിസിനസ് സംരംഭത്തിന്റെ ഉടമയാണ്.\nസാജന് ജോണ് – ഗ്രാഫിക് ഡിസൈനറും മികച്ച വോളി ബോള് പ്ലെയറുമായ സാജന് ജോണ്, ജാക്‌സണ് വില് ആര്‍ട്‌സ് ആന്‍ഡ് സ്‌പോര്‍ട്‌സ് ക്ലബ്ബിനെ പ്രതിനിധീകരിച്ച് കമ്മിറ്റിയിലുണ്ട്.\nസായ്‌റാം പദ്മനാഭന് ഗീത – മികച്ച ഫോട്ടോഗ്രാഫറായ ശ്രീ. സായ്‌റാം, ഒര്‍ലാണ്ടോയില് നിന്നുള്ള ഒരുമ അസോസിയേഷനില് നിന്നുള്ള പ്രതിനിധിയാണ്. ഐ.ടി പ്രൊഫഷണല് ആയി ജോലിചെയ്യുന്നു. ഒരു എഴുത്തുകാരന് എന്ന നിലയില് ശ്രദ്ധേയനാണ്.\nലിന്‍സ് ജേക്കബ് – എംഎഎന്‍ഒഎഫ്എ എന്ന അസോസിയേഷനെ പ്രതിനിധീകരിക്കുന്ന ലിന്‍സ് ജേക്കബ്, മികച്ച ക്രിക്കറ്റ് കളിക്കാരനും സംഘാടകനുമാണ്. ആരോഗ്യ രംഗത്ത് പ്രവര്‍ത്തിക്കുന്നു.\nഷൈജന് മേക്കാട്ടുപറമ്പന് – സണ് ഷൈന് റീജിയന് കമ്മിറ്റിയിലെ മറ്റൊരംഗമാണ്, മലയാളി അസോസിയേഷന് ഓഫ് താമ്പയുടെ ട്രഷറര് ആയ ഷൈജന് മേക്കാട്ടുപറമ്പില്.\nസജീന എബ്രഹാം – ഈ കോവിഡ് മഹാമാരിക്കാലത്തും സ്വന്തം വേദനകള് മറന്ന് നമുക്കായി പോരാടിയ മാലാഖമാരിലൊരാളായി, ആതുരസേവനരംഗത്ത് നഴ്‌സിംഗ് പ്രാക്റ്റീഷണര് ആയി സേവനം ചെയ്യുന്ന സജീന എബ്രഹാം, മലയാളി അസോസിയേഷന് ഓഫ് നോര്‍ത്ത് ഫ്‌ളോറിഡയില് നിന്നും സോവനീര് കമ്മിറ്റിയിലുണ്ട്.\nആഷിഷ് ജയന് – ഓര്‍മ ഒര്‍ലാണ്ടോയില് നിന്നുള്ള ആഷിഷ് ജയന്, എസ്. ആര് ഡാറ്റ എന്‍ജിനിയര് ആണ്. ഒരു നല്ല ടെന്നീസ് പ്ലയെര് കൂടിയാണ്.\nForma Sunshine Regional Souvenir Committee formed


അന്ന് ആരും എന്നെ പിന്തുണച്ചില്ല : Cinema News\nMonday, March 1, 2021 3:16 PM IST\nഇപ്പോഴിതാ വിവാഹമോചനത്തെ കുറിച്ചും ആ സമയത്തെ തന്‍റെ മാനസികാവസ്ഥയെക്കുറിച്ചും അമല മനസ് തുറന്നിരിക്കുന്നു. പുതിയ ചിത്രത്തിന്‍റെ പ്രമോഷന് പരിപാടിക്കിടെയായിരുന്നു അമല മനസ് തുറന്നത്. സംവിധായകന് എ.എല്. വിജയ് ആണ് അമലയുടെ മുന് ഭര്‍ത്താവ്. ഇരുവരും 2016ല് വിവാഹമോചിതരായിരുന്നു.\nയഥാര്‍ഥ ജീവിതത്തിന്‍റെ പ്രതിഫലനമാണ് മീര. വിവാഹജീവിതത്തിലെ പ്രശ്നങ്ങളിലൂടെ കടന്നു പോകുന്ന സ്ത്രീക്ക് പിന്തുണ നല്‍കുന്നൊരു സംവിധാനം നിലവിലില്ല. ഞാന് വേര്‍പിരിയലിലൂടെ കടന്നു പോയപ്പോള് എന്നെ പിന്തുണയ്ക്കാന് ആരും വന്നതായി എനിക്കോര്‍മയില്ല. എല്ലാവരും എന്നില് ഭയം വളര്‍ത്താന് ശ്രമിക്കുകയായിരുന്നു. ഞാന് ഒരു പെണ്‍കുട്ടി മാത്രമാണെന്ന് ഓര്‍മപ്പെടുത്തി.\nവിജയം കൈവരിച്ചൊരു അഭിനേതാവ് കൂടിയായിട്ടു കൂടി ഒരു പുരുഷന് എനിക്കൊപ്പം ഇല്ലെങ്കില് ഞാന് ഭയപ്പെടണമെന്ന് അവര് പറഞ്ഞു. എന്‍റെ കരിയര് താളം തെറ്റുമെന്നും സമൂഹം പുച്ഛത്തോടെ നോക്കുമെന്നും മുന്നറിയിപ്പു നല്‍കി. ആരും എന്‍റെ സന്തോഷമോ മാനസികാരോഗ്യമോ കണക്കിലെടുത്തില്ല, അതിനെക്കുറിച്ച് ആശങ്കപ്പെട്ടതുമില്ല.\nഎന്നാല് അഡ്ജസ്റ്റ് ചെയ്ത് മുന്നോട്ട് പോകാന് താന് തയാറായിരുന്നില്ല. എങ്ങനെയാകണമെന്ന് ഞാന് തീരുമാനിക്കുന്നതാണ് എന്‍റെ ജീവിതം. മോശമായ ഒരു ബന്ധത്തോട് അഡ്ജസ്റ്റ് ചെയ്യാന് മറ്റൊരു സ്ത്രീക്ക് മുന്നിലുള്ള മാതൃകയായി എന്‍റെ പേര് വരരുതെന്ന് ഞാന് ആഗ്രഹിച്ചു.


കാസര്‍ഗോട്ട് രണ്ടു കോണ്‍ഗ്രസ് പ്രവര്‍ത്തകര് വെട്ടേറ്റു മരിച്ചു – UKMALAYALEE\nUKMALAYALEE > MALAYALAM NEWS > കാസര്‍ഗോട്ട് രണ്ടു കോണ്‍ഗ്രസ് പ്രവര്‍ത്തകര് വെട്ടേറ്റു മരിച്ചു\nകാസര്‍ഗോട്ട് രണ്ടു കോണ്‍ഗ്രസ് പ്രവര്‍ത്തകര് വെട്ടേറ്റു മരിച്ചു\nMonday 18 February 2019 2:13 AM UTC\nകാസര്‍ഗോഡ് Feb 18: പെരിയ കല്യോട്ട് രണ്ടു കോണ്‍ഗ്രസ് പ്രവര്‍ത്തകരെ വെട്ടിക്കൊന്നു. കൃപേഷ് (24), ശരത്ത് ലാല് (ജോഷി – 21)എന്നിവരാണു മരിച്ചത്. ഇതില് പ്രതിഷേധിച്ച് സംസ്‌ഥാനത്ത് ഇന്ന് രാവിലെ6മുതല് വൈകിട്ട്6വരെ യൂത്ത് കോണ്‍ഗ്രസ് ഹര്‍ത്താലിന് ആഹ്വാനം ചെയ്‌തു.\nസി.പി.എമ്മാണ് ആക്രമണത്തിനു പിന്നിലെന്നു കോണ്‍ഗ്രസ്. നേരത്തേ സി.പി.എം. ലോക്കല് കമ്മിറ്റിയംഗത്തെ ആക്രമിച്ചതിലുള്ള പ്രതികാരമാണ് കൃപേഷിനു നേരേയുണ്ടായ ആക്രമണത്തിലെത്തിയതെന്ന് ആരോപണമുണ്ട്.\nമുന്നാട് പീപ്പിള്‍സ് കോളജില് വിദ്യാര്‍ഥികളായ കല്യോട്ടെ യുവാക്കള് പതിവായി ആക്രമിക്കപ്പെട്ടതിന്റെ പേരില് മാസങ്ങള്‍ക്കു മുമ്പ് ബസ് തടഞ്ഞ് സി.പി.എം. പ്രവര്‍ത്തകരെ ആക്രമിച്ചിരുന്നു.\nപെരിയ ലോക്കല് കമ്മിറ്റിയംഗം ഏച്ചിലടുക്കത്തെ എ. പീതാംബരന്, കേരളാ പ്രവാസി സംഘം വില്ലേജ് സെക്രട്ടറി കല്യോട്ടെ എ. സുരേന്ദ്രന് എന്നിവര്‍ക്കാണ് അന്നു വെട്ടേറ്റത്.\nകൃപേഷ് അടക്കം 11 കോണ്‍ഗ്രസ് പ്രവര്‍ത്തകര്‍ക്കെതിരേ നരഹത്യാശ്രമത്തിനു പോലീസ് കേസെടുത്തിരുന്നു. ഇതിനു ശേഷം പെരിയയിലും പരിസരത്തും സി.പി.എം-കോണ്‍ഗ്രസ് സംഘര്‍ഷാവസ്‌ഥ നിലനിന്നിരുന്നു.\nനേരത്തേ പെരിയ പോളിടെക്‌നിക്കില് വിദ്യാര്‍ത്ഥിയായിരുന്നു കൊല്ലപ്പെട്ട കൃപേഷ്. കല്യോട്ട് ക്ഷേത്രോത്സവത്തിനിടെ ഇന്നലെ രാത്രിയോടെ സംഘര്‍ഷമുണ്ടായിരുന്നു. അതിനിടെയാണ് കൃപേഷിനും ഒപ്പമുണ്ടായിരുന്ന ശരത്തിനും നേരേ ആക്രമണമുണ്ടായത്.\nമംഗളൂരുവിലെ ആശുപത്രിയിലേക്കു കൊണ്ടുപോകുന്നതിനിടെയാണു ശരത് മരിച്ചത്.\nകാസര്‍ഗോഡ് ജനറല് ആശുപത്രിയില് സൂക്ഷിച്ചിരിക്കുന്ന മൃതദേഹങ്ങള് പോസ്‌റ്റ്‌മോര്‍ട്ടത്തിനായി പരിയാരത്തേക്കു കൊണ്ടുപോകും. കൃഷ്‌ണനാണ് കൃപേഷിന്റെ പിതാവ്.\nസംഭവത്തില് പ്രതിഷേധിച്ച് കാസര്‍ഗോഡ് ജില്ലയില് കോണ്‍ഗ്രസ് ഇന്നു ഹര്‍ത്താലിന് ആഹ്വാനം നല്‍കി. രാവിലെ ആറു മുതല് വൈകിട്ട് ആറു വരെയാണു ഹര്‍ത്താലെന്ന് ഡി.സി.സി. പ്രസിഡന്റ് ഹക്കിം കുന്നില് അറിയിച്ചു.


'ഒന്ന് പ്രേമിക്കുക മാത്രമേ നിക്കിന് ഉദ്ദേശം ഉണ്ടായിരുന്നുള്ളു; എന്നാല് പ്രിയങ്ക തന്ത്രപൂര്‍വ്വം ബന്ധം വിവാഹത്തിലേക്ക് എത്തിക്കുകയായിരുന്നു': വിവാദം • ഇ വാർത്ത | evartha\n‘ഒന്ന് പ്രേമിക്കുക മാത്രമേ നിക്കിന് ഉദ്ദേശം ഉണ്ടായിരുന്നുള്ളു; എന്നാല് പ്രിയങ്ക തന്ത്രപൂര്‍വ്വം ബന്ധം വിവാഹത്തിലേക്ക് എത്തിക്കുകയായിരുന്നു’: വിവാദം\nevartha Desk December 6, 2018, 4:38 pm December 6, 2018\nഅടുത്തിടെ വിവാഹിതരായ പ്രിയങ്ക ചോപ്രയെയും നിക്ക് ജോനാസിനെയും അപമാനിക്കുന്ന ലേഖനം പ്രസിദ്ധീകരിച്ച അമേരിക്കന് മാധ്യമം ‘ദ കട്ട്’ നെതിരെ പ്രതിഷേധം ശക്തമാകുന്നു. പ്രിയങ്കക്കെതിരെ വംശീയ അധിക്ഷേപമുള്‍പ്പെടെ നടത്തിയ ലേഖനം പിന്‍വലിച്ച് വെബ്‌സൈറ്റ് മാപ്പുപറഞ്ഞെങ്കിലും ട്വിറ്ററില് പ്രതിഷേധം തുടരുകയാണ്. എഴുത്തുകാരി മരിയാ സ്മിത്താണ് ലേഖനമെഴുതിയത്.\nഅമേരിക്കന് ഗായകന് നിക്ക് ജോനാസുമായുള്ള വിവാഹത്തിന് പിന്നാലെയാണ് ദ കട്ട് ലേഖനം പ്രസിദ്ധീകരിച്ചത്. ‘ആഗോള അഴിമതിക്കാരി’ (Global Scam Artist) എന്ന് ലേഖനം പ്രിയങ്കയെ വിശേഷിപ്പിക്കുന്നു. നിക്കിന്റെ സമ്മതമില്ലാതെയായിരുന്നു വിവാഹമെന്നും പ്രിയങ്ക നിര്‍ബന്ധം പിടിക്കുകയായിരുന്നുവെന്നും ആരോപണമുണ്ട്.\n”പ്രിയങ്കക്ക് പറ്റിയ ആളെ കണ്ടെത്താന് പിആര് സംഘത്തെ ഏല്‍പ്പിച്ചിരിക്കുകയായിരുന്നു. പ്രണയിക്കണമെന്ന് മാത്രം ഉദ്ദേശമുണ്ടായിരുന്ന നിക്കിനെ വിവാഹത്തിലേക്ക് പ്രിയങ്ക നിര്‍ബന്ധിച്ച് കൊണ്ടെത്തിച്ചു. ഇനി അഴിമതിക്കാരിയായ നടിക്കൊപ്പമുള്ള ജീവിതം നിക്കിന് ജീവപര്യന്ത തടവുശിക്ഷയായിരിക്കും”, ലേഖനത്തില് പറയുന്നു.\nനിലവില് ഹോളിവുഡില് തിളങ്ങി നില്‍ക്കുന്ന യുവതികളുമായി ബന്ധം സ്ഥാപിക്കാന് നിക്കിന് കഴിയും. എന്നാല് ആഗോളതലത്തില് അഴിമതി നടത്തുന്ന ഒരു കലാകാരിയെ അദ്ദേഹം വിവാഹം കഴിക്കേണ്ടി വന്നിരിക്കുകയാണ്. അത് അത്ര ശരിയാണെന്ന് തോന്നുന്നുണ്ടോ?’ എന്നും ആര്‍ട്ടിക്കിളില് ചോദിക്കുന്നു.\n‘നിക്ക് ജോണ്‍സ് നിങ്ങള് ഈ വിവാഹത്തില് സന്തുഷ്ടനാണോ എന്ന് ഇതുവരെ ആരും റിപ്പോര്‍ട്ട് ചെയ്തിട്ടില്ല. നിങ്ങളിത് കാണുന്നുണ്ടെങ്കില് എത്രയും വേഗം രക്ഷപ്പെട്ടു കൊള്ളുക’എന്നും ആര്‍ട്ടിക്കിളില് പറഞ്ഞിരിക്കുന്നു. പ്രിയങ്കയെ വളരെ മോശപ്പെട്ട സ്ത്രീയായിട്ടാണ് അര്‍ട്ടിക്കിളില് പറയുന്നത്. ആര്‍ട്ടിക്കിളിനെതിരെ ബോളിവുഡില് പ്രതിഷേധം ഉയര്‍ന്നു തുടങ്ങിയിട്ടുണ്ട്.


അടുക്കള മാലിന്യം കൊണ്ട് നിങ്ങള് എന്ത് ചെയ്യുന്നു….?\nഅഡ്വ. മുഹമ്മദ് അന്‍സാരി\nഓരോ ദിവസവും പച്ചക്കറികളുടെയും പഴ വര്‍ഗ്ഗങ്ങളുടെയും വില കുതിച്ചുയരുന്നു. കറിവേപ്പില പോലും വിലകൊടുത്തു വാങ്ങേണ്ട സ്ഥിതിയിലാണ് നാമിപ്പോള്. മുളക്, പപ്പായ, വെണ്ടയ്ക്ക, വഴുതനങ്ങ, ചീര, കോവക്ക, കുമ്പളം, പാവക്ക, പയര്, തുടങ്ങിയവയെല്ലാം നമ്മുടെ വീടിന്റെ ഇത്തിരിവട്ടത്തില് വളര്‍ന്നിരുന്ന കാലത്ത് ബന്ധുക്കളോ മറ്റോ വിരുന്നിനു വരുമ്പോള് മാത്രമായിരുന്നു ചന്തകളില് നിന്ന് പച്ചക്കറി വാങ്ങിയിരുന്നത്. പച്ചക്കറി കൃഷി കൂടുതലായി ഇല്ലാതിരുന്ന വീട്ടുകാരും ചന്തകളില് നിന്ന് കറി ഇനങ്ങള് അധികമായി വാങ്ങിയിരുന്നില്ല. വാഴക്കൂമ്പും ചേമ്പിന് താളും മുരിങ്ങ ഇലയും പയര് ഇലയും, തഴുതാമയും ചക്കക്കുരുവും ഒക്കെ ഉപയോഗിച്ച് രുചികരമായ കറികള് വെച്ചിരുന്നു.\nഇപ്പോള്, സമയക്കുറവും മറ്റു പല ഘടകങ്ങളും കാരണം നമുക്ക് പച്ചക്കറി മാര്‍ക്കറ്റിനെ ആശ്രയിക്കേണ്ടി വരുന്നു. തീവില കൊടുത്തു മാരക വിഷമാണ് നാം കഴിക്കാന് വാങ്ങുന്നത് എന്ന് നാം ബോധപൂര്‍വം മറക്കുകയാണോ? നമ്മുടെ മേലനങ്ങാ ശീലത്തിനു വിഷം കഴിച്ചു നമ്മോടു തന്നെ പകരം വീട്ടുകയാണോ… ? മുന്‍പ് കറിവേപ്പില ആരുംവിലയ്ക്ക് വാങ്ങില്ലായിരുന്നു. എല്ലാ കിണറുകളുടെയും അടുത്ത് കുറച്ചു കറിവേപ്പിലയും മറ്റു ചെടികളും വെച്ചു പിടിപ്പിച്ചിരുന്നു. വെള്ളം കോരുമ്പോള് ഒരുതൊട്ടി വെള്ളം ചെടികള്‍ക്ക് ഒഴിച്ച് കൊടുക്കും. കിണറിലേക്ക് ഒഴുക്ക് വെള്ളം വീഴുന്നത് തടയാനും വെള്ളം ശുദ്ധീകരിക്കാനും ഇത് സഹായിച്ചിരുന്നു. മോട്ടോറും പൈപ്പ് കണക്ഷനും വന്നതോടെ വെള്ളം കോരേണ്ട ആവശ്യം ഇല്ലാതാവുകയും കിണറിന്റെ അടുത്തുണ്ടായിരുന്ന സസ്യ ലോകം ഇല്ലാതാവുകയും ചെയ്തു.\nഏഴെട്ടു വര്‍ഷം മുന്‍പ് വരെ പത്തോ ഇരുപതോ രൂപയ്ക്കു പച്ചക്കറി വാങ്ങിയാല് കുറച്ചു കറിവേപ്പിലയും മല്ലിയിലയും ഫ്രീ ആയി കിട്ടുമായിരുന്നു. ഇപ്പോള് കറിവേപ്പില തൂക്കി വാങ്ങണം. കറികള്‍ക്ക് കറിവേപ്പില എത്രമാത്രം പ്രധാനപ്പെട്ടതാണെന്ന് തിരിച്ചറിഞ്ഞ മാര്‍ക്കെറ്റ് ലോബി അത് വിലയ്ക്ക് വില്‍ക്കാന് തുടങ്ങി. വിലകിട്ടുമെന്ന്! അറിഞ്ഞപ്പോള് വിഷം തളിച്ച വാടിപ്പോകാത്ത കറിവേപ്പിലകള് വിപണിയിലെത്തി. പക്ഷെ ഗുണവും മണവും അതിനു നഷ്ടപ്പെട്ടെന്നു മാത്രം. കറിവേപ്പിലയും അതിന്റെ മണവും അന്യം നിന്ന് പോകുമ്പോള് നാം ഇപ്പോഴും ഒരു ചടങ്ങ് പോലെ പ്ലാസ്റ്റിക് സമാനമായ കറിവേപ്പില കറികള്‍ക്കിടുന്നു…. മാരകമായ വിഷമാണെന്ന് തിരിച്ചറിഞ്ഞിട്ടും കറിവേപ്പിലക്ക് പകരം കറികളില് ചേര്‍ക്കാന് നമുക്കൊന്നുമില്ല. വിഷമില്ലാത്ത ഒരു മൂട് കറിവേപ്പ് നമ്മുടെ വീടിന്റെ ചുമരിനോട് ചേര്‍ന്ന് നടാനും നമുക്ക് കഴിയുന്നില്ല. സമയക്കുറവുണ്ടാകാം എങ്കിലും ….!!!.\nകറിവേപ്പില ഒരു സൂചന മാത്രമാണ്. ജീവിതത്തിലും ദൈനംദിന ജീവിതത്തിലും. നമ്മുടെ ഗുണവും മണവും ഊറ്റിയെടുത്ത ശേഷം കറിവേപ്പില പോലെ (വി എസ് പറഞ്ഞത് പോലെ അല്ല) നാം കുടുംബത്തില് നിന്ന്, ജോലിയില് നിന്ന്, രാഷ്ട്രീയത്തില് നിന്ന്, സാമൂഹിക ജിവിതത്തില് നിന്ന്, ഒക്കെ വലിച്ചെറിയപ്പെടുന്നു. കൊടും വിഷമാണെന്ന് അറിഞ്ഞിട്ടും പലപ്പോഴും ഒരു ചടങ്ങുപോലെയോ നിര്‍ബ്ബന്ധിത വ്യവസ്ഥപോലെയോ നമുക്ക് കുടുംബവും ജോലിയും രാഷ്ട്രീയവും ഒക്കെ തുടരേണ്ടിയും വരുന്നു. കറിവേപ്പില പോലെ വിപണിയുടെ തന്ത്ര മന്ത്രങ്ങളിലും പരസ്യ കുതന്ത്രങ്ങളിലും മയങ്ങി ചില്ലിട്ടതും ചില്ലില് ഇട്ടതും പ്ലാസ്റ്റിക്കില് പൊതിഞ്ഞതും ടിന്നിലടച്ചതും മറ്റു പലതും വാങ്ങുന്നു, കഴിക്കുന്നു…\nഇവിടെയാണ് ആദ്യം കുറിച്ച ചോദ്യത്തിന് പ്രസക്തി വരുന്നത്. അടുക്കള മാലിന്യം കൊണ്ട് നാം എന്ത് ചെയ്യുന്നു…?\nഒരു വീട്ടില് നിന്ന് ശരാശരി മൂന്നു കിലോ മാലിന്യമാണ് ദിവസവും പുറംതള്ളുന്നത്. ഇതില് ജൈവവും അജൈവവുമായ പദാര്‍ഥങ്ങള് ഇതില് അടങ്ങിയിരിക്കുന്നു. പ്ലാസ്റ്റിക് പോലെ ഒരിക്കലും നശിക്കാത്തതും മണ്ണിന്റെ ഘടന തന്നെ മാറ്റിക്കളയുന്ന തരം രാസ വസ്തുക്കളും ഒരുമിച്ചാണ് നാം പുറത്തേക്കു കളയുന്നത്. മാലിന്യ കൂമ്പാരങ്ങളില് നിന്ന് ഒരിക്കലും ഇത് വേര്‍തിരിക്കാന് കഴിയില്ല. ജൈവ മാലിന്യങ്ങള് പ്രകൃതിക്കോ മനുഷ്യനോ ദോഷകരമായി ബാധിക്കുന്നതല്ല. അവ മണ്ണില് അലിഞ്ഞു ചേരുന്നതാണ്. എന്നാല് പ്ലാസ്റ്റിക്കും മറ്റു അജൈവ പദാര്‍ഥങ്ങളും മണ്ണിന്റെ ഘടനയെ ബാധിക്കുന്നതും അപകടകരവുമാണ്.\nയഥാര്‍ത്ഥത്തില് ജൈവ മാലിന്യം വീടുകളില് നിന്ന് ഒഴിവാക്കാന് വേണ്ടിയാണ് നാം പ്ലാസ്റ്റിക്കും പുറം തള്ളുന്നത്. എന്നാല് ജൈവ മാലിന്യം വീട്ടില് തന്നെ കൈകാര്യം ചെയ്യാന് സാധാരണ നേരിടുന്ന പ്രശ്‌നങ്ങള് കാരണമാണ് അവ വഴിയരികില് വലിച്ചെറിയാന് നമ്മെ പ്രേരിപ്പിക്കുന്നത്. വീട്ടു വളപ്പില് മാലിന്യം കളയാന് സ്ഥലമില്ലാതാകുക, ദുര്‍ഗന്ധം, ഈച്ചകളും പുഴുക്കളും സൃഷ്ടിക്കുന്ന ശല്യം, തുടങ്ങിയ പ്രശ്‌നങ്ങള് നേരിടേണ്ടി വരുമ്പോള് എങ്ങനെയെങ്കിലും മാലിന്യം ഒഴിവാക്കാന് വീട്ടുകാര് ശ്രമിക്കുന്നു. ചില പഞ്ചായത്തുകളും നഗര സഭകളും വീടുകളില് നിന്ന് ഇപ്പോള് നേരിട്ട് മാലിന്യം ശേഖരിക്കാറുണ്ട്. മാസം നൂറു രൂപ വീട്ടുകാര് നല്‍കണം. റോഡില് പലയിടത്തായി വലിച്ചെറിഞ്ഞു കൊണ്ടിരുന്ന മാലിന്യം ഏതെങ്കിലും ഒരു സ്ഥലത്ത് കൊണ്ട് കൂട്ടിയിടുന്നതിനപ്പുറം കാര്യമായി ഒന്നും ചെയ്യാന് തദ്ദേശ സ്വയംഭരണ സ്ഥാപനങ്ങള്‍ക്ക് കഴിയുന്നില്ല. മാലിന്യ നിര്‍മാര്‍ജ്ജന പദ്ധതികള്‍ക്കായി ലക്ഷങ്ങളും കോടികളും ചിലവിട്ടശേഷം കാര്യമായ തുടര്‍പ്രവര്‍ത്തനങ്ങളോ അവലോകനമോ ഇല്ലാതെ പദ്ധതികള് പാഴാക്കുകയാണ് മിക്ക സ്ഥലങ്ങളിലും. നന്നായി പദ്ധതികള് നടപ്പിലാക്കുന്നവരുമുണ്ട്. എന്നാല് ഭൂരിപക്ഷം പേരും കാര്യമായി ഒന്നും ചെയ്യാത്തവരാണ്.\nചുരുക്കത്തില്, നേരത്തെ പണം മുടക്കാതെ പ്രകൃതിക്ക് ദോഷം വരുത്തുന്നു. ഇപ്പോള് മാസം നൂറു രൂപ നല്‍കി പ്രകൃതി നാശത്തിനു കൂട്ടുനില്‍ക്കുന്നു.\nഇപ്പോള്, വീണ്ടും ആദ്യത്തെ ചോദ്യം കൂടുതല് ഗൗരവമുള്ള ഒന്നായി മാറുന്നു.\nഅടുക്കള മാലിന്യം കൊണ്ട് നാം എന്ത് ചെയ്യും…..?\nആര്‍ക്കു വേണ്ടിയാണ് നാം മാലിന്യം നിര്‍മ്മാര്‍ജ്ജനം ചെയ്യേണ്ടത് എന്നത് വളരെ പ്രധാനമാണ്. സബ്‌സിഡി വാഗ്ദാനം ചെയ്തു സര്‍ക്കാര് ചെയ്യേണ്ടതല്ല ഇത്. ഓരോരുത്തരും സ്വയം ചെയ്യേണ്ട കാര്യങ്ങള് . . പ്രകൃതി ഇതുപോലെ ഇത്രയെങ്കിലും മനോഹരമായി ( ഇപ്പോള് മനോഹരമാണെന്ന് പൂര്‍ണ്ണമായ അഭിപ്രായം ഇല്ല…എങ്കിലും ) വരും നാളുകളിലും ഉണ്ടായിരിക്കണം എന്ന് നാം തിരിച്ചറിയണം. ഇന്നത്തെ തലമുറ അനുഭവിച്ച പ്രകൃതി വിഭവങ്ങള് വരും തലമുറകള്‍ക്ക് കൂടി അവകാശപ്പെട്ടതാണെന്നും അതവര്‍ക്ക് നിഷേധിക്കാന് നമുക്ക് അവകാശമില്ലെന്നും തിരിച്ചറിയണം. നാം ഉപയോഗിക്കുന്ന പ്രകൃതി വിഭവങ്ങളുടെ അവകാശികള് നമ്മള് മാത്രമല്ല, ഭൂമിയില് ഇന്ന് ജീവിച്ചിരിക്കുന്ന മറ്റു മനുഷ്യരും ഇനി വരാനിരിക്കുന്ന മനുഷ്യരും ഇതര ജീവജാലങ്ങളും കൂടിയാണെന്നും ഓര്‍ക്കണം. രോഗതുരമാണ് നമ്മുടെ ജീവിത ശൈലി എന്ന് മനസ്സിലാക്കണം. പൊള്ളുന്ന വിലകൊടുത്തു വിഷം നിറഞ്ഞ ആഹാര സാധനങ്ങളാണ് നാം കഴിക്കുന്നത് എന്നും അതില് നിന്ന് ഒരു മാറ്റം നമുക്ക് വേണം എന്നും വരും തലമുറയ്ക്ക് വിഷമില്ലാത്ത ആഹാരം കൊടുക്കാന് നാം കരുതല് എടുക്കണമെന്നും ചിന്തിക്കണം. കാന്‍സര് പോലുള്ള മാരക രോഗങ്ങള് വര്‍ധിച്ചു വരുന്നത് നമ്മുടെ ആഹാര ശീലങ്ങള് കൊണ്ട് കൂടിയാണ് എന്ന് അറിയണം. ഇത്രയും കാര്യങ്ങള് ചിന്തിച്ചാല് തന്നെ പുതിയൊരു ജീവിത ശീലത്തിനു നാം തയാറാകും. പുതിയൊരു മനോഭാവം നാം രൂപപ്പെടുത്തും. അങ്ങനെ ഒരു മനോഭാവം നിങ്ങള്‍ക്കുണ്ടെങ്കില് ഇനി വായിക്കുക……\nവളരെ രസകരമായ ഒരു ഗയിം ആണ് ഇപ്പോള് നമ്മുടെ മുന്‍പില്.\nദിനംപ്രതി കുമിഞ്ഞു കൂടുന്ന അടുക്കള മാലിന്യം. അത് നിക്ഷേപിക്കാനുള്ള സ്ഥല പരിമിതി. പുറത്തു കളയാന് പ്രയാസം. പൊള്ളുന്ന പച്ചക്കറിവില. ജീവന് ദോഷകരമായ രാസ വസ്തുക്കള്, സമയക്കുറവ്.\nഈ ആറു പ്രശ്‌നങ്ങള് ഒരുമിച്ചു പരിഹരിക്കപ്പെടണം. അധികം മുതല് മുടക്കാതെയും സമയം കളയാതെയും വേണം.\nഒരു പരിഹാര ചങ്ങല (Solution Chain) യിലൂടെ നമുക്കിത് പരിഹരിക്കാം. ദിവസവും അഞ്ചു മിനിട്ട് സമയം ചിലവഴിച്ചാല് മതി. അടുക്കളയിലെ ദൈനംദിന പരിപാലന ക്രമത്തില് ഒരല്‍പം ചിട്ടയും ശ്രദ്ധയും കൂടി ഇതിനു ആവശ്യമാണ്. എങ്കില് തീരെ സ്ഥലം കളയാതെ, സമയം കളയാതെ ചുവടെ ചേര്‍ക്കുന്ന കാര്യങ്ങള് സാധ്യമാകും.\nവിഷ രഹിതമായ പച്ചക്കറി\nരോഗ രഹിതമായ ശരീരം\nഅടുക്കള മാലിന്യം നാം എന്ത് ചെയ്യണം….?\nമാലിന്യം വേര്‍തിരിക്കുക എന്നതാണ് സംസ്‌കരണത്തിന് ഏറ്റവും ആവശ്യം വേണ്ടത്. ഉറവിടത്തില് തന്നെ മാലിന്യം വേര്‍തിരിക്കാന് കഴിഞ്ഞാല് സംസ്‌ക്കരണത്തിന്റെ എഴുപതു ശതമാനം പൂര്‍ത്തിയായി. വീട്ടില് വളരെ സുഗമമായി ഇത് സാധിക്കും. അടുക്കളയില് ഒരു തയ്യാറെടുപ്പാണ് ഇതിനു വേണ്ടത്.\nആദ്യം വീട്ടില് ഉണ്ടാകാന് ഇടയുള്ള മാലിന്യങ്ങള് നമുക്ക് തരംതിരിക്കാം.\nപുറത്തു നിന്ന് സാധനങ്ങള് പൊതിഞ്ഞുകൊണ്ട് വരുന്ന പേപ്പറുകള്, പേപ്പര് കവറുകള്,\nമീനും ഇറച്ചിയും പാലും കൊണ്ടുവരുന്ന പ്ലാസ്റ്റിക് കവറുകള്, ക്യാരി ബാഗുകള്.\nഅരി കഴുന്ന വെള്ളം (കാടി) പാത്രങ്ങള് കഴുകുന്ന വെള്ളം.\nപച്ചക്കറികളുടെയും മീന്, ഇറച്ചി തുടങ്ങിയവയുടെയും അവശിഷ്ടങ്ങള്.\nപൊട്ടിയ ഗ്ലാസ്സുകളുടെയും പാത്രങ്ങളുടെയും കേടായ ബള്‍ബുകളുടെയും ചില്ലുകള്.\nഇതില് പേപ്പര് ഇനത്തില് വരുന്നവ അടുക്കി വയ്ക്കുക. പത്രക്കടലാസിനു കിലോക്ക് 7-8 രൂപ ലഭിക്കും. മറ്റു പത്രങ്ങള്‍ക്കൊപ്പം വില്‍ക്കാം. നനഞ്ഞ കടലാസുകള് അടുപ്പിന്റെ പരിസരത്ത് വച്ചോ മറ്റെവിടെയെങ്കിലും നിവര്‍ത്തി വച്ചോ ഉണക്കി അടുക്കി വയ്ക്കുക.\nഒരു നൂല് കമ്പിയോ കുട കമ്പിയോ അടുക്കള വാതിലിനു പുറത്തു ചുമരില് തൂക്കിയിടുക. വലിയ കവറുകള് മടക്കി വേണം കൊളുത്തിയിടാന്. മീനും ഇറച്ചിയും കൊണ്ടു വരുന്ന കാരി ബാഗുകള് കഴുകിയ ശേഷം ഇതില് കൊളുത്തിയിടുക. കഴുകാതെ ഒരു കാരണവശാലും സൂക്ഷിക്കരുത്. വൃത്തിയായ പ്ലാസ്റ്റിക് മാത്രമേ പുനരുപയോഗിക്കാനും വില്‍ക്കാനും കഴിയുകയുള്ളൂ. മാത്രമല്ല കവറുകളില് അഴുക്കു ഉണങ്ങിപിടിച്ചാല് പിന്നെ കഴുകി വൃത്തിയാക്കാന് കൂടുതല് സമയവും വേണം.\nഅടുക്കളയുടെ ചുവരിനോട് ചേര്‍ന്ന് ഒരു പഴയ ചാക്കോ ബക്കറ്റോ വെയ്ക്കുക. പൊട്ടിയ ഗ്ലാസുകളും കുപ്പികളും ചില്ലുകളും ഇതില് ഇട്ടു വെക്കുക. കുറച്ചുനാള് കഴിയുമ്പോള് വില്‍ക്കാവുന്നതാണ്.\nഇപ്പോള് നമ്മുടെ വീട്ടിലെ അജൈവ മാലിന്യങ്ങള് തരാം തിരിക്കപ്പെട്ടു.\nഇനി ജൈവ മാലിന്യങ്ങള് എങ്ങനെ കൈകാര്യം ചെയ്യാം എന്ന് നോക്കാം.\nവീടിനു പുറത്തു വെക്കാന് അഞ്ചു പ്ലാസ്റ്റിക് ചെടി ചട്ടികള് വേണം. കമ്പോസ്റ്റ് ബിന്നുകളാണ് ഇവ. അടുക്കളയില് ഒരു വേസ്റ്റ് ബിന് സൂക്ഷിക്കുക. ഒരു പ്ലാസ്റ്റിക് കവര് ഇതില് ഇറക്കി വെച്ച് പച്ചക്കറി അരിഞ്ഞതിന്റെയും മീനിന്റെയും ഇറച്ചിയുടെയും അവശിഷ്ടങ്ങള് ഇതില് ഇടുക. അലിഞ്ഞു ചേരുന്ന മാലിന്യങ്ങള് എന്തും ഇതില് ഇടാം. വൈകിട്ട് ഈ മാലിന്യങ്ങള് വെള്ളം ഊറ്റിക്കളഞ്ഞ ശേഷം ചെടിച്ചട്ടിയിലേക്ക് ഇടുക. 10-12 ദിവസം കൊണ്ടു ഒരുചട്ടി നിറയും. അടുത്ത ചട്ടികളില് ഇത് ആവര്‍ത്തിക്കുക. ഏകദേശം 40 ദിവസം കൊണ്ടു ഈ മാലിന്യങ്ങള് കമ്പോസ്റ്റ് ആയി മാറും. കമ്പോസ്റ്റ് ചട്ടികള്‍ക്ക് ചുവട്ടില് തുളയുണ്ടായിരിക്കണം. ഓരോ ചട്ടിയും നിറയുമ്പോള് വായു കടക്കുന്ന വിധത്തില് വല കൊണ്ടു മൂടണം. വായുവിന്റെ സാന്നിധ്യത്തിലാണ് ഇവിടെ കമ്പോസ്റ്റിംഗ് നടക്കുന്നത്.\nഒരു പ്രശ്‌നം നേരിടാനുള്ളത്, വായുവിന്റെ യഥാര്‍ത്ഥത്തില് ഓക്‌സിജന്റെ അഭാവമുണ്ടായാല് ദുര്‍ഗന്ധം വരും. ഉറുമ്പും, മറ്റു ചെറിയ ജീവികളും ഈ പാത്രത്തിലേക്ക് ആകര്‍ഷിക്കപ്പെടും. ഇതിനെ പ്രതിരോധിക്കാന് Pelrich Composorb പോലുള്ള സൂക്ഷ്മാണു സഹായികള് ഉപയോഗിച്ചാല് മതി. Composorb ഉപയോഗിക്കുമ്പോള് ദുര്‍ഗന്ധം ഉണ്ടാകില്ല. മാലിന്യം സംസ്‌കരിക്കപ്പെട്ടു ഹ്യുമസ് ഉണ്ടാകുന്നു. Composorb ഉപയോഗിച്ചുണ്ടാകുന്ന ഹ്യുമസ് ഉപയോഗിച്ച് ഒരു റൗണ്ട് കമ്പോസ്റ്റിംഗ് കൂടി നടത്താം. വീണ്ടും ഉണ്ടാകുന്ന ഹ്യുമസ് ചെടിച്ചട്ടികളിലോ പ്ലാസ്റ്റിക്, പോളിത്തീന് കവറുകളിലോ നിറച്ചു വിത്തുകള് അതിലേക്കു നേരിട്ട് നടാം. മണ്ണിനു പകരമായ നടീല് മാധ്യമമായും ചെടികള്‍ക്ക് വളമായും ഇത് ഉപയോഗിക്കാം.\nവീട്ടില് കുട്ടികളിലൂടെ ഈ പ്രവര്‍ത്തനങ്ങള് നടത്തിയാല് കൃഷിയുടെ മേന്മകള് മനസ്സിലാകുന്നതിനും പുതിയൊരു ജീവിത സംസ്‌കാരം തുടങ്ങാനും സഹായകമാകും. വളരെ കുറഞ്ഞ സമയവും കുറച്ചു മാത്രം സ്ഥലവും (നാല് ചെടിച്ചട്ടി വെക്കാനുള്ളത്ര മാത്രം) ഉപയോഗിച്ച് വീടും നാടും നമുക്ക് വൃത്തിയാക്കാം. ഒപ്പം വിഷമയമില്ലാത്ത പച്ചക്കറികളും ആരോഗ്യമുള്ള ശീലങ്ങളും പുതിയൊരു ജീവിത സംസ്ക്കാരവും നമുക്ക് സൃഷ്ടിക്കാം.\nകൂടുതലായി അറിയേണ്ടവര് എഴുതുക: ansaripta@gmail.com, ansaripta@live.com\n77 adv. muhammad ansari\nLabels: 77 adv. muhammad ansari


മഹാരാഷ്ട്രയില് നാല് സഹോദരങ്ങളെ കോടാലികൊണ്ട് വെട്ടിക്കൊന്നു; സംഭവം അച്ഛനും അമ്മയും ജോലിക്ക് പോയിരിക്കേ | DoolNews\nമഹാരാഷ്ട്രയില് നാല് സഹോദരങ്ങളെ കോടാലികൊണ്ട് വെട്ടിക്കൊന്നു; സംഭവം അച്ഛനും അമ്മയും ജോലിക്ക് പോയിരിക്കേ\nFriday, 16th October 2020, 3:21 pm\nമുംബൈ: മഹാരാഷ്ട്രയില് അച്ഛനും അമ്മയും ജോലിക്ക് പോയ സമയത്ത് നാല് സഹോദരങ്ങളെ വെട്ടിക്കൊന്നു. കോടാലി ഉപയോഗിച്ചാണ് കുട്ടികളെ വെട്ടിക്കൊന്നത്.\nമൂന്ന് വയസുള്ള സുമന്, എട്ട് വയുസുള്ള അനില്, പതിനൊന്ന് കാരനായ റാവല്, പന്ത്രണ്ടുകാരിയായ സയ്ത എന്നിവരാണ് കൊല്ലപ്പെട്ടത്.\nമധ്യപ്രദേശുകാരായ മെഹ്താബ്, റുമാലി ബിലാല എന്നിവരുടെ മക്കളാണ് നാലുപേരും. ഒരു ഫാമിലെ ജോലിക്കായാണ് ഇവര് മഹാരാഷ്ട്രയിലെ ജാല്‍ഗണിലെ ബോര്‍ഘേട ഗ്രാമത്തിലെത്തിയത്.\nസിന്ധ്യയെ തഴഞ്ഞ് ബി.ജെപി; ഉപതെരഞ്ഞെടുപ്പിനായുള്ള പ്രചരണ ഫ്‌ളക്‌സിലും ഹോര്‍ഡിങ്‌സിലും കാണാനില്ല, പരിഹസിച്ച് കോണ്‍ഗ്രസ്\nസംഭവത്തില് പൊലീസ് കേസെടുത്ത് അന്വേഷണം ആരംഭിച്ചു. ഒരേ കോടാലി കൊണ്ട് തന്നെയായിരിക്കാം കുട്ടികളെ കൊലപ്പെടുത്തിയതെന്ന് പൊലീസ് പറഞ്ഞു. കേസ് ഐ.പി.എസ് ഉദ്യോഗസ്ഥന് ഉള്‍പ്പെട്ട പ്രത്യേക അന്വേഷണം സംഘം ഏറ്റെടുക്കുമെന്നും പൊലീസ് കൂട്ടിച്ചേര്‍ത്തു.\nവെള്ളിയാഴ്ച്ച ജോലിക്ക് പോയി തിരികെ വരുമ്പോള് രക്തത്തില് കുളിച്ചുകിടക്കുന്ന കുട്ടികളെയാണ് ഇവര് കണ്ടത്. കുട്ടികളുടെ മൃതദേഹത്തിനടുത്ത് വച്ചു തന്നെയാണ് രക്തത്തില് മുങ്ങിയ കോടാലിയും പൊലീസ് കണ്ടെടുത്തത്.\nപിന്നില് നിന്ന് കുത്തിയ നിതീഷിന്റെ ചതി മറക്കരുത്; അധികാരകൊതി മൂത്തവര് ബീഹാറിനെ അടപടലം നശിപ്പിച്ചുവെന്ന് ലാലു പ്രസാദ് യാദവ്\nകുട്ടികളുടെ രക്ഷിതാക്കള്‍ക്ക് ഗ്രാമത്തിലെ മറ്റാരെങ്കിലുമായി ശത്രുതയുണ്ടായിരുന്നോ എന്നും പൊലീസ് പരിശോധിക്കുന്നുണ്ട്. കേസുമായി ബന്ധപ്പെട്ട് സമീപ പ്രദേശങ്ങളിലെ ആളുകളെ പൊലീസ് ചോദ്യം ചെയ്ത് വരികയാണ്.\nContent Highlight: Parents out on work,4siblings in Jalgaon village found butchered with axe


നഗ്നപാദനായി പ്രാക്ടീസ്, ആദ്യ പരമ്പരയിൽ ഓസ്ട്രേലിയയ്ക്കെതിരെ അഞ്ചു വിക്കറ്റ് നേട്ടം, സിറാജ് നടന്നുകയറിയത് ദാരിദ്ര്യത്തിൽ നിന്ന് വിജയത്തിന്റെ കൊടുമുടിയിലേക്ക് | Newsthen l The news interactive\nHome/LIFE/നഗ്നപാദനായി പ്രാക്ടീസ്, ആദ്യ പരമ്പരയിൽ ഓസ്ട്രേലിയയ്ക്കെതിരെ അഞ്ചു വിക്കറ്റ് നേട്ടം, സിറാജ് നടന്നുകയറിയത് ദാരിദ്ര്യത്തിൽ നിന്ന് വിജയത്തിന്റെ കൊടുമുടിയിലേക്ക്\nപ്രഥമ ടെസ്റ്റ് സീരീസിൽ തന്നെ മുഹമ്മദ് സിറാജ് എന്ന 27 കാരൻ ക്രിക്കറ്റ് വിദഗ്ധരുടെയും കളിക്കാരുടെയും കയ്യടി നേടി. ഒറ്റ സീരിസിൽ തന്നെ സിറാജ് നിരവധി റെക്കോർഡുകൾ തകർത്തു.\nഹൈദരാബാദിലെ വീട്ടിൽ തിരിച്ചെത്തിയപ്പോൾ അമ്മയും സഹോദരനും സുഹൃത്തുക്കളും നിറ കണ്ണീരോടെയാണ് സിറാജിനെ സ്വീകരിച്ചത്.2-1 എന്ന നിലയ്ക്ക് ബോർഡർ ഗവാസ്കർ ട്രോഫി ഇന്ത്യയിലേക്ക് എത്തിക്കുന്നതിൽ സിറാജിന്റെ പങ്ക് ചെറുതല്ല. അതിൽ സെക്കൻഡ് ഇന്നിംഗ്സിലെ അഞ്ചു വിക്കറ്റ് നേട്ടവും ഉണ്ട്.\nഗാബയിൽ അഞ്ചു വിക്കറ്റ് നേട്ടം കരസ്ഥമാക്കുന്ന അഞ്ചാമത്തെ ഇന്ത്യൻ ബൗളറാണ് സിറാജ്. ബോർഡർ- ഗവാസ്കർ സീരീസിൽ ഏറ്റവുമധികം വിക്കറ്റെടുത്ത ഇന്ത്യൻ ബൗളർമാരുടെ പട്ടികയിലും മുന്നിൽ സിറാജ് ഉണ്ട്. മൂന്നു മാച്ചുകളിൽ നിന്നായി 13 വിക്കറ്റാണ് സിറാജ് നേടിയത്.\nഇനി ഒരു വർഷം മുമ്പുള്ള സിറാജിനെ കാണാം. ഹൈദരാബാദിലെ ഒരു പ്രാദേശിക മൈതാനത്തായിരുന്നു സിറാജ് ക്രിക്കറ്റ് കളിച്ചിരുന്നത്. അതും ബൂട്ട് വാങ്ങാൻ പണമില്ലാതെ നഗ്നപാദനായി. അച്ഛൻ മുഹമ്മദ് ഗൗസ് ഓട്ടോറിക്ഷാ ഡ്രൈവറാണ്. അമ്മ വീട്ടുജോലി ചെയ്യുന്നു . സഹോദരൻ ഇസ്മയിൽ വലിയ ജോലിയൊന്നുമില്ലാതെ നിൽക്കുന്നു.\nകഴിഞ്ഞ നവംബറിലാണ് സിറാജിന് അച്ഛനെ നഷ്ടമായത്. ഓസ്ട്രേലിയ സന്ദർശിക്കുന്ന ഇന്ത്യൻ ടീമിൽ സിറാജ് ഉണ്ടായിരുന്നു. തിരിച്ചു പോകണോ എന്ന് മാനേജ്മെന്റ് ചോദിച്ചിട്ടും ടീമിനൊപ്പം തുടരാം എന്നായിരുന്നു സിറാജിന്റെ മറുപടി. ” എനിക്കുവേണ്ടി ഏറെ ബുദ്ധിമുട്ടിയ വ്യക്തിയായിരുന്നു പിതാവ്. എനിക്ക് വലിയ നഷ്ടം തന്നെയാണിത്. എന്നാൽ രാജ്യത്തിനുവേണ്ടി ഞാൻ കളിക്കുക എന്നത് അദ്ദേഹത്തിന് അഭിമാനമായിരുന്നു. ആ സ്വപ്നം എനിക്ക് പൂർത്തിയാക്കണം. ” സിറാജ് ബിസിസിഐക്ക് നൽകിയ മറുപടിയിൽ പറയുന്നു.\nഹൈദരാബാദിലെ ഫ്രീലാൻസ് മേഖലയിൽ ഒരു വാടകവീട്ടിൽ 1994ലാണ് സിറാജിന്റെ ജനനം. ഔദ്യോഗിക ക്രിക്കറ്റ് കോച്ചിംഗ് ക്യാമ്പുകളിൽ ഒന്നും സിറാജ് പങ്കെടുത്തിട്ടില്ല. വീടിന് തൊട്ടപ്പുറത്തുള്ള ഗ്രൗണ്ടിൽ ക്യാൻവാസ് ബോളിൽ ആയിരുന്നു ക്രിക്കറ്റ് കളി. 2017 ൽ ട്വന്റി -20 ഇന്ത്യൻ ടീമിൽ എത്തിയതോടെ സിറാജിന്റെ ജീവിതം മാറിമറിഞ്ഞു.\nഉപദേശകർ ഒന്നും ഇല്ലാത്തതിനാൽ സിറാജിന് മുഖ്യം സുഹൃത്തുക്കൾ തന്നെയായിരുന്നു.” ബാറ്റ്‌സ്മാൻ ആകാനായിരുന്നു സിറാജിന് താല്പര്യം. ടെന്നീസ് ബോളിൽ നിരവധി പ്രാദേശിക ടൂർണമെന്റുകളിൽ പങ്കെടുത്തു. പിന്നീടാണ് സിറാജ് തന്റെ തട്ടകം ബോളിംഗ് ആണെന്ന് തിരിച്ചറിയുന്നത്. സിറാജിന്റെ നേട്ടങ്ങളിൽ ഞങ്ങൾക്ക് അഭിമാനമുണ്ട്. ” ബാല്യകാല സുഹൃത്ത് അംജദ് ഖാൻ പറയുന്നു.\n2015 -16 രഞ്ജി ട്രോഫി ടൂർണ്ണമെന്റിലാണ് സിറാജ് ഹൈദരാബാദിന് വേണ്ടി ആദ്യ ഫസ്റ്റ്ക്ലാസ് ക്രിക്കറ്റ് കളിക്കുന്നത്. പിന്നീട് വിജയ് ഹസാരെ ട്രോഫി കളിച്ചു. ഐപിഎല്ലിൽ സൺറൈസേഴ്സ് ഹൈദരാബാദിനു വേണ്ടിയും റോയൽ ചലഞ്ചേഴ്സ് ബാംഗ്ലൂരിന് വേണ്ടിയും സിറാജ് കളിച്ചു.


സ്വാശ്രയ വഞ്ചനയും സമരവും :: Janmabhumi Daily\nകേരളത്തിലെ ക്യാമ്പസുകളും നഗരവീഥികളും സര്‍ക്കാര് ഓഫീസ് കവാടങ്ങളും സമരങ്ങളുടെ വേലിയേറ്റത്തില് ചോരക്കളമായി മാറുകയാണ്. സര്‍ക്കാര് വാഹനങ്ങളും പോലീസ് വാഹനങ്ങളും പൊതുവാഹനങ്ങളും സമരവീര്യത്തില് ചിതറുകയാണ്. ഭരണം അല്ലെങ്കില് സമരം എന്ന സിദ്ധാന്തത്തില് ഇടതുപക്ഷം ഒതുങ്ങുകയാണോ? സ്വാശ്രയപ്രശ്നത്തില് ക്രിസ്ത്യന് മാനേജ്മെന്റുകള് എടുത്തിരിക്കുന്ന നിലപാട് കടുത്ത സാമ്പത്തിക-സാമൂഹിക അനീതിയാണെന്നും ഭരണഘടനയോടുള്ള വെല്ലുവിളിയാണെന്നും അംഗീകരിക്കുമ്പോഴും പ്രശ്നം കോടതിയില് ആയിരിക്കെ വിധി വരാനുള്ള ക്ഷമയെങ്കിലും ഉണ്ടാകേണ്ടതായിരുന്നു.\nജനകീയ പ്രശ്നങ്ങളില് മാത്രം സമരം എന്ന് പറഞ്ഞ നേതാക്കള് സമരത്തിന് ഒരവസരം കാത്തിരുന്നപോലെയാണ് ഇപ്പോള് തോന്നുക. പ്രശ്നം വിദ്യാര്‍ത്ഥികേന്ദ്രീകൃതമാണെങ്കില്‍പോലും ഈ സമരത്തില് വിദ്യാര്‍ത്ഥികള് ചോരയില് മുങ്ങിത്താഴുന്നു. ഒപ്പം പോലീസും മാധ്യമങ്ങളും ആക്രമണവിധേയമാകുന്നു. പോലീസ് ക്യാമ്പസിനുള്ളില് കയറരുതെന്നാണ് നിയമമെങ്കിലും ബുധനാഴ്ച യൂണിവേഴ്സിറ്റി കോളേജില് കയറിയ പോലീസ് കണ്ണീര്‍വാതകവും ജലപീരങ്കിയും മാത്രമല്ല സമരക്കാര്‍ക്കെതിരെ പ്രയോഗിച്ചത്. ഗ്രനേഡുകളും പ്രയോഗിച്ചു. വിദ്യാര്‍ത്ഥികളുടെ നേരെയുള്ള ഗ്രനേഡാക്രമണം ക്ഷന്തവ്യമല്ല.\nആന്റണി സര്‍ക്കാര് കൊണ്ടുവന്നതാണ് സ്വാശ്രയ വിദ്യാഭ്യാസ സ്ഥാപനങ്ങളിലെ 50:50 അനുപാതം. വിഎസ് സര്‍ക്കാരും ഇതേ നയം തന്നെയാണ് പിന്തുടര്‍ന്നത്. സര്‍ക്കാര് ക്വാട്ട ഉറപ്പാക്കാന് രണ്ട് സര്‍ക്കാരുകളും ഒരുപോലെ അലംഭാവം കാട്ടി. കുട്ടികളുടെ ലിസ്റ്റ് അയക്കാന് ഇടതുസര്‍ക്കാര് പരാജയപ്പെട്ടപോലെ ഭരണം കിട്ടിയിട്ടും നിശ്ചിത തീയതിക്കുള്ളില് നടപടി എടുക്കാന് യുഡിഎഫ് സര്‍ക്കാരിന് കഴിഞ്ഞില്ല. ഇപ്പോള് സംഗതി വഷളാക്കിയത് ക്രിസ്ത്യന് മെഡിക്കല് മാനേജ്മെന്റ് അസോസിയേഷന് സ്വീകരിച്ച ധാര്‍ഷ്ട്യപരമായ നിലപാട്തന്നെയാണ്. സ്വന്തം നിലയില് 100 ശതമാനം സീറ്റിലും പ്രവേശനം നടത്തുമെന്ന വെല്ലുവിളിയെ ക്രൈസ്തവ ദര്‍ശനത്തിന് പോലും എതിര് എന്ന് ലാറ്റിന് കാത്തലിക് അസോസിയേഷന് പോലും വിമര്‍ശിക്കുന്നു.\nമൈനോറിറ്റി സമുദായാംഗങ്ങള്‍ക്ക് ഭൂരിപക്ഷമുള്ള മന്ത്രിസഭയില് ക്രിസ്ത്യന് മാനേജ്മെന്റിന്റെ പിടിവാശിക്ക് മുന്നില് മുട്ടുമടക്കുന്നത് ക്രിസ്ത്യന് പ്രീണനമായേ കാണാനാകുകയുള്ളൂ. ക്രിസ്ത്യന് മാനേജ്മെന്റിന്റെ പിടിവാശിയാണ് എംഇഎസ് മെഡിക്കല് കോളേജുകളെയും സ്വന്തം നിലക്ക് പ്രവേശനം നടത്താന് പ്രേരിപ്പിക്കുന്നത്. തുല്യനീതി അവകാശം ചെറുക്കാനാവാത്തതാണ്. മുസ്ലീം മാനേജ്മെന്റുകള് ഇപ്പോള് ആവശ്യപ്പെടുന്നത് സാമൂഹ്യനീതിയും സാമ്പത്തികനീതിയും മാത്രമല്ല സമുദായനീതിയുംകൂടിയാണ്. സ്വാശ്രയ പ്രശ്നം ഈ തലത്തിലേക്കെത്തിച്ചതിന്റെ ഉത്തരവാദിത്തം ഉമ്മന്‍ചാണ്ടി സര്‍ക്കാരിന്റേതാണ്.\nഇപ്പോള് സ്വാശ്രയപ്രശ്നം കോടതിയില്‍നിന്നും കോടതിയിലേക്ക് മാറി പരമോന്നത നീതിപീഠത്തിന് മുമ്പില് വിധി കാത്തുനില്‍ക്കുമ്പോള് സമ്മര്‍ദ്ദത്തിലായിരിക്കുന്നത് പ്രവേശനം കാത്തുകഴിയുന്ന വിദ്യാര്‍ത്ഥികളും അവരുടെ രക്ഷിതാക്കളുമാണ്. സര്‍ക്കാര് ക്വാട്ടയില് സര്‍ക്കാര് ഫീസ് ഇല്ലാതാക്കിയത് ക്രോസ് സബ്സിഡി പാടില്ല എന്ന കോടതി വിധിയോടെയാണ്. മെഡിക്കല് പിജി പ്രവേശനത്തിന് ജൂണ് 30 വരെയായിരുന്നു അവസാന തീയതി. കര്‍ണാടകക്ക് കിട്ടിയ അനുകൂല വിധിയിലും കേരളം ആശ്വാസം കണ്ടെത്താന് ശ്രമിച്ച് സര്‍ക്കാര് കോടതിയില് പോകാന് വൈകി. തെരുവുയുദ്ധം പോലീസിന് കണ്ടുനില്‍ക്കാന് സാധിക്കുമോ എന്ന് ചോദിക്കുന്ന ഉമ്മന്‍ചാണ്ടിയും വിദ്യാര്‍ത്ഥി രാഷ്ട്രീയത്തില്‍ക്കൂടി അധികാരത്തില് വന്നയാളാണ്.\nരാഷ്ട്രീയനേതാക്കളുടെ ഇച്ഛാനുസരണം നീങ്ങുന്ന കരുക്കളാണ് വിദ്യാര്‍ത്ഥിനേതാക്കള്. യുഡിഎഫ് ഭരണത്തെ വെല്ലുവിളിക്കാന് അവസരം കാത്തുകിടന്നവര്‍ക്ക് വീണുകിട്ടിയ ആയുധമായി സ്വാശ്രയ പ്രശ്നം മാറി. ഇപ്പോള് പാര്‍ട്ടി നേതാക്കളും സമരരംഗത്തിറങ്ങിയിരിക്കുകയാണ്. കോടതിവിധി പ്രശ്നത്തിന് പരിഹാരം നല്‍കുമെന്നാണ് ജനം പ്രതീക്ഷിക്കുന്നത്.\nഇടതുസര്‍ക്കാരിന്റെ മുഖമുദ്ര വഞ്ചനയും കാപട്യവും: ഫെറ്റോ


pamela-anderson | കാലിഫോർണിയയിലെ മാലിബുവിൽ അടിപൊളി പാർട്ടി; പമീല ആൻഡേഴ്‌സണിന്റെ അഞ്ചാം ഭർത്താവ് ഹെയർ ഡ്രസറും നിർമ്മാതാവുമായ ജോൺ പീറ്റേഴ്സ്; ഹോളിവുഡ് സുന്ദരി വീണ്ടും വധുവായി മാറിയപ്പോൾ - MarunadanMalayalee.com\nJanuary 23, 202008:32 AM IST Permalink\nജയ് ശ്രീറാമും ബോലോ തഖ്ബീറും വേണ്ട! എസ് ഡി പി ഐയും ആർ എസ് എസും വെറുക്കപ്പെടേണ്ടവർ! 'ഐവി ശശി' തൊപ്പിയുമായി വീറും വാശിയുമായി എത്തിയത് ആ പഴയ സഖാവ്; ക്യാൻസറിനെ പൊരുതി തോൽപ്പിച്ച് നേതൃത്വം വീണ്ടും ഏറ്റെടുത്ത് കോടിയേരി; ചോദ്യങ്ങൾക്ക് കിറുകൃത്യമായ മറുപടി നൽകിയും വർഗ്ഗീയതയെ തള്ളിപ്പറഞ്ഞും വിശദീകരിച്ചത് സിപിഎം നിലപാടുകൾ; അലനെ മാവോയിസ്റ്റാക്കി പ്രതിരോധിക്കുന്നത് പിണറായിയെ; കോടിയേരി റീ ലോഡഡ്!\nഅഞ്ചലിലെയും വയനാട്ടിലെയും ചക്കകളെ കടത്തിവെട്ടി വെമ്പായത്തെ ചക്ക; വിജയചന്ദ്രന്റെ പറമ്പിലെ വരിക്കച്ചക്കയ്ക്ക് 68.5 കിലോ തൂക്കവും ഒരു മീറ്റർ നീളവും


അമേരിക്കയെ തള്ളി കൂടുതല് രാജ്യങ്ങള് ഇറാനുമായി അടുക്കുന്നു. പത്ത് പ്രമുഖ രാജ്യങ്ങള് ഇറാനുമായി ഇടപാട് പുനരാരംഭിക്കാന് തീരുമാനിച്ചു. ഡോളറിന് പകരം ഇന്‍സ്‌ടെക്‌സ് സംവിധാനത്തില് വ്യാപാരം നടത്താന് നീക്കം.\nപാരിസ്/ടെഹ്‌റാന്: അമേരിക്കയെ തള്ളി കൂടുതല് രാജ്യങ്ങള് ഇറാനുമായി അടുക്കു ന്നു. പത്ത് പ്രമുഖ രാജ്യങ്ങള് ഇറാനുമായി ഇടപാട് പുനരാരംഭിക്കാന് തീരുമാനിച്ചു. അമേരിക്കന് സമ്മര്‍ദ്ദം കാരണം നേരത്തെ ഇടപാടുകള് അവസാനിപ്പിച്ച രാജ്യങ്ങളാ ണിത്. ഡോളറില് ഇടപാട് നടത്താന് അമേരിക്കന് ഉപരോധം കാരണം സാധ്യമല്ല. ബദല് മാര്‍ഗമായി ഇന്‍സ്‌ടെക്‌സ് ഉപയോഗിക്കാന് തീരുമാനിച്ചിരിക്കുകയാണ് ഈ രാജ്യങ്ങള്.\nഇതോടെ ഇറാനെതിരായ നീക്കത്തില് അമേരിക്ക ആഗോളതലത്തില് ഒറ്റപ്പെടും. യൂറോ പ്പി ലെ മൂന്ന് പ്രബല ശക്തികള് നേരത്തെ ഇറാനുമായി അടുക്കാന് തീരുമാനിച്ചിരുന്നു. ഇപ്പോള് ആറ് രാജ്യങ്ങള് കൂടി തയ്യാറായി. ഇവര്‍ക്കെതിരെ അമേരിക്ക നീങ്ങുമോ എന്ന ചോദ്യവും ഉയര്‍ന്നിട്ടുണ്ട്….\nയൂറോപ്പിലെ പ്രബല ശക്തികളായ ഫ്രാന്‍സ്, ജര്‍മനി, ബ്രിട്ടന് എന്നീ രാജ്യങ്ങള് നേരത്ത ഇറാനുമായി അടുക്കാന് തീരുമാനിച്ചിരുന്നു. ബ്രസല്‍സ്, ഡെന്‍മാര്‍ക്ക്, ഫിന്‍ലാന്റ്, നെതര്‍ലാന്റ്‌സ്, നോര്‍വെ, സ്വീഡന് എന്നീ രാജ്യങ്ങളാണ് കഴിഞ്ഞദിവസം ഇറാന് അനുകൂലമായി രംഗത്തുവന്നത്. കൂടെ ചൈനയും സമാനമായ നിലപാടെടുത്തു. അന്താരാഷ്ട്ര തലത്തില് ഇടപാട് നടക്കുന്നത് ഡോളറിലാണ്. എന്നാല് ഇറാനെതിരെ അമേരിക്കന് ഉപരോധം നിലനില്‍ക്കുന്ന സാഹചര്യത്തില് ഡോളറില് ഇടപാട് പറ്റില്ല. ഇതിന് പകരം സംവിധാനം പാരിസ് കേന്ദ്രമായി ആരംഭിച്ചിട്ടുണ്ട്. ഇന്‍സ്‌ടെക്‌സ് എന്ന സംവിധാനമാണ് പ്രവര്‍ത്തിക്കുക.\nബ്രിട്ടനും ജര്‍മനിയും ഫ്രാന്‍സും ചേര്‍ന്ന് കഴിഞ്ഞ ജനുവരിയില് ആരംഭിച്ച സംവിധാ നമാണ് ഇന്‍സ്‌ടെക്‌സ്. ചരക്കിന് പകരം ചരക്ക് നല്‍കുന്ന ബാര്‍ട്ടര് സംവിധാനത്തിന്റെ മറ്റൊരു പതിപ്പാണിത്. ഇറാനില് നിന്ന് എണ്ണ വാങ്ങുന്നതിന് പകരം ഇറാന് ആവശ്യ മുള്ള മരുന്നുകളും ഭക്ഷ്യ വസ്തുക്കളും ഇവര് നല്‍കും. ഇന്‍സ്‌ടെക്‌സ് സംവിധാനം പ്രവര്‍ത്തനം ആരംഭിച്ചിട്ടില്ല. കൂടുതല് രാജ്യങ്ങളുടെ പിന്തുണയുണ്ടെങ്കില് ആരംഭി ക്കാമെന്നാണ് തീരുമാനിച്ചിരുന്നത്. ഇതിന് തൊട്ടുപി ന്നാലെയാണ് ആറ് രാജ്യങ്ങള് ഇറാനുമായുള്ള ഇടപാടിനെ പിന്തുണച്ച് രംഗത്തു വന്നിരിക്കുന്നത്. വന് ശക്തിയായ ചൈനകൂടി പിന്തുണച്ചത് ഇറാന് ആശ്വാസമാണ്. വ്യാപാര വിഷയത്തില് ചൈനയും അമേരിക്കയും ഉടക്കിലാണ്.\nഇറാനുമായുള്ള അമേരിക്കയുള്‍പ്പെടെ ആറ് വന്‍കിട രാജ്യങ്ങള് ഒപ്പുവച്ച ആണവ കരാറില് നിന്ന് അമേരിക്ക കഴിഞ്ഞവര്‍ഷം പിന്‍മാറിയിരുന്നു. ട്രംപിന്റെ നിര്‍ദേശ പ്രകാരമാണ് അമേരിക്കയുടെ ഏകപക്ഷീയമായ പിന്‍മാറ്റം. എന്നാല് മറ്റെല്ലാ രാജ്യ ങ്ങള് ഇറാനുമായുള്ള കരാര് തുടരുമെന്ന് അറിയിച്ചിരിക്കുയാണ്. ഇതോടെ അമേരിക്ക ഒറ്റപ്പെട്ടു. കഴിഞ്ഞ വര്‍ഷം ഒക്ടോബറിലാണ് അമേരിക്ക ഇറാനുമായുള്ള ആണവ കരാറില് നിന്ന് പിന്‍മാറിയത്. മറ്റു രാജ്യങ്ങള് ഇറാനുമായി ഇടപാടുകള് നടത്തരു തെന്നും അമേരിക്ക ആവശ്യപ്പെട്ടു. ഇന്ത്യയുള്‍പ്പെടെയുള്ള രാജ്യങ്ങള് അമേരിക്കന് സമ്മര്‍ദ്ദ ത്തിന് വഴങ്ങി ഇറാനുമായുള്ള ഇടപാടുകള് നിര്‍ത്തിവച്ചു.\nഇറാനെതിരെ അന്താരാഷ്ട്ര സമൂഹം ചുമത്തിയ ഉപരോധം പിന്‍വലിക്കാം. പകരം യുറേനിയം സമ്പുഷ്ടീകരണം ഇറാന് അവസാനിപ്പിക്കുകയും ആണവായുധം നിര്‍മി ക്കുന്നത് നിര്‍ത്തുകയും വേണമെന്നാണ് 2015ലെ കരാര് വ്യവസ്ഥ. അമേരിക്ക ഉപരോധം പുനരാരംഭിച്ച സാഹചര്യത്തില് കരാറില് നിന്ന് പിന്‍മാറുമെന്ന് ഇറാന് അറിയി ച്ചിരുന്നു. പുതിയ ഇന്‍സ്‌ടെക്‌സ് സംവിധാനം നടപ്പാക്കുന്നതോടെ ഇറാന് ആണവ കരാര് വ്യവ സ്ഥകള് പാലിക്കണമെന്ന യൂറോപ്യന് രാജ്യങ്ങള് ആവശ്യപ്പെട്ടു. ഇറാ നില് നിന്ന് താരതമ്യേന വില കുറഞ്ഞ എണ്ണ ലഭിക്കുന്നതാണ് യൂറോപ്യന് രാജ്യങ്ങ ളെയും ചൈന യെയും ആകര്‍ഷിപ്പിക്കുന്നത്. അമേരിക്കന് വിലക്കിനെ തുടര്‍ന്ന് ഈ രാജ്യങ്ങള് എണ്ണ ഇറക്കുമതിയില് പ്രതിസന്ധി നേരിടുകയാണ്.\nനിലവിലെ പ്രതിസന്ധി മറികടക്കാന് ഇറാനും യൂറോപും സമഗ്രമായ സംയുക്ത പ്രവര് ത്തന പദ്ധതി പ്രഖ്യാപിച്ചിരുന്നു. ഇതിന്റെ ഭാഗമായിട്ടാണ് ഇന്‍സ്‌ടെക്‌സ് നടപ്പാക്കി യത്. എന്നാല് പെട്രോളില്ലാത്ത ഭംഗിയുള്ള കാര് എന്നാണ് ഇന്‍സ്‌ടെക്‌സിനെ ഇറാന് വിശേഷിപ്പിച്ചത്. അതേസമയം, ഇറാനുമായി കൂടുതല് സഹകരിച്ചു പ്രവര്‍ത്തിക്കാന് ചൈന തീരുമാനിച്ചു. സമഗ്ര സംയുക്ത പ്രവര്‍ത്തന പദ്ധതി പ്രകാരമാണ് ഇവര് സഹ കരിക്കുന്നത്. ആണവ കരാര് വ്യവസ്ഥ പാലിക്കാനും ധാരണയായി. ഇറാനില് നിന്ന് കൂടുതല് എണ്ണ ഇറക്കാനാണ് ചൈനയുടെ തീരുമാനം.\nഇറാന്-ചൈന പ്രതിനിധികള് ഒട്ടേറെ പുതിയ പദ്ധതികളില് ഒപ്പുവച്ചു. ഇറാനിലെ ആണവ കേന്ദ്രങ്ങള് പരിശോധിക്കാന് ഇറാന് അന്താരാഷ്ട്ര ഏജന്‍സിക്ക് അനുമതി നല്‍കി. ഇതിനെ ചൈന സ്വാഗതം ചെയ്തു. ഇറാനിലെയും ചൈനയിലെയും യൂറോപ്പി ലെയും കമ്പനികള് ഇടപാടുകള് ആരംഭിക്കുന്നതോടെ തകരുന്നത് അമേരിക്കന് നീക്കമാണ്. അതിനിടെ അമേരിക്ക ഇറാന്‍റെ ഓരോ നീക്കങ്ങളും സസൂക്ഷമം നിരീക്ഷി ക്കുകയാണ്.


തുർക്കിയിൽ പോകുന്നവര്‍ക്ക് അമളി പിണയാതിരിക്കുവാന്... •Tech Travel Eat\nതുർക്കിയിൽ പോകുന്നവര്‍ക്ക് അമളി പിണയാതിരിക്കുവാന്…\nതുർക്കിയിൽ പോകുന്നവരുടെ ശ്രദ്ധയ്ക്ക് !!! ഇതൊരു സാധാരണ യാത്ര വിവരണത്തിനുപരി അവിടെ പോകുന്നവർക്ക് ഒരു മുന്നറിയിപ്പ് കൂടിയാണ്. കഴിഞ്ഞ ന്യൂ ഇയർ ദിവസം തുർക്കി വഴി പോകേണ്ട ഒരാവശ്യം ഉണ്ടായിരുന്നു . എനിക്ക് ആദ്യമേ തുർക്കി വിസ ഉള്ളതിനാൽ ഇസ്‌തമ്പുൾ ഒക്കെ ഒന്ന് കറങ്ങി യാത്ര തിരിക്കാം എന്ന് കരുതി ഞാൻ ആ ട്രാൻസിറ്റ് 24 മണിക്കൂർ ആക്കി നീട്ടി.\nഇസ്‌തമ്പുളിൽ പ്രധാനമായി രണ്ട് എയർപോർട്ട് ആണുള്ളത് .ഒന്ന് ഏഷ്യയിലും ഒന്ന് യൂറോപ്പ് അതിർത്തിയിൽ പെടുന്നതും. ഞാൻ ഇറങ്ങിയത് യൂറോപ്പ് ഭാഗത്തുള്ള അത്താതുർക് എന്ന എയർപോർട്ടിൽ ആയിരുന്നു. എയർപോർട്ട് സ്റ്റാഫ്‌സ് മിക്കവരും വളരെ മോശ സ്വഭാവം ആയിരുന്നു. പുറത്ത് ഇറങ്ങിയപ്പോൾ വിദേശി ആണെന്നറിഞ്ഞതിനാൽ സ്വകാര്യ ടാക്സിക്കാർ വന്ന് പൊതിഞ്ഞു. തുർക്കിയിൽ പോകുന്ന ആരും ആദ്യം പോകുന്ന സുൽത്താൻ അഹമദ് പള്ളിയിൽ തന്നെ ആദ്യം പോകാം എന്ന് ഉറപ്പിച്ചു.\nഎയർപോർട്ടിൽ നിന്ന് അതൊക്കെ കണ്ട് തിരിച്ച് വരാൻ ടാക്സിക്കാരൻ പറഞ്ഞതാക്കട്ടെ 100$. അവസാനം അത് സംസാരിച്ച് 70$ ഇൽ എത്തിച്ചു. ഞാൻ തിരികെ വരാം എന്ന് പറഞ്ഞ് ഇതിലും കുറഞ്ഞ യാത്രാ ബസ്സോ മറ്റോ ഉണ്ടോ എന്നറിയാൻ വീണ്ടും എയർപോർട്ടിൽ കയറി. അപ്പോഴാണ് മെട്രോയുടെ ബോർഡ് ശ്രദ്ധയിൽ പെട്ടത്. ഉള്ളിൽ കയറി അന്വേഷിച്ചപ്പോൾ അവർ പറഞ്ഞ 100$ ,മെട്രോയിൽ പോയാൽ വെറും 6$ മാത്രമേ ആവുള്ളു(അതും5ട്രിപ്പിന്).\nഅങ്ങനെ മെട്രോ പാസ് എടുത്ത് 24 മണിക്കൂറിൽ കാണാവുന്ന സുൽത്താൻ അഹ്‌മദ് , അയ സൊഫീയ, ടോപ്കാപി , ബോസ്ഫറസ്, ടാക്സിം എന്നിവയൊക്കെ കണ്ടു.. ഇതിൽ വിവരിക്കാനും എല്ലാ യാത്രക്കാരുടെ ശ്രദ്ധയിൽ പെടുത്താനും ഉദ്ദേശിക്കുന്നത് ടാക്സിം സ്‌ക്വയറിൽ ഉണ്ടായ അനുഭവമാണ്…\nടാക്സിം സ്‌ക്വയർ ചരിത്ര പ്രധാനമായ ഒരു സ്ഥലമാണ്. ഞാൻ ടാക്സിം സ്‌ക്വയറിലെ ഷോപ്പിംഗ് സ്ട്രീറ്റ് എത്തുമ്പോൾ എന്റെ അടുത്ത ഫ്ലൈറ്റിന് ബാക്കിയുള്ളത് ഏതാണ്ട്5മണിക്കൂർ. ബോർഡിങ് പാസ്സ് കയ്യിൽ ഉള്ളതിനാൽ രണ്ടോ മൂന്നോ മണിക്കൂർ കറങ്ങി മെട്രോയിൽ എയർപോർട്ടിലേക്ക് പോകാം എന്ന് തീരുമാനിച്ചു.\nന്യൂ ഇയർ ആയതിനാൽ എല്ലാ സ്ഥലത്തും നല്ല തിരക്കുണ്ടായിരുന്നു. അവിടെ പ്രധാനമായുള്ള ഡോണർ കബാബ് ഒക്കെ കഴിച്ചു ടാക്സിം സ്ട്രീറ്റിൽ നടക്കുമ്പോൾ ഒരാൾ എന്നെ വന്ന് പരിചയപ്പെട്ടു. ഇന്ത്യക്കാരൻ ആണല്ലേ എന്ന് ചോദിച്ചു .എന്റെ അതെ എന്ന ഉത്തരം തീരും മുമ്പേ അയാൾക്ക് ഇന്ത്യയിൽ അറിയാവുന്ന സ്ഥലങ്ങളൊക്കെ ഇങ്ങോട്ട് പറഞ്ഞു. അയാൾക്ക് മുംബൈയിലും അവിടെയും ഇവിടെയുമൊക്കെ കുറെ സുഹൃത്തുക്കൾ ഉണ്ടെന്നും അയാൾ കൂട്ടി ചേർത്തു. എനിക്ക് ഫ്ലൈറ്റ് ഉണ്ട് എന്നൊക്കെ പറഞ്ഞു ഒഴിവാക്കാൻ നോക്കിയെങ്കിലും അയാൾ വിട്ട് പോയില്ല. നല്ല മനസ്സറിഞ്ഞുള്ള സ്നേഹത്തോടെ അയാൾ സംഭാഷണം തുടർന്നു.\nഅയാൾ എനിക്ക് തുർക്കിയിലേക്ക് വരുന്ന എന്റെ സുഹൃത്തുക്കൾക്ക് കൊടുക്കാൻ അയാളുടെ വിസിറ്റിങ് കാർഡ് തരാം എന്ന് പറഞ്ഞു, ഞാൻ തന്നോളൂ എന്ന് പറഞ്ഞപ്പോൾ അത് അയാളുടെ കടയിലാണ് എന്ന് ഉത്തരം തന്നു. നമ്മൾ നടന്നു കൊണ്ടിരിക്കുന്ന അതെ വഴിയിൽ ആണ് അയാളുടെ കട എന്നും അവിടെ നിന്ന് കാർഡ് എടുത്തിട്ട് എയർപോർട്ടിലേക്ക് പോയിക്കൊള്ളു എന്നും അയാൾ കൂട്ടിച്ചേർത്തു.\nഅങ്ങനെ അയാളുടെ കൂടെ നടന്ന് കൊണ്ടിരിക്കുമ്പോൾ അയാൾ ഇടത്തോട്ട് തിരിഞ്ഞു എന്നിട്ട് എന്നോടും അങ്ങോട്ട് പോകാൻ പറഞ്ഞു. എന്റെ മെട്രോ സ്റ്റേഷൻ ആ വഴിയല്ല എന്ന് പറഞ്ഞപ്പോൾ ” ദേ കാണുന്നതാണ് എന്റെ ഷോപ്പ് ” എന്ന് മുന്നിൽ കാണുന്ന ഷോപ്പ് ചൂണ്ടിക്കാണിച്ച് അയാൾ പറഞ്ഞു. ആ കാർഡ് എടുത്തിട്ട് തുർക്കിയിലേക്ക് വരുന്ന സുഹൃത്തുക്കൾക്കൊക്കെ കൊടുത്തോ എന്ന് വളരെ മാന്യമായി സ്നേഹത്തോടെ പറഞ്ഞു.\nഅയാളുടെ കൂടെ ഇടത്തോട്ട് തിരിഞ്ഞ് ആ കടയുടെ മുന്നിൽ എത്തിയപ്പോൾ അയാൾ ഉള്ളിൽ കയറി. ആ കട കണ്ടിട്ട് എനിക്ക് എന്തോ പന്തികേട് തോന്നിയിരിന്നു. പുറത്തെ കവാടത്തിൽ കറുത്ത തുണി വിരിച്ചിരുന്നു. അകത്തു മിന്നാമിനുങ്ങ് പോലെയുള്ള ചെറിയ വെളിച്ചം മാത്രം.അത് കൊണ്ട് തന്നെ ഞാൻ പുറത്ത് നിന്നു. അയാൾ എന്നോട് നീ എന്താ കയറാത്തത് എന്ന് ചോദിച്ചു. നിങ്ങൾ പോയി കാർഡ് എടുത്തിട്ട് വാ, ഞാൻ ഇവിടെ നിന്നോളാം എന്ന് ഞാൻ മറുപടി കൊടുത്തു.\nവീണ്ടും അകത്തേക്ക് പോകാൻ നിർബന്ധിച്ചപ്പോൾ ഞാൻ വീണ്ടും അതെ ഉത്തരം കൊടുത്തു.. അതോടെ അയാളുടെ സ്നേഹവും മാന്യതയും എല്ലാം ഒരു നിമിഷം കൊണ്ട് കത്തി ചാമ്പലായി .നല്ല ചൂടിൽ അയാൾ എന്തൊക്കെയോ എന്നോട് പറഞ്ഞു. അവിടെ നിന്നാൽ ഡാർക്ക് സീൻ ആവും എന്നറിഞ്ഞതും ഞാൻ പെട്ടെന്ന് തന്നെ അവിടന്ന് ഓടി രക്ഷപ്പെട്ടു.\nഇതൊരു ഒറ്റപ്പെട്ട സംഭവം ആയിരിക്കും എന്ന് കരുതി എഴുതാൻ കരുതിയിരുന്നില്ല.. ഇതിപ്പോ ഇവിടെ കുറിക്കാൻ കാരണം, എന്റെ ഒരു സുഹൃത്തിന് ഈ അടുത്ത കാലത്ത് സമാന അനുഭവം ഇതേ സ്ഥലത്ത് വച്ചുണ്ടായി. അവൻ പാകിസ്ഥാനി ആയിരുന്നു, ആയതിനാൽ എന്നോട് മുംബൈ എന്നൊക്കെ അടിച്ച പോലെ അവനോട് പാക്കിസ്ഥാനില കുറെ സ്ഥലങ്ങൾ അവനോടും അവർ കാച്ചി. പക്ഷെ ഞാൻ അകത്തു കയറാതെ നിന്നു പക്ഷെ അവൻ അയാളെ വിശ്വസിച്ച് അകത്തേക്ക് കയറി.\nഅവൻ അകത്തു കയറിയതും ഒന്ന് രണ്ട് തടി മാടന്മാരായ ഗുണ്ടകൾ വളയുകയും, അവന്റെ അരികിൽ പെണ്ണും മദ്യവും കൊണ്ട് വെക്കുകയും ഒരു ബില്ലും കൊടുത്തിട്ട് അത് അടച്ചിട്ട് പോകാൻ പറഞ്ഞു. അവൻ ബില്ല് നോക്കിയപ്പോൾ 600$. അത് അടച്ചില്ലെങ്കിൽ അവന്റെ പാസ്പോർട്ട് കീറി കളയുമെന്നും ഭീഷണിപ്പെടുത്തി. അവന്റെ കയ്യിലുണ്ടായ പത്ത് നാല്പത് ഡോളർ അവർക്ക് കൊടുത്ത് അവൻ എങ്ങനെയൊക്കെയോ ഓടി രക്ഷപ്പെട്ടു. ഇത് കേട്ടപ്പോൾ എന്നോട് അകത്തേക്ക് കയറരുതെന്ന് തോന്നിപ്പിച്ച സർവശക്തനെ സ്തുതിച്ചു.\nഇത് അറിഞ്ഞതോടെ ഇത് ഒറ്റപ്പെട്ട സംഭവമല്ല എന്നും ഇത് ആളുകളെ അറിയിച്ച് ബോധവത്കരിക്കണം എന്നുള്ള ഉദ്ദേശത്തിലുമാണ് ഈ കുറിപ്പ് എഴുതുന്നത്..


ബ്രാവോ വര്‍ഷങ്ങള്‍ക്കുശേഷം വിന്‍ഡീസ് ടീമില് മടങ്ങിയെത്തി; ലക്ഷ്യം ലോകകപ്പ് | Dwayne Bravo returns to West Indies squad - Malayalam MyKhel\n» ബ്രാവോ വര്‍ഷങ്ങള്‍ക്കുശേഷം വിന്‍ഡീസ് ടീമില് മടങ്ങിയെത്തി; ലക്ഷ്യം ലോകകപ്പ്\nആന്റിഗ്വെ: ഡ്വെയ്ന് ബ്രാവോ മൂന്ന് വര്‍ഷങ്ങള്‍ക്കുശേഷം വെസ്റ്റിന്‍ഡീസ് ടി20 ടീമില് മടങ്ങിയെത്തി. അയര്‍ലന്‍ഡിനെതിരെ നടക്കാനിരിക്കുന്ന ടി20 പരമ്പരയ്ക്കുള്ള ടീമില് ബ്രാവോയ്‌ക്കൊപ്പം റോവ്മാന് പവലും ഉള്‍പ്പെട്ടിട്ടുണ്ട്. 13 അംഗ ടീമിനെയാണ് പ്രഖ്യാപിച്ചത്. 2016ല് പാക്കിസ്ഥാനെതിരെ യുഎഇയില് ഒരു അന്താരാഷ്ട്ര മത്സരം കളിച്ചശേഷം ഇതാദ്യമായാണ് ബ്രാവോ ടീമിലെത്തുന്നത്.\nവിന്‍ഡീസ് ടീമില് നിന്നും പേസര് ജേസണ് ഹോള്‍ഡറിനെ ജോലിഭാരം പരിഗണിച്ച് മാറ്റിനിര്‍ത്തി. പരിക്കേറ്റ ഫാബിയന് അലനും ടീമിലില്ല. മറ്റു കളിക്കാരില് കാര്യമായ മാറ്റം വരുത്തിയില്ല. ഈ വര്‍ഷം നടക്കാനിരിക്കുന്ന ടി20 ലോകകപ്പ് മുന്‍നിര്‍ത്തിയാണ് ബ്രാവോയെ തിരിച്ചുവിളിച്ചത്. അവസാന ഓവറുകളും മധ്യ ഓവറുകളിലും റണ് നിയന്ത്രിക്കാനും ബാറ്റിങ്ങില് കരുത്താകാനും ബ്രാവോയ്ക്ക് കഴിയും.\nഅവസാന ഓവറുകളില് റണ് നിയന്ത്രിക്കുന്നതില് വെസ്റ്റിന്‍ഡീസിന് കഴിയുന്നില്ലെന്നും ബ്രാവോയുടെ വരവോടെ ഇക്കാര്യത്തില് മാറ്റമുണ്ടാകുമെന്നും സെലക്ടര് റോജര് ഹാര്‍പര് പറഞ്ഞു. മികച്ച ഓള് റൗണ്ടറെന്ന നിലയിലാണ് റോവ്മാന് പവല് ടീമിലെത്തിയത്. കൊളോണിയല് മെഡിക്കല് ഇന്‍ഷൂറന്‍സ് സൂപ്പര്50 കപ്പില് നേടിയ രണ്ട് സെഞ്ച്വറികളും ഒരു 96 റണ്‍സും പവലിന് നേട്ടമായി. ഏകദിന പരമ്പരയില് അയര്‍ലന്‍ഡിനെ 3-0 എന്ന നിലയില് മുട്ടുകുത്തിച്ച വെസ്റ്റിന്‍ഡീസ് ജനുവരി 15നാണ് ടി20 പരമ്പരയിലെ ആദ്യ മത്സരത്തിനിറങ്ങുക.\nതീരുമാനം തിരുത്തി, ഡ്വെയ്ന് ബ്രാവോ രാജ്യാന്തര ക്രിക്കറ്റില് തിരിച്ചുവരുന്നു\n42 min ago ലോക ഏകദിന ഇലവന് നായകനാര്? കോലി വേണ്ട, മോര്‍ഗനും! തിരഞ്ഞെടുത്ത് മുന് ഓസീസ് താരം\nRead more about: dwayne bravo cricket ഡ്വെയ്ന് ബ്രാവോ ക്രിക്കറ്റ്


ലക്‌നൗ : ബിജെപി അധികാരത്തിലേറിയതോടെ ഉത്തർപ്രദേശിൽ നിന്നും ഗുണ്ടകളെയും കുറ്റവാളികളെയും പൂർണമായും ഇല്ലാതാക്കാനായെന്ന് മുഖ്യമന്ത്രി യോഗി ആദിത്യനാഥ്. 2017 ന് മുൻപ് സംസ്ഥാനത്തെ ജനങ്ങളാണ് ഗുണ്ടകളെ പേടിച്ച് സ്വന്തം മണ്ണ് വിട്ട് പോയത്. എന്നാൽ ബിജെപി വന്നതോടെ ഭരണകൂടത്തെ ഭയന്ന് ഗുണ്ടാ നേതാക്കൾ നാട് വിടാൻ തുടങ്ങിയെന്ന് യോഗി പറഞ്ഞു. സമാജ് വാദി പാർട്ടി നേതാവ് അഖിലേഷ് യാദവിന്റെ ഭരണത്തെ കുറ്റപ്പെടുത്തിക്കൊണ്ടാണ് യോഗി ഇക്കാര്യം അറിയിച്ചത്.\nഈ സർക്കാരിന് കുറ്റവാളി എന്നാൽ കുറ്റവാളി തന്നെയാണ്. അതിൽ മതമോ ജാതി വ്യത്യാസമോ കലർത്താറില്ല. അവരെ വെറുതെ വിടാറുമില്ല. പ്രയാഗ് രാജിൽ 100 ഏക്കർ സ്ഥലം മാഫിയകളുടെ കയ്യിൽ നിന്നും പിടിച്ചെടുത്ത് പാവങ്ങൾക്ക് വീട് വെച്ച് നൽകിയത് ബിജെപി സർക്കാരാണെന്നും യോഗി ആദിത്യനാഥ് ഓർമ്മിപ്പിച്ചു.\nമാഫിയ നേതാക്കളുടെ സ്ഥലങ്ങൾ ബുൾഡോസറുകൾ ഉപയോഗിച്ചാണ് ഇടിച്ച് തകർക്കുന്നത്. 2017 ന് മുൻപ് കിരാണ പോലുള്ള പ്രദേശങ്ങളിൽ നിന്നും വ്യാപാരികൾ കൂട്ടത്തോടെ പലായനം ചെയ്ത അവസ്ഥയുണ്ടായിരുന്നു. എന്നാൽ 2017 ന് ശേഷം ഇവിടെ നിന്നും നാട് വിട്ട് പോകുന്നത് ഗുണ്ടാ നേതാക്കളാണ്. ബിജെപി സർക്കാരിന്റെ കീഴിൽ സ്ത്രീകൾ പൂർണമായും സുരക്ഷിതരാണെന്നും യോഗി വ്യക്തമാക്കി.\nഒരിക്കലും വികസിക്കില്ലെന്ന് ആളുകൾ ഉറപ്പിച്ച് പറഞ്ഞിരുന്ന ഉത്തർപ്രദേശ് ഇന്ന് വികസനക്കുതിപ്പിലാണ്. അടിസ്ഥാന സൗകര്യങ്ങളുടെ വികസനം, സ്ത്രീ സുരക്ഷ, കർഷക സഹായം, സദ്ഭരണം എന്നീ കാര്യങ്ങളിൽ ഉത്തർപ്രദേശ് രാജ്യത്തെ മുൻനിര സംസ്ഥാനങ്ങളിൽ ഒന്നാണ്.5ലക്ഷം യുവാക്കൾക്ക് സർക്കാർ ജോലിയും 1.61 കോടി യുവാക്കൾക്ക് സ്വകാര്യ ജോലിയും സഹായവും നൽകിക്കഴിഞ്ഞു. കേരളം, മഹാരാഷ്‌ട്ര, പശ്ചിമ ബംഗാൾ എന്നീ സംസ്ഥാനങ്ങളെ അപേക്ഷിച്ച് തൊഴിൽ കാര്യത്തിൽ യുപി വളരെ മികച്ചതാണ്. എന്നാൽ ഇനിയും ഒരുപാട് കാര്യങ്ങൾ ചെയ്യാനുണ്ടെന്ന് ഞാൻ സമ്മതിക്കുന്നുവെന്നും അദ്ദേഹം കൂട്ടിച്ചേർത്തു.\nTags: yogi adithyanathcriminalsnot peopleare leaving Uttar Pradesh nowsays Yogi Adityanath


ഹോളണ്ടിനും, തുർക്കിക്കും, നോർവേക്കും നിർണായകം ; ലോകകപ്പ് യോഗ്യത പോരാട്ടങ്ങൾക്ക് ഇന്ന് അവസാനം - Goal Malayalam Sports\nഹോളണ്ടിനും, തുർക്കിക്കും, നോർവേക്കും നിർണായകം ; ലോകകപ്പ് യോഗ്യത പോരാട്ടങ്ങൾക്ക് ഇന്ന് അവസാനം\nഖത്തര് ലോകകപ്പ് യോഗ്യതാ റൗണ്ട് യൂറോപ്യൻ മേഖല മല്‍സരങ്ങള്‍ക്ക് ഇന്ന് അവസാനം. ഗ്രൂപ്പ് ഡി, ഇ, ജി എന്നിവരാണ് ഇന്ന് അവസാന വട്ട പോരാട്ടത്തിന് ഇറങ്ങുന്നത്. ഏറ്റവും നിര്‍ണ്ണായക പോരാട്ടം നടക്കുന്നത്. ഗ്രൂപ്പ് ജിയിലാണ്. ഹോളണ്ടും തുര്‍ക്കിയുമാണ് യോഗ്യത മാത്രം ലക്ഷ്യം വച്ച് ഇന്നിറങ്ങുന്നത്. ഗ്രൂപ്പില് ഒന്നാം സ്ഥാനത്തുള്ള ഓറഞ്ച് പടയ്ക്ക് 20 പോയിന്റാണുള്ളത്. അവരുടെ ഇന്നത്തെ എതിരാളിയാവട്ടെ ഗ്രൂപ്പിലെ മൂന്നാം സ്ഥാനക്കാരായ നോര്‍വെയും. നോര്‍വെയ്ക്ക് 18 പോയിന്റാണുള്ളത്. ഈ മല്‍സരത്തില് ജയിക്കുന്ന ടീമിന് ഖത്തറിലേക്ക് യോഗ്യത നേടാം.\nകാസെമിറോയും നെയ്മറും ഇല്ലാത്ത ബ്രസീലിന് അർജന്റീനക്ക് മുന്നിൽ പിടിച്ചു നിൽക്കാനാവുമോ ?


ക്രിസ്റ്റക്കൊരു എട്ടിന്‍റെ പണി, നിരത്തിലെ രാജാവാകാനൊരുങ്ങി കാര്‍ണിവല് - Janayugom Online\nആദ്യ വാഹനമായ സെല്‍ട്ടോസിലൂടെ തന്നെ ഇന്ത്യന് നിരത്തുകള് കീഴടക്കിയ വാഹനനിര്‍മാതാക്കളാണ് കിയ. ഇതിനു പിന്നാലെ രണ്ടാമതൊരു വാഹനത്തെക്കൂടെ വിപണിയിലെത്തിക്കാനാണ് കമ്പനി ലക്ഷ്യമിടുന്നത്. കാര്‍ണിവല് എന്ന് പേരിട്ടിരിക്കുന്ന വാഹനത്തെയാണ് കിയ ഡല്‍ഹി ഓട്ടോ എക്‌സ്‌പോയില് അവതരിപ്പിച്ചു. ടൊയോട്ട ഇന്നോവ ക്രിസ്റ്റയാണ് കാര്‍ണിവലിന്‍രെ മുഖ്യ എതിരാളി. ഈ വാഹനത്തിന് 24.95 ലക്ഷം മുതല് 33.95 ലക്ഷം രൂപ വരെയാണ് എക്‌സ്‌ഷോറൂം വില.\nപ്രീമിയം, പ്രസ്റ്റീജ്, ലിമോസിന് എന്നീ മൂന്ന് വേരിയന്റുകളിലാണ് കിയ കാര്‍ണിവല് എത്തുന്നത്. ഏഴ്, എട്ട്, ഒമ്പത് എന്നീ മൂന്ന് സീറ്റിങ്ങ് ഓപ്ഷനുകളും കാര്‍ണിവലിനുണ്ട്. സെവന് സീറ്റര് പ്രീമിയത്തിന് 24.95 ലക്ഷവും എട്ട് സീറ്ററിന് 25.15 ലക്ഷവും, പ്രെസ്റ്റീജ് ഏഴ് സീറ്ററിന് 28.95 ലക്ഷവും ഒമ്പത് സീറ്ററിന് 29.95 ലക്ഷവും ലിമോസിന് 33.95 ലക്ഷം രൂപയുമാണ് വില വരുന്നത്.\nവിലയുടെയും ഫീച്ചറുകളുടെയും കാര്യത്തില് ക്രിസ്റ്റയെക്കാള് ബഹു ദൂരം മുന്നിലായിരിക്കും കാര്‍ണിവല് എന്നാണ് പുറത്ത് വരുന്ന റിപ്പോര്‍ട്ടുകള് സൂചിപ്പിക്കുന്നത്. ക്രോമിയം ഗ്രില്ല്, പ്രൊജക്ഷന് ഹെഡ്‌ലാമ്പ്, ഡിആര്‍എല്, ഫോഗ് ലാമ്പ്, ചെറിയ എയര്‍ഡാം എന്നിവ ഉള്‍പ്പെടുന്നതാണ് മുന്‍വശം. 17 ഇഞ്ച് അലോയ് വീല്, എല്‍ഇഡി ടെയില് ലാമ്പ്, സ്‌കിഡ് പ്ലേറ്റ് എന്നിവ എക്സ്റ്റീരിയറിന്റെ ഭംഗി കുട്ടുന്നു. രണ്ടാം നിരയിലെ ഡോര് വശങ്ങളിലേക്ക് തുറക്കുന്നതാണ്.\nUVO കണക്ടഡ് കാര് ടെക്‌നോളജിയാണ് ഇന്റീരിയറിന്റെ പ്രത്യേകത. ത്രീ സോണ് ക്ലൈമറ്റ് കണ്‍ട്രോള്, വെന്റിലേറ്റഡ്ഹീറ്റഡ് സംവിധാനമുള്ള സീറ്റ്, പവര് ടെയ്ല്‍ഗേറ്റ് എന്നിവ ഇന്റീരിയറിലെ പുതുമയാകും. എട്ട് എയര്‍ബാഗുകള്, എ.ബി.എസ്, ഇ.എസ്.സി, ഹില്‍സ്റ്റാര്‍ട്ട് അസിസ്റ്റ് കണ്‍ട്രോള്, ലെയിന് ഡിപ്പാര്‍ച്ചര് അസിസ്റ്റ് എന്നിങ്ങനെ നീളുന്നതാണ് സുരക്ഷാ സൗകര്യങ്ങള്.\n2.2 ലിറ്റര് ടര്‍ബോ ചാര്‍ജ്ഡ് ഡീസല് എന്‍ജിനായിരിക്കും കാര്‍ണിവലിന് കരുത്ത് പകരുന്നത്. ഇത് 200 ബിഎച്ച്പി പവറും 440 എന്‍എം ടോര്‍ക്കുമേകും. ആറ് സ്പീഡ് മാനുവല് അല്ലെങ്കില് എട്ട് സ്പീഡ് ഓട്ടോമാറ്റിക് ട്രാന്‍സ്മിഷനായിരിക്കും ഇതില് നല്‍കുക.\nഇപ്പോല് പുറത്ത് വരുന്ന വിവരങ്ങല് പ്രകാരം കിയയുടെ രണ്ടാം വാഹനവും നിരത്തുകളില് വലിയ തരംഗം സൃഷ്ടിക്കുമെന്ന് തന്നെ വിശ്വസിക്കാം. ഒപ്പം ക്രിസറ്റയ്‌ക്കൊരു എട്ടിന്റെ പണിയും.\nKia Carnival launched in India


ആഗ്രക്ക് പകരം അഗര്‍വാള്,മുസഫര് നഗര് ലക്ഷ്മി നഗര്; പേര് മാറ്റമാവശ്യപ്പെട്ട് ബി.ജെ.പി | islamonlive\nHome/News/India Today/ആഗ്രക്ക് പകരം അഗര്‍വാള്,മുസഫര് നഗര് ലക്ഷ്മി നഗര്; പേര് മാറ്റമാവശ്യപ്പെട്ട് ബി.ജെ.പി\nആഗ്രക്ക് പകരം അഗര്‍വാള്,മുസഫര് നഗര് ലക്ഷ്മി നഗര്; പേര് മാറ്റമാവശ്യപ്പെട്ട് ബി.ജെ.പി\nലക്‌നൗ: അലഹാബാദ് പ്രയാഗ്‌രാജും ഫൈസാബാദ് അയോധ്യയുമാക്കിയതിന് പിന്നാലെ ആഗ്രയുടെയും മുസഫര് നഗറിന്റെയും പേര് മാറ്റാനൊരുങ്ങുകയാണ് ഉത്തര്‍പ്രദേശിലെ യോഗി ഭരണകൂടം. ഇതിനായി യോഗി സര്‍ക്കാറിനു മേല് കനത്ത സമ്മര്‍ദ്ദമാണ് സംസ്ഥാനത്തെ ബി.ജെ.പി നേതൃത്വം ചെലുത്തുന്നത്.\nലോകത്തിലെ തന്നെ ഏഴ് അത്ഭുതങ്ങളില് ഒന്നായ താജ്മഹല് സ്ഥിതി ചെയ്യുന്ന ആഗ്രയുടെ പേര് മാറ്റി അഗര്‍വാള് എന്നാക്കണമെന്നാണ് ബി.ജെ.പി ആവശ്യപ്പെടുന്നത്. അതുപോലെ യു.പിയിലെ പ്രധാന നഗരമായ മുസഫര് നഗറിന്റെ പേര് മാറ്റി ലക്ഷ്മി നഗര് ആക്കണമെന്നുമാണ് ആവശ്യമുയരുന്നത്.\nബി.ജെ.പി എം.എല്.എ ജഗന് പ്രസാദ് ഗാര്‍ഗാണ് ആഗ്രയുടെ പേര് മാറ്റണമെന്ന ആവശ്യവുമായി ആദ്യം രംഗത്തെത്തിയത്. അഗര്‍വാള് അല്ലെങ്കില് അഗര്‍വാന് എന്നാക്കണമെന്നാണ് അദ്ദേഹം ആവശ്യപ്പെട്ടിരിക്കുന്നത്.\nസംഗീത് സോം എം.എല്.എ ആണ് മുസഫര് നഗറിന്റെ പേര് ജനങ്ങളുടെ ആവശ്യപ്രകാരം മാറ്റണമെന്നാവശ്യപ്പെട്ടത്. മുസ്‌ലിം നാമങ്ങളോടുള്ള കടുത്ത വിദ്വേഷം മൂലം ഇന്ത്യന് ചരിത്രത്തിന്റെ ഭാഗമായ നഗരങ്ങളുടെയും ചരിത്ര പ്രദേശങ്ങളുടെയും പേരുകള് ഓരോന്നായി മാറ്റാനൊരുങ്ങുകയാണ് ഉത്തര്‍പ്രദേശിലെ യോഗി ഭരണകൂടം.


നവരാത്രി വ്രതം | weekend\nPublished: Sep 23, 2017, 03:49 PM IST\nഈശ്വരാരാധനയുടെയും ഈശ്വര സമർപ്പണത്തിന്റെയും സന്ദേശമാണ് നവരാത്രി നൽകുന്നത്. സകല സൗഭാഗ്യങ്ങളും മുക്തിയും ലക്ഷ്യമാക്കി നമ്മൾ നവരാത്രി നാളുകളിൽ ഈശ്വരനെ മാതൃരൂപത്തിൽ ആരാധിക്കുന്നു.\nജീവിതത്തിൽ നാമനുഭവിക്കുന്ന ദുഃഖങ്ങളും ദുരിതങ്ങളും ശമിക്കാനും ഐശ്വര്യവും വിജയവും നേടാനും നിരന്തരമായ ഈശ്വരാരാധനയും അനുഷ്ഠാനവും ആവശ്യമാണ്. അതിലേക്കുള്ള ഒരു പടിയാണ് നവരാത്രി പോലുള്ള ആരാധനകൾ.\nഈ ലോകം ഒരു സൂപ്പർമാർക്കറ്റു പോലെയാണ്. എന്തും ഇവിടെ ലഭിക്കും. എന്നാൽ, ആഗ്രഹിക്കാനും സ്വീകരിക്കാനും യഥാർഥത്തിൽ യോഗ്യമായിട്ടുള്ളത് എന്താണ് എന്ന് നമ്മൾ ആദ്യംതന്നെ മനസ്സിലാക്കിയിരിക്കണം. വാസ്തവത്തിൽ നമുക്കു വരിക്കാൻ യോഗ്യമായത് ഈശ്വരൻ മാത്രമാണ്, ജഗദംബിക മാത്രമാണ്. പരമമായ ആശ്രയവും അഭയവും അവിടന്നു മാത്രമാണ്.\nനവരാത്രി നാളുകൾ മനസ്സിനെയും ശരീരത്തെയും ശുദ്ധമാക്കാനുള്ള വ്രതകാലമാണ്. ഇതിന് ഒന്നാമതായി വേണ്ടത് ഈശ്വരസ്മരണയാണ്. ദേവീപൂജ, ലളിതാസഹസ്രനാമാർച്ചന, ദേവീമാഹാത്മ്യപാരായണം, ദേവീഭാഗവതപാരായണം തുടങ്ങിയവയെല്ലാം നവരാത്രി കാലത്ത് ഭക്തന്മാർ അനുഷ്ഠിക്കാറുണ്ട്. അതുപോലെത്തന്നെ പ്രധാനമാണ് ഉപവാസവും. ഉപവസിക്കുക എന്നാൽ, ഈശ്വരനുസമീപം വസിക്കുക, സർവേന്ദ്രിയങ്ങളും ഈശ്വരോത്‌മുഖമാക്കുക എന്നതാണ്. ഒപ്പം ആഹാരനിയന്ത്രണവും വേണം. ആഹാരം പൂർണമായി ഉപേക്ഷിക്കുന്നവരും ഒരു നേരം മാത്രം ആഹാരം കഴിക്കുന്നവരും ഉണ്ട്. കുറഞ്ഞപക്ഷം മത്സ്യമാംസാദികളെങ്കിലും ഉപേക്ഷിക്കണമെന്നാണ് വിധി.\nനമ്മൾ കഴിക്കുന്ന ആഹാരവസ്തുക്കളിൽ നിന്നുമാത്രമല്ല, ശ്വസിക്കുന്ന വായുവിൽനിന്നും സൂര്യപ്രകാശത്തിൽനിന്നും നമുക്ക് ഊർജം ലഭിക്കുന്നുണ്ട്. സ്ഥൂലമായ ആഹാരം കുറയ്ക്കുമ്പോൾ സൂക്ഷ്മമായ ആഹാരം സ്വീകരിക്കാനുള്ള ശരീരത്തിന്റെയും മനസ്സിന്റെയും കഴിവ് വർധിക്കുകയാണ്. വിവേകപൂർവം ഉപവാസം അനുഷ്ഠിച്ചാൽ ക്ഷീണവും തളർച്ചയും നമുക്ക് അനുഭവപ്പെടില്ല. മറിച്ച് കൂടുതൽ ഉന്മേഷവും ഏകാഗ്രതയും ശാന്തിയും ലഭിക്കും.\nവ്രതങ്ങൾ മനസ്സിലെ അലകളെ തടഞ്ഞുനിർത്താനുള്ള പ്രായോഗിക പദ്ധതികളാണ്. എത്രകണ്ട് മനസ്സിനെ നിയന്ത്രണത്തിൽ കൊണ്ടുവരുന്നുവോ അത്രകണ്ട് മനസ്സിന്റെ ശക്തി വർധിക്കുന്നു. ഒരു വള്ളം പണിയണമെങ്കിൽ അതിനുള്ള തടി വേണ്ടവണ്ണം വളഞ്ഞുകിട്ടണം. അതിനായി ചൂടുപിടിപ്പിക്കും. അതുപോലെയാണ് വ്രതങ്ങൾ. മനസ്സിനെ നമ്മുടെ നിയന്ത്രണത്തിൽ കൊണ്ടുവരാൻ വ്രതങ്ങൾ സഹായിക്കുന്നു. മാത്രമല്ല, വ്രതാനുഷ്ഠാനത്തിലൂടെ നമ്മൾ ഉപാസ്യദേവതയുടെ അനുഗ്രഹത്തിനു പാത്രമാകുകയും ചെയ്യും.\nഈശ്വരന്റെ അനുഗ്രഹം കൊണ്ടാണ്, അവിടത്തെ ശക്തികൊണ്ടാണ് നമ്മൾ ജീവിതത്തിൽ എല്ലാ വിജയങ്ങളും കൈവരിക്കുന്നത്. ആ ബോധം ഉള്ളിലുണരാനും വിജയങ്ങളിൽ മതിമറന്ന് അഹങ്കരിക്കാതിരിക്കാനും നവരാത്രി നമ്മെ പഠിപ്പിക്കുന്നു. ശരിയായ ജ്ഞാനത്തിലൂടെ ശരിയായ പ്രയത്നത്തിലൂടെ നമ്മുടെ ജീവിതവും ധന്യമായി തീരട്ടെ. പരാശക്തി അനുഗ്രഹിക്കട്ടെ.


India 201 all out, WI struggle to 30/3\nട്രെയിനിലെ സ്ത്രീകളുടെ സുരക്ഷ ഉറപ്പാക്കും: മുഖ്യമന്ത്രി\nWednesday 29th June 2011 9:51am\nഇന്ത്യ 201ന് പുറത്ത്; വിന്‍ഡീസ് പരുങ്ങുന്നു\nWednesday 29th June 2011 9:49am\nബാര്‍ബഡോസ്: വിന്‍ഡീസിനെതിരായ രണ്ടാം ടെസ്റ്റിന്റെ ഒന്നാം ഇന്നിംങ്‌സില് ഇന്ത്യ 201 റണ്‍സിന് പുറത്തായി. കെന്‍സിംങ്ടണ് ഓവനിലെ പിച്ചില് ലക്ഷ്മണിനും റെയ്‌നയ്ക്കുമൊഴികെ മറ്റ് ബാറ്റ്‌സ്മാന്‍മാര്‍ക്കൊന്നും പിടിച്ചുനില്‍ക്കാനായില്ല. അര്‍ധശതകം നേടിയ ലക്ഷ്മണും റെയ്‌നയുമാണ് ഇന്ത്യയെ ഈ നിലയിലെങ്കിലുമെത്തിച്ചത്. ലക്ഷ്മണ് 146 പന്തുകളില് നിന്നും 85 റണ്‍സും റെയ്‌ന 105 പന്തുകളില് നിന്നും 53 റണ്‍സും എടുത്തു.\nവിന്‍ഡീസ് പേസ് ബൗളര്‍മാര്‍ക്കുമുന്നില് ഇന്ത്യന് മുന്‍നിര ബാറ്റ്‌സ്മാന്‍മാര്‍ക്കൊന്നും പിടിച്ചുനില്‍ക്കാനായില്ല. ഒരു ഘട്ടത്തില് നാലിന് 38 എന്ന പരിതാപകരമായ സ്ഥിതിയിലേക്ക് ഇന്ത്യയെത്തിയിരുന്നു. എന്നാല് ലക്ഷ്മണിന്റെയും റെയ്‌നയുടേയും ക്ഷമാപൂര്‍വ്വമായ ബാറ്റിംങ് ഇന്ത്യയ്ക്ക് ആശ്വാസം പകരുന്നതായിരുന്നു. എന്നാല് ഇവര് മടങ്ങിയതോടെ ഇന്ത്യയുടെ നില വീണ്ടും പരുങ്ങലിലായി. 12 റണ്‍സെടുത്ത പ്രവീണ് കുമാര് മാത്രമാണ് പിന്നീട് വന്നവരില് രണ്ടക്കം കടന്നത്.\nപേസ് ബൗളര്‍മാര്‍ക്ക് അനകൂലമായ പിച്ചില് ടോസ് നേടിയ വിന്‍ഡീസ് ഇന്ത്യയെ ബാറ്റ് ചെയ്യാനയക്കുകയായിരുന്നു. പിന്നീടുള്ള വിന്‍ഡീസ് ബൗളര്‍മാരുടെ പ്രകടനം ഈ തീരുമാനം ശരിവയ്ക്കുന്നതായിരുന്നു. രവി രാംപോളാണ് ഇന്ത്യന് നിരയ്ക്ക് കൂടുതല് നാശം വിതച്ചത്. ഓപ്പണര്‍മാരായ അഭിനവ് മുകുന്ദ് (1), മുരളി വിജയ്(1) വിരാട് കൊയ്‌ലി (0) എന്നിവര് രാംപോളിന്റെ പന്തില് തെറിച്ചു. നായകന് ഡാരി സമ്മിയുടെ ആദ്യ പന്തില് രാഹുല് ദ്രാവിഡും (5) മടങ്ങി.\nമറുപടി ബാറ്റിംഗിനിങ്ങിയ വിന്‍ഡീസിനും തുടക്കം പിഴച്ചു. ഒന്നാം ദിവസം കളിനിര്‍ത്തുമ്പോള് വിന്‍ഡീസ് മൂന്ന് വിക്കറ്റിന് 30 എന്ന നിലയിലാണ്. രാംനരേഷ് സര്‍വന് (10), നൈറ്റ് വാച്ച്മാന് ബിഷു (0) എന്നിവരാണ് ക്രീസില്. മൂന്ന് ടെസ്റ്റുകളുടെ പരമ്പരയിലെ ആദ്യ ടെസ്റ്റ് വിജയിച്ച ഇന്ത്യ മുന്നിലാണ്.


തട്ടിക്കൊണ്ടുപോകപ്പെട്ട ക്രിസ്ത്യൻ പെൺകുട്ടിയുടെ അമ്മ ന്യൂനപക്ഷ അവകാശങ്ങൾക്കായുള്ള പോരാട്ടത്തിൽ | Catholic Church News Malayalam\nHome News തട്ടിക്കൊണ്ടുപോകപ്പെട്ട ക്രിസ്ത്യൻ പെൺകുട്ടിയുടെ അമ്മ ന്യൂനപക്ഷ അവകാശങ്ങൾക്കായുള്ള പോരാട്ടത്തിൽ\nതട്ടിക്കൊണ്ടുപോകപ്പെട്ട ക്രിസ്ത്യൻ പെൺകുട്ടിയുടെ അമ്മ ന്യൂനപക്ഷ അവകാശങ്ങൾക്കായുള്ള പോരാട്ടത്തിൽ\nപാക്കിസ്ഥാനിൽ തട്ടിക്കൊണ്ടുപോകലിന് ഇരയായി, പ്രായപൂർത്തിയാകുന്നതിനു മുൻപ് വിവാഹം കഴിക്കാൻ നിർബന്ധിതയായ കത്തോലിക്കാ പെൺകുട്ടിയായ ഹുമ യൂനസിന്റെ അമ്മ ക്രിസ്ത്യൻ ന്യൂനപക്ഷത്തിന്റെ അവകാശത്തിനായുള്ള പോരാട്ടം തുടരുന്നു. പാക്കിസ്ഥാനിൽ ന്യൂനപക്ഷങ്ങൾ പൂർണ്ണസ്വാതന്ത്ര്യം ആസ്വദിക്കുന്നു എന്ന ഗവർണർ ചൗധരി മുഹമ്മദ് സർവാറിന്റെ പ്രസ്താവനയിലും അവർ ഖേദം പ്രകടിപ്പിച്ചു.\n2019 ഒക്ടോബർ 10 -ന് പാക്കിസ്ഥാനിലെ കറാച്ചിയിൽ നിന്നാണ് ഹുമ യൂനസ് എന്ന പെൺകുട്ടിയെ തട്ടിക്കൊണ്ടു പോയത്. തട്ടിക്കൊണ്ടു പോയ അബ്ദുൾ ജബ്ബർ എന്ന വ്യക്തി പ്രായപൂർത്തിയാകാത്ത ഈ പെൺകുട്ടിയെ നിർബന്ധിച്ച് വിവാഹം കഴിച്ചു. അന്നവൾക്ക് 14 വയസ്സ് മാത്രമേ ഉണ്ടായിരുന്നുള്ളൂ. ഹുമ യൂനസിനെ മോചിപ്പിക്കണമെന്നാവശ്യപ്പെട്ട് മാതാപിതാക്കൾ നിയമപരമായി ഇടപെട്ടു. അതിനെ തുടർന്ന് കഴിഞ്ഞ വർഷം യുവതിയെ വൈദ്യപരിശോധനയ്ക്ക് വിധേയയാക്കുകയും പ്രായപൂർത്തിയായിട്ടില്ലെന്ന് കോടതി പ്രഖ്യാപിക്കുകയും ചെയ്തു. തട്ടിക്കൊണ്ടു പോയ ആളെയും കൂട്ടാളികളെയും കറാച്ചിയിലെ കോടതിയിൽ ഹാജരാക്കാൻ ഉത്തരവിട്ടുവെങ്കിലും പെൺകുട്ടി ഇന്നുവരെയും ബന്ദികളുടെ കയ്യിലാണ്. പ്രതികളിലാരെയും ഇതുവരെ അറസ്റ്റ് ചെയ്തിട്ടില്ല.\nഇപ്പോൾ 15 വയസ്സ് പ്രായമുള്ള മകൾക്ക് നീതി ആവശ്യപ്പെട്ടുകൊണ്ടുള്ള അമ്മയുടെ മുറവിളി തുടരുകയാണ്. കേസുമായി മുന്നോട്ട് പോകാൻ സർക്കാർ പരാജയപ്പെട്ടുവെന്നും മകളെ തിരിച്ചെടുക്കാനുള്ള പ്രചാരണത്തിന് മതനിന്ദാ കുറ്റം ചുമത്തുകയാണെന്നും ഹുമയുടെ അമ്മ പറയുന്നു.\n2020 -ൽ പ്രസിദ്ധീകരിച്ച പൊന്തിഫിക്കൽ ഫൗണ്ടേഷൻ എസി‌എൻ റിപ്പോർട്ട് അനുസരിച്ച് പാക്കിസ്ഥാനിലെ 95 % ജനങ്ങളും മുസ്ലീങ്ങളും ജനസംഖ്യയുടെ 1.5 ശതമാനത്തിൽ താഴെ ക്രിസ്ത്യാനികളും ആണുള്ളത്. ക്രിസ്ത്യൻ സമൂഹം രാജ്യത്തെ ഏറ്റവും ദരിദ്രരായ സമൂഹമാണ്. ക്രിസ്തുവിൽ വിശ്വസിക്കുന്നതിന്റെ പേരിൽ അവർ വളരെയേറെ പീഡനങ്ങൾ നേരിടുന്നു.


ഫിറോസ് സംസാരിച്ചത് മോശം രീതിയില്, നാരങ്ങ വെള്ളം കുടിക്കാൻ വിസമ്മതിച്ച് ഭാഗ്യലക്ഷ്‍മിയുടെ പ്രതിഷേധം | Bhagyalakshmi protest bigg boss\nഫിറോസ് സംസാരിച്ചത് മോശം രീതിയില്, നാരങ്ങ വെള്ളം കുടിക്കാൻ വിസമ്മതിച്ച് ഭാഗ്യലക്ഷ്‍മിയുടെ പ്രതിഷേധം\nസായ് വിഷ്‍ണുവായിരുന്നു നാരങ്ങ വെള്ളം ഉണ്ടാക്കിയത്.\nKochi, First Published Mar 31, 2021, 10:33 PM IST\nബിഗ് ബോസില് ഈ ആഴ്‍ചത്തെ ടാസ്‍ക് വസ്‍ത്രങ്ങള് അലക്കുന്നതാണ്. രണ്ട് ടീമായിട്ട് തിരിഞ്ഞ് ആണ് വസ്‍ത്രങ്ങള് അലക്കുന്നത്. ഏറ്റവും വൃത്തി അലക്കി ഇസ്‍തിരിയിട്ട് വസ്ത്രങ്ങള് മോഷണം പോകാതെ സൂക്ഷിക്കുന്ന ടീമായിരിക്കും വിജയിക്കുക. ഇന്ന് ടാസ്‍കിനിടയില് ഭാഗ്യലക്ഷ്‍മിയും ഫിറോസും തമ്മില് കൊമ്പുകോര്‍ക്കുന്നതാണ് തുടക്കത്തിലേ കണ്ടത്. ഇരുവരും തമ്മില് വാക് തര്‍ക്കമുണ്ടായി. സായ് വിഷ്‍ണു നാരങ്ങവെള്ളം ഉണ്ടാക്കുകയും ഭാഗ്യലക്ഷ്‍മി അത് കഴിക്കാൻ തയ്യാറാകാതിരിക്കുകയും ചെയ്യുന്നതാണ് കണ്ടത്.\nവസ്‍ത്രങ്ങള് അലക്കി എല്ലാവരും ക്ഷീണിച്ചതിനാല് സായ് വിഷ്‍ണു എല്ലാവര്‍ക്കും നാരങ്ങാവെള്ളം ഉണ്ടാക്കി കൊടുക്കാൻ തീരുമാനിക്കുന്നു. എന്നാല് എല്ലാവര്‍ക്കും ഉണ്ടാക്കി കൊട് എന്ന് മോശമായ ടോണില് ഫിറോസ് പറഞ്ഞുവെന്നാണ് സൂര്യ സൂചിപ്പിച്ചത്. അങ്ങനെ പറയുമ്പോള് സായ് വിഷ്‍ണു അത് തടയാതിരുന്നതില് പ്രതിഷേധിച്ചാണ് ഭാഗ്യലക്ഷ്‍മി നാരങ്ങ വെള്ളം കുടിക്കാൻ തയ്യാറാകാതിരുന്നത്. തുടര്‍ന്ന് ഭാഗ്യലക്ഷ്‍മിയും ഫിറോസും വാക് തര്‍ക്കമുണ്ടാകുകയും ചെയ്‍തു.\nഎല്ലാവര്‍ക്കും ഭക്ഷണം ഉണ്ടാക്കിക്കൊടുക്കൂവെന്ന് പറയുന്നത് എങ്ങനെയാണ് തെറ്റാകുന്നത് എന്ന് ഫിറോസ് ചോദിച്ചു. എങ്ങനെയാണ് ഫിറോസ് അത് പറഞ്ഞത് എന്ന് ഭാഗ്യലക്ഷ്‍മി ചോദിച്ചു. അവര്‍ക്ക് കൂടി ഉണ്ടാക്കി കൊട് എന്നാണ് ഫിറോസ് പറഞ്ഞത് എന്ന് നാരങ്ങാവെള്ളം കുടിക്കാൻ നിര്‍ബന്ധിച്ച നോബിയോടും നേരത്തെ ഭാഗ്യലക്ഷ്‍മി പറഞ്ഞിരുന്നു.\nഎന്താണ് തെറ്റെന്ന് വ്യക്തമാക്കാൻ ഫിറോസ് ആവശ്യപ്പെട്ടപ്പോള് തന്നോട് മറുപടി പറയാൻ താനില്ല എന്ന് ഭാഗ്യലക്ഷ്‍മി. നിങ്ങള് എല്ലാവരോടും മറുപടി പറയുന്ന ആളല്ലേയെന്ന് ഫിറോസ് ചോദിച്ചു. ഞാൻ നിങ്ങളോട് പറയാറില്ലല്ലോ. നിങ്ങളോട് പ്രതികരിക്കാൻ എനിക്ക് മനസിലായില്ല. നിങ്ങള് ഉണ്ടാക്കുന്ന ഭക്ഷണം കഴിക്കാൻ താല്‍പര്യം ഇല്ല.താനും ഭാര്യയും ഒഴികെ എല്ലാവരും ഫേക്ക് ആണ് എന്ന് പറഞ്ഞ് നടക്കുന്നയാളാണ് ഫിറോസ്. ജനങ്ങള് ബുദ്ധിയുള്ളവരാണ് എല്ലാം മനസിലാക്കുമെന്നും ഭാഗ്യലക്ഷ്‍മി പറഞ്ഞു. ഫിറോസ് ക്യാരക്ടര് ആയിട്ടാണ് പറഞ്ഞതെന്നായിരുന്നു സായ് വിഷ്‍ണുവിന്റ പ്രതികരണം. ഫിറോസ് അത് പറയേണ്ടിയിരുന്നോ എന്നത് മാത്രമാണ് പ്രശ്‍നമെന്നും സായ് വിഷ്‍ണു പറഞ്ഞു. വളരെ സംയമനത്തോടെ ഇടപെട്ട സായ് വിഷ്‍ണു താൻ എല്ലാവര്‍ക്കും വേണ്ടിയാണ് വെള്ളം ഉണ്ടാക്കിയത് എന്നും പറഞ്ഞു. ഇനി നാരങ്ങാ വെള്ളം എന്തുചെയ്യുമെന്ന് വളരെ നിസഹായതയോടെ ചോദിക്കുന്ന സായ് വിഷ്‍ണുവിനെയും കാണാമായിരുന്നു.\nLast Updated Mar 31, 2021, 10:33 PM IST


നിവിനെ പറ്റിക്കാന് നോക്കിയ അവതരാകയ്ക്ക് വല്ലാത്തൊരു പറ്റു പറ്റി\nനിവിന് പോളിയുടെ തമിഴ് ചിത്രം റിച്ചി റിലീസിനൊരുങ്ങവെ തമിഴ് ചാനലുകളിലെ നിത്യ സന്ദര്‍ശകനാണിപ്പോള് നിവിന് പോളി. റിച്ചിയുടെ പ്രൊമേഷന്റെ ഭാഗമായി ഒരു തമിഴ് ചാനലില് അഭിമുഖത്തിനെത്തിയ നിവിന് പോളിയുടെ വീഡിയോ ഇപ്പോള് സോഷ്യല് മീഡിയയില് വൈറലാകുന്നു.\nനിവിന് പോളി എത്തിയതോടെ അവതാരകയുടെ ആമുഖ സംഭാഷണം തുടങ്ങി. നിവിന് പകരം ദുല്‍ഖര് സല്‍മാന് സ്വാഗതം ചെയ്ത് നിവിനെ ഞെട്ടിച്ച് അവതാരക. നിവിന് പകരം ദുല്‍ഖറിന്റെ പേര് അഭിസംബോധന ചെയ്യുകയായിരുന്നു അവതാരക. പേര് മാറ്റി വിളിച്ചപ്പോഴുള്ള നിവിന്റെ പ്രതികരണം സോഷ്യല് മീഡിയയില് ഇതിനോടകം തന്നെ വൈറലായി കഴിഞ്ഞു. അവതാരകയ്ക്ക് തന്നെ മനസ്സിലാകാത്തതാണോ എന്ന ഒരു അങ്കലാപ്പും നിവിന്റെ മുഖത്ത് ഉണ്ടായിരുന്നില്ല.\nഅവതാരകയ്ക്ക് നിവിന്റെ പേര് മാറിപ്പോയതായിരുന്നില്ല. നിവിന്റെ പ്രതികരണം എന്തെന്ന് അറിയാന് ചാനല് അധികൃതര് ഒപ്പിച്ച കുസൃതിയായിരുന്നു. നിവിന്റെ പ്രതികരണം അറിയാന് നോക്കിയ അവതാരകയാണ് സത്യത്തില് ചമ്മിയത്. ഇത്രയും നല്ല അഭിനയം കാഴ്ച്ച അവതാരകയെ പ്രശംസിക്കാനും നിവിന് മറന്നില്ല. നല്ല അഭിനയം...നിങ്ങള്‍ക്ക് സിനിമയില് ഒരു കൈ നോക്കിക്കൂടെ എന്നായി അവതാരകയോട് നിവിന്. വേറെ ഏതെങ്കിലും താരമായിരുന്നെങ്കില് പരിപാടിയില് നിന്നും ഇറങ്ങിപ്പോകുമായിരുന്നെന്നും നിവിന് ഇത്ര എളിമയുള്ള വ്യക്തിയാണെന്നും അവതരാക നിവിനോട് പറഞ്ഞു.


‘ചീഫ് സെക്രട്ടറിയുടെ ഗുജറാത്ത് സന്ദർശനം ബുൾഡോസർ രാഷ്ട്രീയം കാണാനല്ല’; പിന്തുണയുമായി എസ് ആര് പി » Newsthen\n‘ചീഫ് സെക്രട്ടറിയുടെ ഗുജറാത്ത് സന്ദർശനം ബുൾഡോസർ രാഷ്ട്രീയം കാണാനല്ല’; പിന്തുണയുമായി എസ് ആര് പി\nഡല്‍ഹി: ചീഫ് സെക്രട്ടി വി.പി ജോയിയുടെ നേതൃത്വത്തിലുള്ള സംഘം ഗുജറാത്ത് സന്ദർശിച്ചത് ബുൾഡോസർ രാഷ്ട്രീയം കാണാനല്ലെന്ന് മുതിർന്ന സിപിഎം നേതാവ് എസ് രാമചന്ദ്രൻപിള്ള. നല്ല മാതൃകകൾ എവിടെയുണ്ടെങ്കിലും പഠിക്കുന്നതിന് എന്താണ് അപാകതയെന്ന് എസ് രാമചന്ദ്രൻ പിള്ള ചോദിച്ചു.\nഡാഷ്ബോർഡ് സംവിധാനം നല്ലതാണെന്ന് കേട്ട് അത് മനസ്സിലാക്കാനാണ് ചീഫ് സെക്രട്ടറി ഗുജറാത്തിൽ പോയതെന്നും എസ്ആർപി പറഞ്ഞു. ‘അല്ലാതെ ഗുജറാത്ത് മോഡൽ രാഷ്ട്രീയം പഠിക്കാനല്ല. ശാസ്ത്ര സാങ്കേതിക വിദ്യ നന്നായി ഉപയോഗിക്കുന്ന സ്ഥലങ്ങളുണ്ടെങ്കിൽ അത് മനസ്സിലാക്കണം. നമ്മുടെ സംവിധാനത്തെക്കാൾ അത് മികച്ചതാണോ എന്ന് നോക്കണം. രാജ്യത്തും ലോകത്തും നല്ല സംവിധാനങ്ങൾ ഉണ്ടെങ്കിൽ അവഗണിച്ച് മുന്നോട്ടു പോകേണ്ടതില്ല’ എസ്ആർപി വിശദീകരിച്ചു.\nഅനാവശ്യ വിവാദം ചിലരുണ്ടാക്കുകയാണെന്നും എസ്ആർപി പറഞ്ഞു. ‘ഗുജറാത്തിനെക്കാൾ സാമ്രാജ്യത്ത്വവാദം വച്ചു പുലർത്തുന്ന ശക്തികളല്ലേ യൂറോപ്പിലെ പല രാജ്യങ്ങളും അമേരിക്കയുമൊക്കെ? അവിടെയൊക്കെ പോയി നല്ല മാതൃകകൾ ഭരണകർത്താക്കൾ പരിശോധിക്കാറുണ്ട്. ചികിത്സാസംവിധാനം മെച്ചപ്പെട്ട സ്ഥലങ്ങളിൽ അതിനായി നാം പോകുന്നില്ലേ?’ ലെനിൻ പോലും അമേരിക്കൻ സാങ്കേതിക വിദ്യയെ പുകഴ്ത്തിയിട്ടുണ്ടെന്നും എസ്ആർപി പറഞ്ഞു.\nചീഫ് സെക്രട്ടറി ഗുജറാത്തിൽ പോയത് ദേശീയ തലത്തിലും ചർച്ചയായിരുന്നു. ഗുജറാത്ത് മാതൃകയുടെ വിജയമായി സംസ്ഥാന ബിജെപിയും ഇത് ആഘോഷിച്ചു. ഗുജറാത്തിലെ വിദ്യാഭ്യാസ രംഗത്തെ കമാൻഡ് സെൻറർ ദേശീയ മാതൃകയാക്കാൻ കേന്ദ്രം ആലോചിക്കുന്നുണ്ട്. പ്രധാനമന്ത്രിയുമായി സിൽവർലൈനെക്കുറിച്ച് മുഖ്യമന്ത്രി ചർച്ച നടത്തിയപ്പോഴാണ് ഗുജറാത്തിലെ ഈ വികസന നടപടികൾ പഠിക്കണം എന്ന നിർദ്ദേശം ഉയർന്നത് എന്നാണ് സൂചന. സിപിഎം കേന്ദ്ര നേതൃത്വത്തിൽ ജനറൽ സെക്രട്ടറി സീതാറാം യെച്ചൂരി ഉൾപ്പടെ ചിലർക്ക് ഗുജറാത്തിലെ വികസന മാതൃത പഠിക്കാൻ കേരളത്തിലെ ഉദ്യോഗസ്ഥർ പോകേണ്ടിയിരുന്നില്ല എന്ന നിലപാടുണ്ട്. എന്നാൽ സംസ്ഥാന ഘടകം സർക്കാർ തീരുമാനത്തിനൊപ്പം എന്ന സൂചന നല്കുന്നതാണ് എസ് രാമചന്ദ്രൻ പിള്ളയുടെ ഈ അഭിപ്രായം.\n'മുരളീധരന് വർഗീയതയുടെ ബ്രാൻഡ് അംബാസഡറായി'; വിഷയം പാര്‍ലമെന്‍റിലേക്ക്, ഉന്നയിക്കുമെന്ന് എ എ റഹീം എംപി\nപ്രധാന ദൗത്യം സേനാ നവീകരണമെന്ന് ജനറല് മനോജ് പാണ്ഡെ; വെല്ലുവിളികളെ ശക്തിയുക്തം നേരിടും


തേന് അല്‍പം ബീറ്റ്‌റൂട്ട് നീര് ചേര്‍ത്ത് രാവിലെ | What Happens When You Drink Beetroot Juice With Honey and lemon - Malayalam BoldSky\n| Updated: Saturday, June 15, 2019, 13:39 [IST]\nബീറ്റ്‌റൂട്ട് ആരോഗ്യത്തിന് വളരെയധികം ഗുണങ്ങള് നല്‍കുന്ന ഒന്നാണ്. ഇത് പല വിധത്തിലാണ് ആരോഗ്യത്തിന് മികച്ചതാവുന്നത്. ബീറ്റ്‌റൂട്ട് ജ്യൂസില് അല്‍പം നാരങ്ങ നീരും തേനും മിക്‌സ് ചെയ്ത് വെറും വയറ്റില് കഴിച്ച് നോക്കൂ. ഇത് ആരോഗ്യ സംരക്ഷണത്തിന് അമൃതിന്റെ ഗുണമാണ് ചെയ്യുന്നത്.\nനമ്മളെ അലട്ടുന്ന പല ഗുരുതരമായ അവസ്ഥകള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് ഈ മിശ്രിതം. അതുകൊണ്ട് തന്നെ ഇത് എന്നും രാവിലെ വെറും വയറ്റില് കഴിക്കാന് ശ്രദ്ധിക്കുക. ആരോഗ്യത്തിന് വില്ലനാവുന്ന പല അസ്വസ്ഥതകള്‍ക്കും പരിഹാരം കാണുന്നതിന് സഹായിക്കുന്നുണ്ട് ബീറ്റ്‌റൂട്ട് നാരങ്ങ തേന് മിശ്രിതം. തേനും നാരങ്ങ നീരും പല വിധത്തിലുള്ള ആരോഗ്യ ഗുണങ്ങള് നല്‍കുന്നുണ്ട്. ഇതില് ബീറ്റ്‌റൂട്ട് നീരും കൂടി ചേരുമ്പോള് അത് നല്‍കുന്ന ഗുണങ്ങള് ഇരട്ടിയാക്കുകയാണ് ചെയ്യുന്നത്.\nബീറ്റ്റൂട്ട് ജ്യൂസ് ദിവസവും കഴിക്കുന്നതിലൂടെ എന്തെക്കെ ഗുണകരമായ മാറ്റം നമുക്ക് ലഭിക്കുന്നുണ്ട് എന്ന് നോക്കാം. രക്തം കുറവുള്ളവര് ബീറ്റ്റൂട്ട് ജ്യൂസ് ശീലമാക്കൂ. ഇത് രക്തയോട്ടം വര്‍ദ്ധിപ്പിച്ച് ശരീരത്തില് രക്തം വര്‍ദ്ധിക്കുന്നതിനുള്ള കഴിവുണ്ട്. ആരോഗ്യം മാത്രമല്ല സൗന്ദര്യത്തിനും വളരെയധികം ഗുണങ്ങള് നല്‍കുന്നുണ്ട്.\nഅകാല വാര്‍ദ്ധക്യം മൂലം ചര്‍മ്മത്തിനുണ്ടാവുന്ന അസ്വസ്ഥതകളെ ഇല്ലാതാക്കി ചര്‍മ്മത്തിന് ആരോഗ്യവും തിളക്കവും വര്‍ദ്ധിപ്പിക്കുന്നതിന് മികച്ചതാണ് ബീറ്റ്‌റൂട്ട് ജ്യൂസ്. ഇത് നാരങ്ങ നീരും തേനും മിക്‌സ് ചെയ്ത് കഴിക്കുന്നതിലൂടെ എന്തൊക്കെ ആരോഗ്യ പ്രശ്‌നങ്ങള്‍ക്ക് പരിഹാരം കാണാം എന്ന് നോക്കാം.\nരക്തസമ്മര്‍ദ്ദം കുറക്കുന്നതിന് സഹായിക്കുന്നുണ്ട് ബീറ്റ്‌റൂട്ടും തേനും നാരങ്ങ നീരും. ഇത് മൂന്നും വെറും വയറ്റില് കഴിച്ചാല് അത് ആരോഗ്യത്തിന് സഹായിക്കുന്നുണ്ട്. ഇത് രക്തസമ്മര്‍ദ്ദം എന്ന അവസ്ഥക്ക് പരിഹാരം കാണുന്നതിന് സഹായിക്കുന്നുണ്ട്. എന്നും വെറും വയറ്റില് ഇത് കഴിച്ചാല് അത് പല വിധത്തിലുള്ള ആരോഗ്യ പ്രതിസന്ധികളേയും അമിത രക്തസമ്മര്‍ദ്ദത്തേയും ഇല്ലാതാക്കുന്നതിന് സഹായിക്കുന്നുണ്ട്. അതുകൊണ്ട് തന്നെ ഇത്തരം അവസ്ഥകളെ തരണം ചെയ്യുന്നതിന് വേണ്ടി നമുക്ക് ബീറ്റ്‌റൂട്ട് മിക്‌സ് കഴിക്കാവുന്നതാണ്.\nടോക്‌സിന് പോലുള്ളവ ശരീരത്തില് ഉണ്ടാക്കുന്ന അസ്വസ്ഥതകള് ചില്ലറയല്ല. ടോക്‌സിനെ പുറന്തള്ളുന്നതിന് വേണ്ടി നമുക്ക് അല്‍പം ബീറ്റ്‌റൂട്ട് ജ്യൂസും നാരങ്ങ നീരും തേനും മിക്‌സ് ചെയ്ത് കഴിക്കാവുന്നതാണ്. ഇത് ശരീരത്തിന് ഉള്‍ഭാഗം ക്ലീന് ചെയ്യുന്നതിന് സഹായിക്കുന്നുണ്ട്. മാത്രമല്ല ഇത് എല്ലാ വിധത്തിലും ശരീരത്തിനുള്‍ഭാഗം ക്ലീന് ചെയ്യുന്നതിന് സഹായിക്കുന്നു.\nഅകാല വാര്‍ദ്ധക്യം പോലുള്ള അസ്വസ്ഥതകള്‍ക്ക് പരിഹാര കാണുന്നതിന് വേണ്ടി നമുക്ക് ഇത്തരം കാര്യങ്ങള് ഉപയോഗിക്കാവുന്നതാണ്. ഇത് പല വിധത്തിലുള്ള ആരോഗ്യ പ്രശ്നങ്ങള് ഉണ്ടാക്കുന്നുണ്ട്. ആരോഗ്യ പ്രശ്നങ്ങള് മാത്രമല്ല സൗന്ദര്യ പ്രശ്നങ്ങളും ഇല്ലാതാക്കാന് സഹായിക്കുന്നു. ബീറ്റ്റൂട്ട് ജ്യൂസില് തേനും നാരങ്ങ നീരും ദിവസവും കഴിക്കുന്നത് കൊണ്ട് പല വിധത്തിലുള്ള പ്രശ്നങ്ങള്‍ക്ക് പരിഹാരം കാണാന് സഹായിക്കുന്നു.\nദഹന പ്രശ്‌നങ്ങള് ആരോഗ്യത്തിന് പല വിധത്തിലുള്ള പ്രശ്‌നങ്ങള് ഉണ്ടാക്കുന്നുണ്ട്. എന്നാല് ഇത്തരം അസ്വസ്ഥതകള്‍ക്ക് പരിഹാരം കാണുന്നതിന് നമുക്ക് അല്‍പം ബീറ്റ്‌റൂട്ട് നീരും നാരങ്ങ നീരും തേനും എല്ലാം നമുക്ക് ദഹന പ്രശ്‌നങ്ങളെ പരിഹരിക്കുന്നതിന് സഹായിക്കുന്നുണ്ട്. അതുകൊണ്ട് തന്നെ സംശിയിക്കാതെ നമുക്ക് ഇത്തരം അവസ്ഥകള്‍ക്ക് പരിഹാരം കാണാവുന്നതാണ്.\nപ്രമേഹത്തിന് പൂര്‍ണമായും പരിഹാരം കാണാന് സഹായിക്കുന്ന ഒന്നാണ് ബീറ്റ്റൂട്ട് ജ്യൂസ്. ദിവസവും ബീറ്റ്റൂട്ട് ജ്യൂസ് കഴിക്കുന്നതിലൂടെ എല്ലാ വിധത്തിലുള്ള ആരോഗ്യ പ്രശ്നങ്ങളും ഇല്ലാതാക്കി. പ്രമേഹം കുറക്കുന്നതിനും ഇതിലൂടെ ഉണ്ടാവുന്ന ആരോഗ്യ പ്രശ്നങ്ങള്‍ക്ക് പരിഹാരം കാണാന് സഹായിക്കുകയും ചെയ്യുന്നു. എന്നും രാവിലെ വെറും വയറ്റില് അല്‍പം ബീറ്റ്‌റൂട്ട് നീരും നാരങ്ങ നീരും തേനും മിക്‌സ് ചെയ്ത് കഴിക്കാവുന്നതാണ്. പ്രമേഹമുള്ളവര് തേന് ഉപയോഗിക്കാതിരിക്കാന് ശ്രദ്ധിക്കണം.\nആരോഗ്യ സംരക്ഷണത്തിന്റെ കാര്യത്തില് പല വിധത്തിലുള്ള പ്രശ്‌നങ്ങള് നമ്മളില് പലരും അനുഭവിക്കുന്നുണ്ട്. അതിന് പരിഹാരം കാണുന്നതിന് വേണ്ടി നമുക്ക് ബീറ്റ്‌റൂട്ട് തേന് നാരങ്ങ നീര് മിക്‌സ് ചെയ്ത് വെറും വയറ്റില് കഴിക്കാവുന്നതാണ്. ഇത് കരളിലെ ടോക്‌സിനെ പുറന്തള്ളുന്നതിന് സഹായിക്കുന്നു. അതോടൊപ്പം കരളിന്റെ ആരോഗ്യത്തിനും സഹായിക്കുന്നു. ഇതെല്ലാം ആരോഗ്യ സംരക്ഷണത്തിന് വളരെയധികം മികച്ചതാണ്.\nഹിമോഗ്ലോബിന്റെ അളവ് വര്‍ദ്ധിപ്പിക്കുന്നു\nരക്തത്തില് ഹിമോഗ്ലോബിന്റെ അളവ് വര്‍ദ്ധിപ്പിക്കുകയും രക്തയോട്ടം കൂട്ടുകയും ചെയ്യുന്നതിന് ബീറ്റ്റൂട്ട് ജ്യൂസ് സഹായിക്കുന്നു. ഇത് എന്നും രാവിലെ മുകളില് പറഞ്ഞ മിശ്രിതങ്ങള് മിക്‌സ് ചെയ്ത് കഴിക്കുകയാണ്. അതുകൊണ്ട് തന്നെ ഇത് ശരീരത്തിലെ ഹിമോഗ്ലോബിന്റെ അളവ് വര്‍ദ്ധിപ്പിക്കുകയും ആരോഗ്യത്തിന് സഹായിക്കുകയും ചെയ്യുന്നുണ്ട്. രക്തക്കുറവും ശരീരത്തിലെ അയേണിന്റെ അളവ് കുറയുന്നതും മൂലം ഉണ്ടാവുന്ന അനീമിയക്ക് പരിഹാരം കാണുന്നതിന് സഹായിക്കുന്നുണ്ട് ഈ ബീറ്റ്‌റൂട്ട് മിശ്രിതം.\nക്യാന്‍സര് കോശങ്ങളെ പ്രതിരോധിക്കുന്നതിന് ഏറ്റവും മികച്ച ഒന്നാണ് ബീറ്റ്‌റൂട്ട് നാരങ്ങ നീര് മിശ്രിതം. ഇത് ദിവസവും വെറും വയറ്റില് രാവിലെ കഴിക്കുന്നത് ശീലമാക്കി നോക്കൂ. ക്യാന്‍സറെന്ന വില്ലനെ തുരത്തുന്നതിന് ഏറ്റവും അധികം സഹായിക്കുന്ന ഒന്നാണ് ഇതെന്ന കാര്യത്തില് സംശയം വേണ്ട. ദിവസവും ഇത് കുടിക്കുന്നതിലൂടെ അത് ക്യാന്‍സറിനെ മറികടക്കുന്നതിനും ആരോഗ്യത്തോടെ ഇരിക്കുന്നതിനും സഹായിക്കുന്നുണ്ട്.\nWhat Happens When You Drink Beetroot Juice With Honey and lemon\nwe have listed some health benefits of beetroot juice


സമ്പാദ്യത്തിൽ പകുതിയും സേവനത്തിന്; ഷാജി കൈലാസിന് പറയാനുള്ളത് | Shaji Kailas | Suresh Gopi | Manorama News | Malayalam Films | Entertainment News | Manorama News\nസമ്പാദ്യത്തിൽ പകുതിയും സേവനത്തിന്; ഷാജി കൈലാസിന് പറയാനുള്ളത്\nബി. ശ്രീരേഖ June 26, 2020 09:48 PM IST\nഅറുപത്തിയൊന്നാം ജന്മദിനമാഘോഷിക്കുന്ന മലയാളത്തിന്റെ ആക്‌ഷൻ കിങ് സുരേഷ് ഗോപിക്ക് ജന്മദിനാശംസകൾ നേർന്ന് ഉറ്റ സുഹൃത്തും സംവിധായകനുമായി ഷാജി കൈലാസ്. സിനിമയിലും പുറത്തും ഇന്നും അടുത്ത സുഹൃത്തുക്കളായി തുടരുന്ന ഇരുവരും ചേർന്ന് മലയാളികൾക്ക് നിരവധി ഹിറ്റ് നൽകിയിട്ടുണ്ട്. സുരേഷ് ഗോപിയുടെ പിറന്നാൾ ദിവസം ഷാജി കൈലാസിന് പറയാനുള്ളത് ഇതാണ്.\n''ഞാൻ ആദ്യമായി സംവിധാനം ചെയ്ത ന്യൂസ് എന്ന സിനിമയിലെ ഹീറോയാണ് സുരേഷ്. അന്ന് തൊട്ടുള്ള ബന്ധമാണ് അദ്ദേഹവുമായി. പത്തു മുപ്പതു വർഷമായിട്ടും ആ സൗഹൃദത്തിന് ഒരു മാറ്റവും സംഭവിച്ചിട്ടില്ല. എന്റെ കുടുംബജീവിതത്തിനായും സുരേഷാണ് മുൻകൈയ്യെടുത്തത്. എന്റെയും ആനിയുടെയും വിവാഹം സുരേഷിന്റെ വീട്ടിൽ വച്ചാണ് നടന്നത്. എന്റെ കരിയറും ജീവിതവും സുരേഷ്ഗോപിയുമായി ബന്ധപ്പെട്ടു കിടക്കുന്നു. ഞങ്ങൾ തമ്മിൽ ഔപചാരികതയൊന്നും ഇല്ല. ഞാൻ ഈ ആശംസ പറയുന്നതു പോലും അധികമായിപ്പോകും കാരണം ഞാൻ പറയേണ്ട കാര്യമില്ല, മനസ്സിൽ വിചാരിച്ചാൽ തന്നെ അത് സുരേഷിന് അറിയാം''\n''സിനിമയ്ക്കു പോലും സുരേഷിന്റെ ഡേറ്റ് ഞാൻ വാങ്ങാറില്ല. ഞാൻ അങ്ങ് തുടങ്ങും സുരേഷ് വന്നു ജോയിൻ ചെയ്യും. പിന്നെ അവൻ സൂപ്പർസ്റ്റാർ ആയി, അതിലൊന്നും എനിക്കൊരു പങ്കുമില്ല. ഞാൻ എല്ലാ സംവിധായകരെയും പോലെ അവനെ അഭിനയിപ്പിച്ചു. അവന്റെ കഴിവും കഠിനാധ്വാനവും കൊണ്ട് അവൻ സൂപ്പർസ്റ്റാറായി. സുരേഷ് നന്മയുള്ള ഒരു മനുഷ്യനാണ്. ആർക്ക് എന്ത് ആവശ്യം വന്നാലും ആദ്യം ചാടിയിറങ്ങുന്നത് അവനായിരിക്കും. ഇപ്പൊ ഇൗ സമൂഹമാധ്യമങ്ങൾ വന്നപ്പോഴല്ലേ എല്ലാവരും ഇതൊക്കെ അറിയുന്നത് പക്ഷെ പണ്ടും സുരേഷ് ഇങ്ങനെ തന്നെ ആയിരുന്നു. വലിയ നടനാകുന്നതിനു മുൻപും ആര് എന്ത് പ്രശ്നം വന്നു പറഞ്ഞാലും "അതിനെന്താ ഞാൻ ഉണ്ടല്ലോ, ഞാൻ വരാം" എന്ന് പറയും. സുരേഷിന്റെ സമ്പാദ്യത്തിന്റെ പകുതിയിൽ കൂടുതൽ സേവനപ്രവർത്തനങ്ങൾക്കായി ചെലവഴിച്ചിട്ടുണ്ട്, ഇപ്പോഴും ചെയ്യുന്നു. അത്രയധികം കരുണയും മനുഷ്യസ്നേഹവുമുള്ള വ്യക്തിയാണ് സുരേഷ്. സുരേഷിന് ജന്മദിനത്തിൽ ഞാൻ എന്താണ് ആശംസിക്കേണ്ടത്, അവന് ദീർഘായുസും ആരോഗ്യവും ഉണ്ടാകട്ടെ, ജനങ്ങൾക്ക് ഇനിയും നന്മ ചെയ്യാനായി ആരോഗ്യം ഉണ്ടാകാൻ പ്രാർത്ഥിക്കുന്നു''.


ആതര് ഇലക്ട്രിക് സ്‌കൂട്ടര് മോഡലുകള് ചെന്നൈയില് പുറത്തിറങ്ങി - Express Kerala\nആതര് ഇലക്ട്രിക് സ്‌കൂട്ടര് മോഡലുകള് ചെന്നൈയില് പുറത്തിറങ്ങി\nAuto July 10, 2019 | Published by : Express Kerala Network\nചെന്നൈ: ആതര് എനര്‍ജിയുടെ ഇലക്ട്രോണിക് സ്‌കൂട്ടര് മോഡലുകളായ ആതര് 340, ആതര് 450 എന്നിവ ചെന്നൈയില് പുറത്തിറങ്ങി. ആതര് എത്തുന്ന രണ്ടാമത്തെ വിപണിയാണ് ചെന്നൈ. ആദ്യം ആതര് മോഡലുകള് എത്തിയത് ബെംഗലൂരുവിലായിരുന്നു. ആതര് 340ക്ക് 1.19 ലക്ഷം രൂപയാണ് ചെന്നൈയിലെ ഓര്‍ഡര് വില. ആതര് 450ക്ക് 1.31 ലക്ഷം രൂപയുമാണ്.\nബേസ് മോഡലായ 340-യില് 1.92 Kwh ബാറ്ററിയും, ഉയര്‍ന്ന മോഡല് 450-യില് 2.4 Kwh ലിഥിയം അയണ് ബാറ്ററിയുമാണ് ഉള്ളത്. ഒറ്റചാര്‍ജില് ആതര് 450യില് 75 കിലോമീറ്റര് വരെയും ആതര് 340യില് 60 കിലോമീറ്റര് വരെയും സഞ്ചരിക്കാന് സാധിക്കും. 340 പരമാവധി6ബിഎച്ച്പി പവറും 20 എന്‍എം ടോര്‍ക്കുമേകും. 450യില് പരമാവധി 7.2 ബിഎച്ച്പി പവറും 20.5 എന്‍എം ടോര്‍ക്കും ലഭിക്കും. പൂജ്യത്തില് നിന്ന് 40 കിലോമീറ്റര് വേഗതയിലെത്താന് 340 മോഡലിന് 5.1 സെക്കന്‍ഡ് വേണം. ആതര് 450ക്ക് 3.9 സെക്കന്‍ഡും.\nഏതാനും മാസങ്ങള്‍ക്കുള്ളില് 40 മുതല് 50 ചാര്‍ജിങ് സ്റ്റേഷനുകള് ചെന്നൈയില് സ്ഥാപിക്കും. നിലവില് പത്തോളം ആതര് ഗ്രിഡ് ഫാസ്റ്റ് ചാര്‍ജിങ് പോയന്റുകള് നഗരത്തിന്റെ വിവിധ ഇടങ്ങളില് കമ്പനി ഒരുക്കിയിട്ടുണ്ട്. ചെന്നൈക്ക് പിന്നാലെ മുംബൈ, ഡല്‍ഹി, പുണെ, ഹൈദരാബാദ് എന്നിവിടങ്ങളിലേക്കും ആതര് വിപണി ശൃംഖല വ്യാപിപ്പിക്കും.\nAther 340 and 450\nവിംബിള്‍ഡണ് സെമിയില് ഫെഡറര്-നദാല് പോരാട്ടം; ഇരുവരുടേയും ലക്ഷ്യം കിരീടനേട്ടം


കാരായിമാരെ കസ്റ്റഡിയില് വിട്ടുകൊണ്ടുള്ള ഉത്തരവിന് ഹൈക്കോടതി സ്‌റ്റേ\neditor Friday, June 29th, 2012 3:34 pm 29 June, 2012\nകൊച്ചി: ഫസല് വധക്കേസില് ബുദ്ധികേന്ദ്രമെന്ന് അന്വേഷണ സംഘം വിശേഷിപ്പിച്ച സി.പി.ഐ.എം നേതാക്കളായ കാരായി രാജനേയും ചന്ദ്രശേഖരനേയും പോലീസ് കസ്റ്റഡിയില് വിട്ട നടപടി ഹൈക്കോടതി സ്‌റ്റേ ചെയ്തു. ഏഴ് ദിവസം സി.ബി.ഐ കസ്റ്റഡിയില് വിട്ടുനല്‍കിയ ഏറണാകുളം ചീഫ് ജുഡീഷ്യല് മജിസ്‌ട്രേറ്റ് കോടതിയുടെ ഉത്തരവാണ് ഹൈക്കോടതി സ്‌റ്റേ ചെയ്തത്.\nതിങ്കളാഴ്ച വരെയാണ് സ്‌റ്റേ. സി.ജെ.എം കോടതിയുടെ വിധിക്കെതിരെ ഇരുവരും സമര്‍പ്പിച്ച ഹരജി പരിഗണിച്ചാണ് ഹൈക്കോടതി നടപടി. ഹരജിയില് തിങ്കളാഴ്ച വിശദമായ വാദം കേള്‍ക്കും.\nസി.ബി.ഐയുടെ ആവശ്യം പരിഗണിച്ച് സി.ജെ.എം കോടതി ഇവരെ കസ്റ്റഡിയില് വിട്ടുനല്‍കുന്നതായി കഴിഞ്ഞദിവസം ഉത്തരവിട്ടിരുന്നു. ഇതുപ്രകാരം ഇന്ന് കോടതിയില് ഹാജരായ കാരായി രാജനെയും ചന്ദ്രശേഖരനെയും ഏഴ് ദിവസം കസ്റ്റഡിയില് വിട്ടുനല്‍കുകയും ചെയ്തു. ഇതിന് പിന്നാലെയാണ് ഹൈക്കോടതി ഉത്തരവ് സ്‌റ്റേ ചെയ്തത്.\n2006 ഒക്ടോബര് 22 ന് പുലര്‍ച്ചെയാണ് എന്.ഡി.എഫ് പ്രവര്‍ത്തകനായ മുഹമ്മദ് ഫസല് (35) തലശേരി മാടപ്പീടികയ്ക്ക് സമീപം വെട്ടേറ്റു മരിച്ചത്. സംഭവത്തിന് പിന്നില് ആര്.എസ്.എസുകാരാണെന്നായിരുന്നു ആദ്യം ആരോപണം ഉയര്‍ന്നത്. സി.ബി .ഐ നടത്തിയ അന്വേഷണത്തിലാണ് സംഭവത്തിന് പിന്നില് സി.പി.ഐ.എം ആണെന്ന് കണ്ടെത്തിയത്.


idaneram: ശുഭാനന്ദസ്വാമികള്: ആത്മീയ നവോത്ഥാന രംഗത്തെ അഗ്നിജ്വാല - കുന്നുകുഴി എസ് മണി\nശുഭാനന്ദസ്വാമികള്: ആത്മീയ നവോത്ഥാന രംഗത്തെ അഗ്നിജ്വാല - കുന്നുകുഴി എസ് മണി\nആത്മീയ നവോത്ഥാന രംഗത്ത് കേരളത്തില് നിരവധി സന്യാസി ശ്രേഷ്ഠന്മാരെ കണ്ടെത്താനാകും. പക്ഷെ അവരില് നിന്നൊക്കെ വ്യത്യസ്ഥത പുലര്‍ത്തിയ ആളാണ് ദലിത് സമുദായത്തില് പെട്ട ശുഭാനന്ദസ്വാമികള്. ചട്ടമ്പിസ്വാമികളുടേയും ശ്രീനാരായണ ഗുരുവിന്റേയുമെല്ലാം സമകാലികനായിത്തന്നെയാണ് ശുഭാനന്ദസ്വാമികളും ജന്മമെടുത്തത്. ജാതിയില് അധിഷ്ഠിതമായ അനാചാരങ്ങളും ഉച്ചനീചത്വങ്ങളും കൊണ്ട് കലാപ കലുഷിതമായ കാലത്തുതന്നെ കേരളത്തിന്റെ സാമൂഹികാന്തരീക്ഷത്തില് കത്തിജ്വലിച്ചിരുന്ന എക്കാലത്തേയും ആത്മീയജ്യോതി സ്സായിരുന്നു ശുഭാനന്ദസ്വാമികള് എന്നാണ് ആ കാലത്തെ ജനങ്ങള് നല്കുന്ന മൊഴികള്. പക്ഷെ കാലത്തിന്റെ അനശ്വരതയിലേക്ക് പറന്നുയരും മുമ്പേതന്നെ സ്വാമികള് തന്റെ ജനതയുടെ ക്ഷേമത്തിനും മോചനത്തിനും ആവശ്യമായ ആത്മീയജ്ഞാനം പകര്‍ന്നിരുന്നു.\nസവര്‍ണര് തങ്ങളുടെ ഇംഗിതങ്ങള്‍ക്ക് വശംവദരാക്കിയ അവര്‍ണരോട് സ്വാമികള് ഇങ്ങനെ പറഞ്ഞു; 'നിങ്ങള് ഈശ്വരനെ തേടി എവിടേയും അലയേണ്ടതില്ല, ഈശ്വരന് നിങ്ങളില്‍ത്തന്നെ നിലകൊള്ളുന്നു. എന്നും ആ പരമമായ സത്യത്തെ നിങ്ങളുടെ മനസില് കണ്ടെത്തുകയാണ് വേണ്ടത്'. അതിനു വേണ്ടിയാണ് സ്വാമികള് 'ആത്മോപദേശസംഘം' രൂപീകരിക്കാന് ഒരിക്കല് തയാറായത്. സവര്‍ണന്റെ വേദാന്തത്തേക്കാള് മഹത്തരമായിരുന്നു ശുഭാനന്ദസ്വാമികളുടെ പ്രബോധനങ്ങള്.\nപറയ (സാംബവ) സമുദായത്തില് പെട്ട ഇട്ട്യാതിയുടേയും കൊച്ചുനീലിയുടേയും മകനായി 1882 ഏപ്രില് 28 ന് തിരുവല്ലയില് ബുധനൂര് വില്ലേജിലെ കുലാക്കല് കുടുംബത്തിലാണ് ശുഭാനന്ദന് ജനിച്ചത്. ശുഭാനന്ദന് 12 വയസായകാലത്താണ് പ്രിയമാതാവ് കൊച്ചുനീലി ആകസ്മികമായി മരണത്തിന് കീഴടങ്ങിയത്. പ്രിയമാതാവിന്റെ വേര്‍പാട് സഹിക്കാനാവാതെ ശുഭാനന്ദന് സ്വന്തം വീടുപേക്ഷിച്ച് പോവുകയായിരുന്നു. വീട്ടില് നിന്നും പോയ അദ്ദേഹം പിന്നീട് ആത്മീയ അന്വേഷണ തത്പരനായി ഏതാണ്ട് ഏഴു വര്‍ഷത്തോളം അലഞ്ഞുനടന്നു. പിന്നീട് നാം കാണുന്നത് മാര്‍ത്തോമാ സഭയില് ഉപദേശിയായി പ്രവര്‍ത്തിക്കുന്നതാണ്. ക്രിസ്തുമതത്തില് ചേര്‍ന്നിരുന്ന അദ്ദേഹത്തിന് അടിമ ജനതയുടെ വിമോചനം ക്രിസ്തുമതം കൊണ്ട് സാധ്യമാകില്ലെന്ന് മനസിലാക്കിയ ശുഭാനന്ദന് സഭ വിട്ടിറങ്ങുകയും സന്യാസ ജീവിതം നയിക്കുകയും ചെയ്തു.\nസംഘടിത മതപരിവര്‍ത്തനം കൊണ്ട് കീഴാള വിഭാഗങ്ങള് സമാരംഭിച്ച സാമൂഹ്യ വിപ്ലവത്തിന് കാര്യമായ യാതൊന്നും ചെയ്യുവാന് സാധിച്ചിരുന്നില്ല. സവര്‍ണ ലോബികള് ക്രൈസ്തവ ദേവാലയങ്ങളിലും കീഴാളര്‍ക്കെതിരെ സംഘടിതമായി ചരടു വലിച്ചിരുന്നു. ഇതില് മനംനൊന്താണ് ഇരവിപേരൂര് പൊയ്കയില് യോഹന്നാന് ബൈബിള് കത്തിക്കാനും ജ്ഞാനസ്‌നാനം കഴുകിയിറക്കാനും ശ്രമിച്ചതെന്ന കാര്യം വിസ്മരിക്കേണ്ട ഒന്നല്ല. അതുകൊണ്ടുതന്നെ ക്രൈസ്തവമതം കീഴാളന്റെ ക്ഷേമത്തിനോ പരിവര്‍ത്തനത്തിനോ ചേര്‍ന്നതല്ലെന്ന കാരണത്താലാണ് ശുഭാനന്ദന് സഭയോട് വിടചൊല്ലാന് കാരണമായത്.\n1915 ല് ശുഭാനന്ദന് ഇടുക്കി ജില്ലയിലെ പീരുമേടിനടുത്തുള്ള ചീന്തലാര് വനമേഖലയില് എത്തി. അവിടെ രണ്ടുവര്‍ഷത്തോളം കഠിനമായ ധ്യാനത്തിലും തപസിലും മുഴുകിയിരുന്നു. ഈ സ്ഥലം ഇപ്പോള് തപോഗിരിയെന്ന പേരിലാണ് അറിയപ്പെടുന്നത്. ഇവിടെവെച്ച് ശുഭാനന്ദന് സിദ്ധി കൈവന്നുവെന്നാണ് വിശ്വസിക്കുന്നത്. 1918 ല് നാട്ടില് തിരിച്ചെത്തി മാവേലിക്കരയിലെ കൊറ്റാര്‍കാവില് സ്വന്തമായി ഒരു ആശ്രമം സ്ഥാപിച്ചുകൊണ്ട് ആത്മീയ പ്രവര്‍ത്തനത്തിലും ജാതിവിരുദ്ധ പ്രവര്‍ത്തനങ്ങളിലും വ്യാപൃതനായി. ഈ കാലത്തുതന്നെ ചെറുകോലിലും കല്ലിമേലും ആശ്രമങ്ങള് സ്ഥാപിച്ചു. കേരളത്തിലെ ജാതിഭ്രാന്തന്മാരുടെ സംഘടിതമായ ജാതിവിരുദ്ധ നിലപാടുകള്‍ക്കെതിരെ സ്വാമി തന്റെ ആത്മീയ പ്രവര്‍ത്തന തലങ്ങള് ഏകോപിപ്പിക്കുകയായിരുന്നു.\nപറയ സമുദായക്കാരനായ ശുഭാനന്ദസ്വാമികള്‍ക്ക് വേദാന്തം പറയാന് എന്ത് അവകാശമെന്നു ചോദിച്ച ജാതിശക്തികള്‍ക്കെതരിരേ ശുഭാനന്ദസ്വാമികള് 1919 ല് ഓച്ചിറ പടനിലത്ത് നടത്തിയ ആത്മീയ പ്രഭാഷണം സവര്‍ണ ഹിന്ദുത്വത്തെ തച്ചുതകര്‍ക്കുന്നതായിരുന്നു. ഇന്ത്യയിലെ വേദേതിഹാസങ്ങള് ഒന്നുംതന്നെ സവര്‍ണ ഹിന്ദുവിന്റേതായിരുന്നില്ല. ആ വേദങ്ങളിലും ഉപനിഷത്തുകളിലും ഹിന്ദു എന്ന വാക്കുപോലും ഉച്ചരിക്കുന്നില്ല. അതില് നിന്നും വേദങ്ങള് ഹിന്ദുമതത്തിന്റെ ഭാഗമല്ലെന്ന് വ്യക്തമാണ്. ആ വേദങ്ങള് രചിച്ചത് ഇന്ത്യയിലെ പൂര്‍വനിവാസികളായ ദ്രാവിഡഗോത്ര പണ്ഡിതന്മാരായിരുന്നു എന്ന വസ്തുതയും ഊറ്റം പിടിച്ച സവര്‍ണ ഹിന്ദുക്കള്‍ക്കറിയില്ലല്ലോ. അതായിരിക്കണം സ്വാമിയുടെ ആത്മീയ പ്രഭാഷണം കേട്ട ജാതിവെറിയന്മാര് വിറലി പിടിച്ചതും ഓടിയതും മറ്റും.\nഓച്ചിറ പടനിലത്തെ ആത്മീയ പ്രഭാഷണത്തോടെ സവര്‍ണ ഹിന്ദുക്കള് ശുഭാനന്ദസ്വാമികള്‍ക്കെതിരെ തിരിഞ്ഞു. ധാരാളം ശത്രുക്കള് സ്വാമികള്‍ക്കുണ്ടായി. ഹിന്ദുത്വത്തിന്റെ അംഹംഭാവം തിരിച്ചറിഞ്ഞ സ്വാമികള് നിരന്തരം പോരാട്ടത്തിനുതന്നെ ഉറച്ചു. അനാചാരങ്ങള്‍ക്കും അധര്‍മങ്ങള്‍ക്കുമെതിരേ സന്ധിയില്ലാ പോരാട്ടമല്ലാതെ മറ്റ് വഴികളൊന്നുമില്ലെന്ന് സ്വാമികള് തിരിച്ചറിഞ്ഞിരുന്നു. അതിനുവേണ്ടി ഒരുപുതിയ ആത്മീയ ധാരതന്നെ സ്വാമികള് ഉയര്‍ത്തിക്കാട്ടി. കാരായ്മ ചന്തയില് വെച്ച് കുക്കു സായ്പിന്റെ മതപ്രസംഗത്തിനതിരെ അതേ വേദിയില് വെച്ചുതന്നെ ആദര്‍ശപ്രസംഗത്തിന് സ്വാമികള് മുതിര്‍ന്നത് അപരിഷ്‌കൃതരും അടിമകളുമായിരുന്ന ഒരു ജനസഞ്ചയത്തെ മുന്നോട്ടു തെളിക്കാനായിരുന്നു. ഇത് സ്വാമികളുടെ പോരാട്ട ചരിത്രത്തിലെ പ്രോജ്വലിക്കുന്ന മറ്റൊരു അധ്യായമാണ്.\nശുഭാനന്ദസ്വാമികള് 1926 ല് ശിവഗിരിയിലെത്തി ശ്രീനാരായണ ഗുരുവിനെ മുഖം കാണിച്ചു. കാണുകമാത്രമല്ല ആശയവിനിമയം നടത്തുകയും ഗുരുവിനെ തന്റെ ആത്മീയ ഗുരുവായി സ്വീകരിക്കുകയും ചെയ്തു. ശുഭാനന്ദന്റെ ആത്മബോധോദയ സംഘത്തിലെ ഒരു പ്രധാന അംഗമാണ് താനെന്ന് ശ്രീനാരായണഗുരു അവിടെവെച്ച് സ്വയം പ്രഖ്യാപിക്കുകയും ചെയ്തു. ശ്രീനാരായണഗുരുവുമായുള്ള ശുഭാനന്ദസ്വാമികളുടെ ബന്ധം തുടര്‍ന്നും ഉണ്ടായിരുന്നു. നാരായണഗുരു നിര്യാതനായ ശേഷവും ശിവഗിരിയു മായുള്ള ബന്ധം ശുഭാനന്ദസ്വാമികള് തുടര്‍ന്നിരുന്നു.\n1930 ഫെബ്രുവരി മാസത്തില് കൊല്ലം ആലുംമൂട്ടില് വെച്ച് എ കെ ഗോവിന്ദന്റെ രക്ഷാധികാരിത്വത്തില് ഒരു മത മഹാസമ്മേളനം നടത്തി. ആര്‍ട്ടിസ്റ്റ് രാമവര്‍മത്തമ്പുരാന്, ധര്‍മതീര്‍ത്ഥര്‍സ്വാമി, ഇവാനിയോസ് മെത്രാപ്പോലീത്ത എന്നിവരോടൊപ്പം ശുഭാനന്ദസ്വാമികളും പങ്കെടുത്തിരുന്നു. എ കെ ഗോവിന്ദന്റെ ക്ഷണപ്രകാരമാണ് ദലിതാനായ ശുഭാനന്ദസ്വാമികളും എത്തിച്ചേര്‍ന്നത്. 1932 ല് സ്വാമികള് ശുഭാനന്ദ മോട്ടോര് കമ്പനിയും നെയ്ത്തുശാലയും സ്ഥാപിച്ചു. തന്റെ ജനതയുടെക്ഷേമം ഉറപ്പാക്കാന് വേണ്ടിയാണ് ആത്മീയ മാര്‍ഗത്തില് നിന്നും വ്യതിചലിച്ച് മോട്ടോര് കമ്പനിയും നെയ്ത്തുശാലയും മറ്റും സ്ഥാപിക്കാന് സ്വാമി തയാറായത്.\nഈ താത്പര്യം മുന്‍നിര്‍ത്തി ആത്മീയ നവോത്ഥാന പ്രവര്‍ത്തികള്‍ക്കൊപ്പം തന്നെ 1934 ല് തിരുവിതാംകൂറിലെത്തിയ ഗാന്ധിജിയെ മാവേലിക്കരവെച്ച് രാജകുടുംബാംഗങ്ങള്‍ക്കും പൊതുജനങ്ങള്‍ക്കും വേണ്ടി ശുഭാനന്ദസ്വാമികള് സ്വീകരിച്ചു. സ്വാമികളുടെ പ്രവര്‍ത്തനങ്ങള് മനസിലാക്കിയ ഗാന്ധിജി ആത്മീയ നവോത്ഥാന പ്രവര്‍ത്തനങ്ങള്‍ക്ക് സമ്പൂര്‍ണ പിന്തുണ നല്കുകയും, ശുഭാനന്ദസ്വാമി കളുടെ വ്യത്യസ്തമായ പ്രവര്‍ത്തനങ്ങള് ഇന്ത്യയുടെ സാമൂഹ്യചരിത്രത്തില് ഒളിമങ്ങാത്തതാണെന്നും അഭിപ്രായപ്പെട്ടു. അതേവര്‍ഷം തന്നെ ശുഭാനന്ദസ്വാമികള് തന്റെ ശിഷ്യന്മാരോടൊപ്പം കവടിയാര്‍കുന്ന് കൊട്ടാരത്തിലെത്തി രാജപ്രമുഖനായ ചിത്തിരതിരുനാള് രാമവര്‍മ മഹാരാജാവിനെ മുഖംകാണിച്ച് ദലിതര് അനുഭവിക്കുന്ന പാരതന്ത്ര്യത്തെക്കുറിച്ചും ജീവിതദുരുതങ്ങളെ കുറിച്ചുമെല്ലാം തിരുമുമ്പില് ബോധിപ്പി ക്കുകയുണ്ടായി. ഇത്തരം കാര്യങ്ങളുടെ തീവ്രത തനിക്ക് അറിയില്ലായിരുന്നുവെന്നും എല്ലാ ആവലാതികള്‍ക്കും സങ്കടങ്ങള്‍ക്കും അറുതിവരുത്താന് ശ്രമിക്കുമെന്നും മഹാരാജാവ് അറിയിച്ചു. രണ്ടു വര്‍ഷങ്ങള്‍ക്കു ശേഷം 1936 നവംബര് 12ന് ക്ഷേത്രപ്രവേശന വിളംബരം മഹാരാജാവ് തിരുമനസുകൊണ്ട് പുറപ്പെടുവിക്കു കയുണ്ടായി. ശുഭാനന്ദസ്വാമികളുടെ കൂടി സംഭാഷണ ഫലമാണ് ഈ ക്ഷേത്രപ്വേശന വിളബംരം എന്ന കാര്യം ഇന്നും അജ്ഞാതമാണ്. ചിത്തിര തിരുനാളിന്റെ ഭരണകാലത്ത് തിരുവിതാംകൂര് രാജകൊട്ടാരത്തിലെത്തി മുഖം കാണിച്ച ഏക ദലിതന് ശുഭാനന്ദഗുരുസ്വാമികള് മാത്രമാണ്. പിന്നീട് മറ്റൊരു ദലിതനും രാജകൊട്ടാരത്തി ലെത്താന് കഴിഞ്ഞില്ല. മഹാരാജാവിന്റെ ജീവചരിത്രമെഴുതിയ ദലിതനായ എഴുത്തുകാരനെ പോലും മഹാരാജാവിന്റെ പ്രൈവറ്റ് സെക്രട്ടറി നിഷ്‌കരുണം കാണാന് അനുവദിക്കാത്ത ചരിത്രമാണുള്ളത്.\nസമാധാനത്തിന്റേയും ഒരുമയുടേയും സന്ദേശം പ്രചരിപ്പിക്കാനായിട്ടാണ് ആത്മബോധോദയസംഘമുണ്ടാക്കിയത്. മായാന്ധകാരത്തില് മറവായിരിക്കുന്ന സത്യധര്‍മത്തെ തെളിയിക്കുകയും, സത്യവും ധര്‍മവും പാലിക്കുകയും ചെയ്യണമെന്നും സ്വാമികള് വിശ്വസിച്ചു. പഞ്ചമഹാപാപങ്ങളായ വ്യഭിചാരം, മദ്യപാനം, പരോപദ്രവം, ഹിംസ, വിഗ്രഹാരാധന മുതലായവയില് നിന്നു വിട്ടുനില്ക്കാനും ്അവനവന്റെ ഉള്ളില് വാഴുന്ന പരമാത്മസ്വരൂപനെ കണ്ടെത്തുവാനും സ്വാമികള് പറഞ്ഞു. അദ്ദേഹത്തി ന്റെ അരുളപ്പാടുകളായിട്ടാണ് പുറത്തുവന്നതെങ്കിലും ലളിതവും മഹത്തരവുമായ ആത്മീയ ആ ചിന്ത ഇന്ത്യയില് നൂതനവും വിപ്ലവകരമവുമായിരുന്നുവെന്നാണ് വിലയിരുത്തപ്പെടുന്നത്. ഇത് ദലിത് ജനതയുടെ ഉണര്‍വിനും ഉയിര്‍ത്തെഴു നേല്പ്പിനും കാരണമായിത്തീര്‍ന്നിരുന്നു. ആറു പതിറ്റാണ്ടിലേറെ ആത്മീയ നവോത്ഥാന രംഗത്തെ അതികായനായി പ്രശോഭിച്ചിരുന്ന ശുഭാനന്ദസ്വാമികള് 1950 ജൂലൈ മാസത്തില് തിരുവനന്തപുരത്തുവെച്ച് അന്തരിച്ചു. ആത്മീയ നവോത്ഥാന ത്തിന്റെ അഗ്നിജ്വാലകള് പടര്‍ത്തി ആ നാമം നമ്മെ പരിരംഭണം ചെയ്യുന്നു.\nat ഓഗസ്റ്റ് 07, 2016\nLabels: കുന്നുകുഴി എസ് മണി, ശുഭാനന്ദ ഗുരു, dalitpedia/ദലിതാളുകള്


ബേക്കൽ പുഴ വൃത്തിയാക്കി ഉദുമ ഏരിയാ കമ്മിറ്റി | Uduma\nബേക്കൽ പുഴ വൃത്തിയാക്കി ഉദുമ ഏരിയാ കമ്മിറ്റി\nമണലൂറ്റൽ വ്യാപകമായ ഉപ്പള പുഴ ശൂചീകരിച്ച് മഞ്ചേശ്വരം ഏരിയാ കമ്മിറ്റി\nഉദുമ: സി.പി.എം. ഉദുമ ഏരിയാ കമ്മിറ്റി ബേക്കൽ പുഴ മുക്കുണ്ട് പാലംമുതൽ പടയങ്ങാനംവരെ ശുചീകരിച്ചു. അൻപതോളം പ്രവർത്തകരാണ് പുഴ വൃത്തിയാക്കുന്നതിൽ പങ്കെടുത്തത്. ഏരിയാ സെക്രട്ടറി കെ.മണികണ്ഠൻ ഉദ്ഘാടനംചെയ്തു. വി.വി.സുകുമാരൻ, വി.ആർ.ഗംഗാധരൻ, എം.എച്ച്.ഹാരീസ്, ബാലൻ കുതിരക്കോട്, പി.ലക്ഷ്മി, ഉഷ അരവത്ത് എന്നിവർ സംസാരിച്ചു.\nമഞ്ചേശ്വരം: അനധികൃത മണലൂറ്റലും മാലിന്യ കൂമ്പാരവും കാരണം പുഴ നാശത്തിന്റെവക്കിലായ ഉപ്പള പുഴയാണ് മഞ്ചേശ്വരം ഏരിയാ കമ്മിറ്റി വൃത്തിയാക്കിയത്. പുഴയുടെ ഭാഗമായ പൈവളിഗെ പഞ്ചായത്തിലെ കളായി പാലംമുതൽ ജോഡ്കല്ലുവരെയുള്ള ഭാഗമാണ് ശുചീകരിച്ചത്. വേനൽക്കാല ആരംഭത്തോടെ വറ്റിവരണ്ട പുഴയിൽ മാലിന്യം പ്ലാസ്റ്റിക് കവറുകളിലും ചാക്കുകളിലുമായി വലിച്ചെറിഞ്ഞനിലയിലായിരുന്നു. പുഴയുടെ ഇരുകരകളിലും താമസിക്കുന്ന പരമ്പരാഗത കർഷകരുൾപ്പെടെയുള്ള ആയിരക്കണക്കിന് കുടുംബങ്ങളുടെ പ്രധാന ആശ്രയമാണ് ഈ പുഴ. കൂടാതെ വിവിധ പഞ്ചായത്തുകളുടെ കുടിവെള്ളസ്രോതസ്സായ ജലനിധിയും പലയിടങ്ങളിലായി ഉപ്പള പുഴയിൽ പ്രവർത്തിക്കുന്നുണ്ട്. എന്നാൽ, പുഴസംരക്ഷണത്തിന് അധികൃതർ വേണ്ടത്ര പരിഗണന നൽകുന്നില്ലെന്ന പരാതി നാട്ടുകാർക്കിടയിലുണ്ട്. വിവിധ സംഘങ്ങളായിത്തിരിഞ്ഞാണ് സി.പി.എം. പ്രവർത്തകർ മാലിന്യം നീക്കംചെയ്തത്. കളായിമുതൽ ജോഡ്കല്ലുവരെ നാലുകിലോമീറ്റർ പുഴ ശുചീകരിച്ചു. ബാക്കിഭാഗം തുടർദിവസങ്ങളിൽ ശുചീകരീക്കുമെന്ന് മഞ്ചേശ്വരം ഏരിയാ കമ്മിറ്റി അറിയിച്ചു. ജില്ലാ സെക്രട്ടേറിയറ്റംഗം കെ.ആർ.ജയാനന്ദ ഉദ്ഘാടനംചെയ്തു. ഏരിയാ സെക്രട്ടറി അബ്ദുൾറസാഖ്, ബേബി ഷെട്ടി, ചന്ദ്രഹാസ ഷെട്ടി, കെ.കമലാക്ഷ, സദാനന്ദ കോരിക്കാർ, രവീന്ദ്ര ഷെട്ടി, സാദിഖ് ചെറുഗോളി തുടങ്ങിയവർ സംബന്ധിച്ചു.\nമധുവാഹിനി പുഴയ്ക്ക് പുനർജന്മം നൽകി കാസർകോട് ഏരിയാ കമ്മിറ്റി\nകാസർകോട്: സി.പി.എം. കാസർകോട് ഏരിയാ കമ്മിറ്റി മധുവാഹിനി പുഴ ശുചീകരിച്ചു. എടനീർ, മധൂർ, ആലംപാടി, എന്നിവിടങ്ങൾ കേന്ദ്രീകരിച്ചായിരുന്നു ശുചീകരണം. ആലംപാടി പാലംപരിസരത്ത് സംസ്ഥാന കമ്മിറ്റിയംഗം സി.എച്ച്.കുഞ്ഞമ്പു ഉദ്ഘാടനംചെയ്തു. കെ.ഭാസ്കരൻ അധ്യക്ഷനായിരുന്നു. കെ.ജെ.ജിമ്മി, എം.സുമതി, പി.വി.കുഞ്ഞമ്പു, കെ.രവീന്ദ്രൻ, പി.ശിവപ്രസാദ്, അനിൽ ചെന്നിക്കര, അബ്ദുൽറഹ്‌മാൻ ധന്യവാദ് എന്നിവർ സംസാരിച്ചു. മധൂരിൽ ജില്ലാ കമ്മിറ്റിയംഗം ടി.കെ.രാജൻ ഉദ്ഘാടനംചെയ്തു. കെ.ഭുജംഗ ഷെട്ടി അധ്യക്ഷനായിരുന്നു. എടനീരിൽ എരിയാ സെക്രട്ടറി കെ.എ.മുഹമ്മദ് ഹനീഫ ഉദ്ഘാടനംചെയ്തു. പൈക്കം ഭാസ്കരൻ അധ്യക്ഷനായിരുന്നു.\nഐ.സി.ഡി.എസ്. വാർഷികം ആഘോഷിച്ചു


നിയമസഭാ സമ്മേളനം ഒക്ടോബർ നാലിന് തുടങ്ങും | Vision News\nനിയമസഭാ സമ്മേളനം ഒക്ടോബർ നാലിന് തുടങ്ങും\nനിയമസഭാ സമ്മേളനം ഒക്ടോബർ നാലിന് തുടങ്ങുമെന്ന് സ്പീക്കർ എംബി രാജേഷ്. മൂന്നാം സമ്മേളനം പൂർണ്ണമായും നിയമനിർമ്മാണത്തിന് മാത്രമായാണെന്നും അദ്ദേഹം വ്യക്തമാക്കി. നവംബർ 12 വരെയാണ് സമ്മേളന കാലാവധി. ഈ സമ്മേളനകാലത്തെ 19 ദിവസം നിയമനിർമ്മാണ ചർച്ചകൾക്ക് മാത്രമാണ്.\nവിവിധ സർവകലാശാല ഭേദഗതികൾ, ആരോഗ്യം, ചെറുകിട വ്യവസായം, കള്ള്ചെത്ത് തുടങ്ങിയ നിരവധി ബില്ലുകളും ഈ സമ്മേളന കാലത്ത് പരിഗണിക്കും. 45 ഓർഡിനൻസുകൾ നിലവിലുണ്ടെന്നും അവയെല്ലാം ബില്ലുകളായി മാറുമെന്നും സ്പീക്കർ അറിയിച്ചു. കൊവിഡ് സാഹചര്യത്തിൽ നിയമസഭ ചേരാൻ കഴിയാതെ വന്നപ്പോഴാണ് ഓർഡിനൻസ് ഇറക്കേണ്ടി വന്നത്. കഴിയുന്നതും സഭയിൽ ചോദിക്കുന്ന ചോദ്യങ്ങൾക്ക് ആ സമ്മേളനത്തിൽ തന്നെ മറുപടി നൽകണമെന്ന നിലപാടിലാണ് സ്പീക്കർ.\nനിയമസഭയെ കടലാസ് രഹിതമാക്കാനുള്ള ഇ-നിയമസഭ പദ്ധതി പൂർത്തീകരണത്തിലേക്ക് നീങ്ങുകയാണെന്ന് സ്പീക്കർ പറഞ്ഞു. നവംബർ ഒന്നിന് കേരള പിറവിയോടനുബന്ധിച്ച് എല്ലാ സഭാ നടപടികളും കടലാസ് രഹിതമാക്കാൻ തുടക്കം കുറിക്കും. മൂന്നാം സമ്മേളന കാലത്ത് നിയന്ത്രിതമായ നിലയിൽ സന്ദർശകരെ സഭയിൽ പ്രവേശിപ്പിക്കും. ഇതിന് പുറമെ നിയമസഭയുടെ ആഭിമുഖ്യത്തിൽ സ്വാതന്ത്ര്യത്തിന്റെ 75ാം വാർഷികം വിപുലമായി ആ ഘോഷിക്കുമെന്നും സ്പീക്കർ വ്യക്തമാക്കി.


പൊലീന്ദ്രമാണ് മഹാബലിയെ വരവേല്‍ക്കുന്ന യാഥാര്‍ത്ഥ ആഘോഷമെന്ന് ചരിത്ര വിദ്യാര്‍ഥികള്\n29 May, 2018 at 03:25 AM\nബലി മഹാരാജാവേ ഈ നാട് അങ്ങയുടേതാണ്, ഏഴ് കടലും കടന്ന് അങ്ങ് വന്ന് ഞങ്ങളുടെ സല്‍ക്കാരം സ്വീകരിച്ചാ‍ലും എന്ന സ്തുതി ഗീതം പാടിയാണ് കര്‍ണാടകയില് മഹാബലിയെ ആദരപൂര്‍വം സ്വീകരിക്കുന്നത്.\nദീപാവലി ദിവസം തുളുനാട്ടില് നടക്കുന്ന പൊലീന്ദ്രം ആഘോഷമാണ് മഹാബലിയെ വരവേല്‍ക്കുന്ന യാഥാര്‍ത്ഥ ആഘോഷമെന്ന് ചരിത്ര വിദ്യാര്‍ഥികള്. പ്രാചീനകാലത്ത് ദീപാവലി ദിവസം ഇന്ത്യയില് പരക്കെ നടന്നിരുന്ന ബലിപൂജയുടെ അവശേഷിക്കുന്ന ഏക അടയാളം കൂടിയാണ് ഈ പൊലീന്ദ്രം ആഘോഷം. കാഞ്ഞങ്ങാട് നെഹ്റു കോളേജ് വിദ്യാര്‍ഥികള് തയ്യാറാക്കിയ ഡോക്യുമെന്ററിയിലാണ് പൊലീന്ദ്രത്തെ യാഥാര്‍ത്ഥ ഓണമായി അവതരിപ്പിക്കുന്നത്.\nകാസര്‍കോട് ജില്ലയിലെ ശാസ്താക്ഷേത്രങ്ങളില് വലിയ ഉത്സവങ്ങളായിട്ടാണ് പൊലിയന്ത്രം വിളി അരങ്ങേറുന്നത്. സന്ധ്യാനേരത്ത് 21 ദീപങ്ങള് പാലമരത്തില് കൊളുത്തി ഗ്രാമമൊന്നിച്ച് ബലി മഹാരാജാവിനെ അരിയെറിഞ്ഞ് ആര്‍ത്തുവിളിച്ച് ആ‍ദരിച്ച് സ്വീകരിക്കുന്നതാണ് പ്രധാന ചടങ്ങ്. ബലീന്ദ്ര എന്ന വിളി കാലക്രമത്തില് പൊലീന്ദ്രയായി മാറിയതാവാമെന്നാണ് നിഗമനം.\nകര്‍ണ്ണാടകയിലെ കുന്താപുരം മുതല് കാസര്‍കോഡ് ജില്ലയിലെ തൃക്കരിപ്പൂര് വരെയുള്ള പ്രദേശത്താണ് ഇന്നും ബലിയാരാധന പഴയപോലെ തുടരുന്നുന്നത്. കര്‍ണാടകയില് ഇപ്പോഴും ബലീന്ദ്ര എന്ന് തന്നെയാണ് പറയുന്നത്. ബലി മഹാരാജാവേ ഈ നാട് അങ്ങയുടേതാണ്, ഏഴ് കടലും കടന്ന് അങ്ങ് വന്ന് ഞങ്ങളുടെ സല്‍ക്കാരം സ്വീകരിച്ചാ‍ലും എന്ന സ്തുതി ഗീതം പാടിയാണ് കര്‍ണാടകയില് മഹാബലിയെ ആദരപൂര്‍വം സ്വീകരിക്കുന്നത്. ഓണത്തെ വാമന ജയന്തിയായി ആഘോഷിക്കുന്ന പുതിയ കാലത്ത് ഏറെ രാഷ്ട്രീയ പ്രാധാന്യമുണ്ട് പൊലീന്ദ്രം ആഘോഷത്തിനെന്ന് ചരിത്രകാരന്മാര് പറയുന്നു.\nകാഞ്ഞങ്ങാട് നെഹ്റു ആര്‍ട്സ് ആന്‍റ് സയന്‍സ് കോളേജിലെ സാഹിത്യ വേദിയാണ് പൊലീന്ദ്രത്തെ കുറിച്ച് ഡോക്യുമെന്ററി തയ്യാറാക്കിയത്.


Reliance Jio offers with no daily limit on data/call usage - Malayalam Gizbot\n1 hr ago വോഡാഫോൺ ഉപയോക്താക്കൾക്കായി പുതിയ മൂന്ന് പ്രീപെയ്ഡ് പ്ലാനുകൾ അവതരിപ്പിച്ചു\n2 hrs ago റിയൽ‌മി സ്മാർട്ട്ഫോണുകളുടെ വില വർധിപ്പിച്ചു: കൂടുതലറിയാം\n4 hrs ago 144 മെഗാപിക്സൽ പ്രൈമറി ക്യാമറയുള്ള സ്മാർട്ട്ഫോണിന്റെ പണിപ്പുരയിൽ ഷവോമി\n6 hrs ago നിങ്ങൾ ഗൂഗിളിൽ ചെയ്യുവാൻ പാടില്ലാത്ത കാര്യങ്ങൾ\nNews 'വൈറസുകളേക്കാള് വിഷമുള്ള മനുഷ്യ വൈറസുകള്' ഡിവൈഎഫ്‌ഐക്കെതിരെ പ്രതിഭ എംഎല്‍എ\nദൈനം ദിന പരിധി ഇല്ലാത്ത ജിയോ ഡാറ്റ/ കോള് ഓഫറുകള്!\n| Published: Monday, December 11, 2017, 16:30 [IST]\nറിലയന്‍സ് ജിയോ എത്തിയ ശേഷം ഒരു കൊടുങ്കാറ്റു പോലെയാണ് ഉപഭോക്താക്കളുടെ മനസ്സിലെ പുഞ്ചിരി. ദൈനം ദിന പരിധി ഇല്ലാത്ത റിലയന്‍സ് ജിയോ നാല് പ്ലാനുകളാണ് ഉപഭോക്താക്കള്‍ക്കു നല്‍കിയിരിക്കുന്നത്.\nആന്‍ഡ്രോയിഡില് നിന്നും ഐഒഎസിലേക്കു മാറുമ്പോള് അറിയേണ്ട കാര്യങ്ങള്!!\nഅതായത് ആവശ്യമുളളപ്പോഴെല്ലാം ഉയര്‍ന്ന ഡാറ്റ/കോള് ഓഫറില് ഉപഭോക്താക്കള്‍ക്ക് പ്രീപെയ്ഡ് ഓഫറുകള് ചെയ്യാം.\n999 രൂപ മുതലാണ് ദൈനം ദിന പരിധി ഇല്ലാത്ത റീച്ചാര്‍ജ്ജ് പ്ലാനുകള് തുടങ്ങുന്നത്. വോയിസ് കോളുകളെ സംബന്ധിച്ച് ഈ നാലു പ്ലാനുകളും സൗജന്യമാണ്.\nദൈനം ദിന പരിധി ഇല്ലാത്ത ജിയോ ഡാറ്റ/ കോള് ഓഫറുകള് നോക്കാം.\n999 രൂപ പ്രീപെയ്ഡ് പ്ലാന്\nജിയോയുടെ 999 രൂപ പ്ലാനില് 60 ജിബി ഹൈ-സ്പീഡ് ഡാറ്റ വാഗ്ദാനം ചെയ്യുന്നു. ഈ പ്ലാന് വാലിഡിറ്റി 90 ദിവസമാണ്. ഇതിനോടൊപ്പം ലോക്കല്/ എസ്റ്റിഡി അണ്‍ലിമിറ്റഡ് കോളുകള് സൗജന്യമായി നേടാം, കൂടാതെ സൗജന്യ എസ്എംഎസും നല്‍കുന്നു.\n1,999 രൂപ പ്രീപെയ്ഡ് പ്ലാന്\nഈ പ്ലാനില് 125ജിബി ഹൈ-സ്പീഡ് ഡാറ്റയാണ് നല്‍കുന്നത്. വാലിഡിറ്റി 180 ദിവസവും. കൂടാതെ സൗജന്യ ലോക്കല്/ എസ്റ്റിഡി, റോമങ്ങ് കോളുകളും എസ്എംഎസും നല്‍കുന്നു.\n4,999 രൂപ പ്രീപെയ്ഡ് പ്ലാന്\n360 ദിവസത്തെ വാലിഡിറ്റിയോടൊപ്പം 350 ജിബി ഡാറ്റയാണ് ഈ പ്ലാനില് നല്‍കുന്നത്. കൂടാതെ അണ്‍ലിമിറ്റഡ് ലോക്കല്/ എസ്റ്റിഡി റോമിങ്ങ് കോളുകളും എസ്എംഎസ്സും ഈ പ്ലാനില് ഉള്‍പ്പെടുന്നു.\n9999 രൂപ പ്രീപെയ്ഡ് പ്ലാന്\n750 ജിബി ഹൈസ്പീഡ് ഡാറ്റയാണ് ഈ പ്ലാനില് ലഭിക്കുന്നത്. വാലിഡിറ്റി 360 ദിവസവും. അണ്‍ലിമിറ്റഡ് ലോക്കല്/ എസ്റ്റിഡി, റോമിങ്ങ് കോള് ഉള്‍പ്പെടെ എസ്എംഎസ്സും ഉള്‍പ്പെടുന്നു ഈ പ്ലാനില്.\nഈ അടുത്തിടെ എയര്‍ടെല് 349 രൂപ, 549 രൂപ എന്നീ പ്ലാനുകള് പുതുക്കി. ഈ പുതുക്കിയ പ്ലാനുകളില് 2ജിബി/ 3ജിബി ഡാറ്റകളാണ് പ്രതിദിനം നല്‍കുന്നത്. അടുത്തിടെ 349 രൂപയുടെ പ്ലാനില് 100% ക്യാഷ്ബാക്ക് ഓഫറും കമ്പനി നല്‍കിയിരുന്നു.\nReliance Jio is offering four prepaid recharge plans without any daily data usage limits.\nStory first published: Monday, December 11, 2017, 16:30 [IST]


HomeNewsകോവിഡ് പ്രതിരോധ പ്രവർത്തനത്തിന് ഊന്നൽ; 20 ലക്ഷം പേർക്ക് തൊഴിൽ; വായ്പാ പരിധി ഉയർത്താത്ത കേന്ദ്രത്തിന് നയപ്രഖ്യാപനത്തിൽ വിമർശനം\nതിരുവനന്തപുരം: കോവിഡ് പ്രതിരോധ പ്രവർത്തനങ്ങൾക്ക് ഊന്നൽ നൽകി രണ്ടാം പിണറായി സർക്കാറിന്‍റെ ആദ്യ നയപ്രഖ്യാപനം. സൗജന്യ കോവിഡ് വാക്സിൻ വിതരണത്തിനായി 1000 കോടി ചെലവാക്കുമെന്നും വാക്സിൻ വാങ്ങുന്നതിന് ആഗോള ടെണ്ടറിന് നടപടിയായെന്നും ഗവർണർ ആരിഫ് മുഹമ്മദ് ഖാന്‍റെ പ്രസംഗത്തിൽ വ്യക്തമാക്കി.[www.malabarflash.com]\nക്ഷേമ പ്രവർത്തനങ്ങൾക്കും വികസന പദ്ധതികൾക്കും തുല്യ പ്രാധാന്യം നൽകുകയും അതോടൊപ്പം കൃഷി അടക്കമുള്ള അടിസ്ഥാന മേഖലക്ക് ഊന്നൽ നൽകാനുമാണ് സർക്കാർ ലക്ഷ്യമിടുന്നത്. സാമ്പത്തിക വളർച്ചയെ കോവിഡ് മഹാമാരി പ്രതികൂലമായി ബാധിച്ചെന്നും നയപ്രഖ്യാപനം ചൂണ്ടിക്കാട്ടുന്നു.\nഎല്ലാ സർക്കാർ സേവനങ്ങളും ഓൺലൈനാക്കുന്ന പദ്ധതി ഒക്ടോബർ രണ്ട് മുതൽ നടപ്പാക്കും. എല്ലാ ഭൂരഹിതർക്കും ഈ സർക്കാറിന്‍റെ കാലത്ത് പട്ടയം നൽകും. കൂടുതൽ വിളകൾക്ക് താങ്ങുവില പ്രഖ്യാപിക്കും. ഹാർബറുകളുടെ നവീകരണം ഉടൻ ആരംഭിക്കും. കിഫ്ബി സഹായത്തോടെ ശബരിമല ഇടത്താവളങ്ങൾ വികസിപ്പിക്കും. കലാകാരന്മാരെ സഹായിക്കാൻ ഒാൺലൈൻ മേളകൾ സംഘടിപ്പിക്കും. കെ ഫോൺ പദ്ധതി സമയബന്ധിതമായി നടപ്പാക്കുമെന്നും ഗവർണർ നയപ്രഖ്യാപനത്തിൽ വ്യക്തമാക്കി.\nതാങ്ങുവില ഓരോ വർഷവും ഉയർത്തും\nകോവിഡ് രണ്ടാം തരംഗത്തിൽ ഓൺലൈൻ കൾച്ചറൽ ഫെസ്റ്റ് നടത്തും\nശ്രീ നാരായണ ഗുരു ഓപ്പൺ സർവകലാശാലയെ മികവിന്‍റെ കേന്ദ്രമാക്കും\nസപ്ലൈകോ ഓൺലൈൻ ഡെലിവറി വിപുലമാക്കും


ഇഷാൻ കിഷൻ ഏഴരശ്ശനി ishan kishan, cricketer\nഇഷാൻ കിഷൻ ജാതകം and Astrology\nപേര് ഇഷാൻ കിഷൻ\nജനന തിയതി 18 :6: 1998 ജനന സമയം0:0: 0\n1 ഏഴര ശനി മേടം 04/18/1998 06/06/2000 അസ്തമിക്കുന്ന\n2 ചെറിയ പനോട്ടി മിഥുനം 07/23/2002 01/08/2003\n3 ചെറിയ പനോട്ടി മിഥുനം 04/08/2003 09/05/2004\n4 ചെറിയ പനോട്ടി മിഥുനം 01/14/2005 05/25/2005\n5 ചെറിയ പനോട്ടി തുലാം 11/15/2011 05/15/2012\n6 ചെറിയ പനോട്ടി തുലാം 08/04/2012 11/02/2014\n7 ഏഴര ശനി കുംഭം 04/29/2022 07/12/2022 ഉദിക്കുന്ന\n8 ഏഴര ശനി കുംഭം 01/18/2023 03/29/2025 ഉദിക്കുന്ന\n9 ഏഴര ശനി മീനം 03/30/2025 06/02/2027 മുനമ്പ്\n10 ഏഴര ശനി മേടം 06/03/2027 10/19/2027 അസ്തമിക്കുന്ന\n11 ഏഴര ശനി മീനം 10/20/2027 02/23/2028 മുനമ്പ്\n12 ഏഴര ശനി മേടം 02/24/2028 08/07/2029 അസ്തമിക്കുന്ന\n13 ഏഴര ശനി മേടം 10/06/2029 04/16/2030 അസ്തമിക്കുന്ന\n15 ചെറിയ പനോട്ടി തുലാം 01/28/2041 02/05/2041\n16 ചെറിയ പനോട്ടി തുലാം 09/26/2041 12/11/2043\n17 ചെറിയ പനോട്ടി തുലാം 06/23/2044 08/29/2044\n18 ഏഴര ശനി കുംഭം 02/25/2052 05/14/2054 ഉദിക്കുന്ന\n19 ഏഴര ശനി മീനം 05/15/2054 09/01/2054 മുനമ്പ്\n20 ഏഴര ശനി കുംഭം 09/02/2054 02/05/2055 ഉദിക്കുന്ന\n21 ഏഴര ശനി മീനം 02/06/2055 04/06/2057 മുനമ്പ്\n22 ഏഴര ശനി മേടം 04/07/2057 05/27/2059 അസ്തമിക്കുന്ന\n23 ചെറിയ പനോട്ടി മിഥുനം 07/11/2061 02/13/2062\n24 ചെറിയ പനോട്ടി മിഥുനം 03/07/2062 08/23/2063\n25 ചെറിയ പനോട്ടി മിഥുനം 02/06/2064 05/09/2064\n26 ചെറിയ പനോട്ടി തുലാം 11/05/2070 02/05/2073\n27 ചെറിയ പനോട്ടി തുലാം 03/31/2073 10/23/2073\n28 ഏഴര ശനി കുംഭം 04/12/2081 08/02/2081 ഉദിക്കുന്ന\n29 ഏഴര ശനി കുംഭം 01/07/2082 03/19/2084 ഉദിക്കുന്ന\n30 ഏഴര ശനി മീനം 03/20/2084 05/21/2086 മുനമ്പ്\n31 ഏഴര ശനി മേടം 05/22/2086 11/09/2086 അസ്തമിക്കുന്ന\n32 ഏഴര ശനി മീനം 11/10/2086 02/07/2087 മുനമ്പ്\n33 ഏഴര ശനി മേടം 02/08/2087 07/17/2088 അസ്തമിക്കുന്ന\n34 ഏഴര ശനി മേടം 10/31/2088 04/05/2089 അസ്തമിക്കുന്ന\n35 ചെറിയ പനോട്ടി മിഥുനം 09/19/2090 10/24/2090\n36 ചെറിയ പനോട്ടി മിഥുനം 05/21/2091 07/02/2093\n37 ചെറിയ പനോട്ടി തുലാം 12/26/2099 03/17/2100\n38 ചെറിയ പനോട്ടി തുലാം 09/17/2100 12/02/2102\n39 ഏഴര ശനി കുംഭം 02/17/2111 05/02/2113 ഉദിക്കുന്ന\n40 ഏഴര ശനി മീനം 05/03/2113 09/21/2113 മുനമ്പ്\n41 ഏഴര ശനി കുംഭം 09/22/2113 01/25/2114 ഉദിക്കുന്ന\n42 ഏഴര ശനി മീനം 01/26/2114 03/29/2116 മുനമ്പ്\n43 ഏഴര ശനി മേടം 03/30/2116 05/18/2118 അസ്തമിക്കുന്ന\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ഇഷാൻ കിഷൻ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ഇഷാൻ കിഷൻ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ഇഷാൻ കിഷൻ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ഇഷാൻ കിഷൻ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ഇഷാൻ കിഷൻ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ഇഷാൻ കിഷൻ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ഇഷാൻ കിഷൻ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ഇഷാൻ കിഷൻ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ഇഷാൻ കിഷൻ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ഇഷാൻ കിഷൻ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ഇഷാൻ കിഷൻ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ഇഷാൻ കിഷൻ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


By എന്റർടെയിൻമെന്റ് ഡെസ്ക് • 10/02/2020 at 5:33PM\nമിസ്റ്റർ ഇന്ത്യ മുതൽ മലാംങ്ക് വരെ. 1987 മുതൽ 2020 വരെ. കാലത്തെ നോക്കുകുത്തിയാക്കുന്ന പ്രത്യക്ഷപ്പെടൽ. നിങ്ങളുടെ കഠിനാധ്വാനവും പാടവവും ഞങ്ങൾ എല്ലാവർക്കും പ്രചോദനമാണ്. സോനം കപൂർ കുറിച്ചതിങ്ങനെ.\nമോഹിത് സൂരിയുടെ പുതിയ ചിത്രമായ മലാംഗ് റിലീസ് ചെയ്തത് കഴിഞ്ഞ ദിവസമാണ്. ആദിത്യ റോയ് കപൂറും ദിഷാ പടാണിയും പ്രധാനവേഷത്തിലെത്തിയ ചിത്രം നേരത്തെ തന്നെ സോഷ്യൽ മീഡിയയിൽ ശ്രദ്ധിക്കപ്പെട്ടിരുന്നു. തീയേറ്ററുകളിൽ നിന്ന് സമ്മിശ്രപ്രതികരണമാണെങ്കിലും ചിത്രത്തിന് പിന്തുണയുമായി ബോളിവുഡിലെ മുൻനിര അഭിനേതാക്കളായ കത്രീന കൈഫും സോനം കപൂറും റിതേഷ് ദേഷ്മുഖും രംഗത്ത്.\nമർഡർ 2, ആഷിഖി2, ഏക് വില്ലൻ- തുടങ്ങിയ ഹിറ്റ് ചിത്രങ്ങളുടെ സംവിധായകൻ മോഹിത് സൂരിയാണ് മലാംഗ് സംവിധാനം ചെയ്തിരിക്കുന്നത്.\nകത്രീന തന്റെ ഇൻസ്റ്റാഗ്രാം പോസ്റ്റിലൂടെയാണ് ചിത്രത്തെ അഭിനന്ദിച്ചുകൊണ്ട് രംഗത്ത് വന്നത്. ഇതിനിടെ ചിത്രത്തിലെ അനിൽ കപൂറിന്റെ വേഷത്തെ പ്രകീർത്തിച്ചുകൊണ്ട് മകളും നടിയുമായ സോനം കപൂർ കുറിച്ച വാക്കുകൾ സോഷ്യൽ മീഡിയയിലും കൗതുകമായി. മിസ്റ്റർ ഇന്ത്യ മുതൽ മലാംങ്ക് വരെ. 1987 മുതൽ 2020 വരെ. കാലത്തെ നോക്കുകുത്തിയാക്കുന്ന പ്രത്യക്ഷപ്പെടൽ. നിങ്ങളുടെ കഠിനാധ്വാനവും പാടവവും ഞങ്ങൾ എല്ലാവർക്കും പ്രചോദനമാണ്. സോനം കപൂർ കുറിച്ചതിങ്ങനെ.\nMr. India and Malang!????\nചിത്രത്തിലെ അനിൽ കപൂറിന്റെ വേഷത്തെ പ്രകീർത്തിച്ചുകൊണ്ട് മകളും നടിയുമായ സോനം കപൂർ കുറിച്ച വാക്കുകൾ സോഷ്യൽ മീഡിയയിലും കൗതുകമായി.\nമർഡർ 2, ആഷിഖി2, ഏക് വില്ലൻ- തുടങ്ങിയ ഹിറ്റ് ചിത്രങ്ങളുടെ സംവിധായകൻ മോഹിത് സൂരിയാണ് മലാംഗ് സംവിധാനം ചെയ്തിരിക്കുന്നത്. 'ആഷിഖി 2'ന് ശേഷം ആദിത്യ റോയി കപൂറുമായും, 'കലിയുഗി'ന് ശേഷം കുനാൽ ഖേമുമായും ഒരുമിച്ചുള്ള മോഹിത് സൂരിയുടെ ചിത്രമാണിത്.\nആദിത്യ റോയ് കപൂറും ദിഷാ പടാണിയും പ്രധാനവേഷത്തിലെത്തിയ ചിത്രം നേരത്തെ തന്നെ സോഷ്യൽ മീഡിയയിൽ ശ്രദ്ധിക്കപ്പെട്ടിരുന്നു\nആദിത്യ റോയ് കപൂർ അവതരിപ്പിക്കുന്ന അദ്വൈത് ഠാക്കൂർ എന്ന കഥാപാത്രവും ദിഷ പട്ടാനിയുടെ സാറ എന്ന കഥാപാത്രവും വ്യത്യസ്ത സ്ഥലങ്ങളിൽ നിന്നും ജീവിത രീതിയിൽ നിന്നും മറ്റെല്ലാം ഉപേക്ഷിച്ച് ജീവിതം ആസ്വദിക്കാൻ ഗോവയിലേക്ക് എത്തുന്നതും ഇവർക്കിടയിൽ ഉടലെടുക്കുന്ന പ്രണയവും മറ്റുമാണ് ചിത്രത്തിലെ ഉള്ളടക്കം.


by Jesus - My Great Master · Published December 30, 2012 · Updated December 30, 2012\nക്രിസ്തുമസ് കഴിഞ്ഞുള്ള ആദ്യ ഞായര്. തിരുസഭ മാതാവ് തിരുക്കുടുംബത്തിന്റെ തിരുന്നാള് ആഘോഷിക്കുന്ന സുന്ദരവും അനുഗ്രഹീതവുമായ ദിവസം. എല്ലാ കുടുംബങ്ങളിലും തിരുക്കുടുംബത്തിന്റെ അനുഗ്രഹങ്ങള് ഉണ്ടാകട്ടെ എന്ന് പ്രാര്‍ത്ഥിക്കുന്നു. പ്രിയ സഹോദരങ്ങളെ ഇന്ന് നമ്മുടെ ക്രിസ്തീയ കുടുംബങ്ങള് എങ്ങനെ ഉള്ളവയായിരിക്കണം എന്ന് നമുക്ക് അല്‍പ്പം ധ്യാനിക്കാം. ഓര്‍ക്കുക, കുടുംബമാകാനുള്ള വിളി ദൈവത്തില് നിന്നാണ് ഓരോ വ്യക്തിയും സ്വീകരിക്കുന്നത്. അത് കൊണ്ടുതന്നെ കുടുംബങ്ങള് ദൈവീക പദ്ധതിയുടെ ഭാഗങ്ങളാണ്. സുവിശേഷ ചൈതന്യത്തില് നസ്രത്തിലെ തിരുക്കുടുംബത്തിന്റെ മാതൃക അനുസരിച്ച് ജീവിക്കുവാനാണ് ഓരോ ക്രിസ്തീയ കുടുംബങ്ങളും വിളിക്കപ്പെട്ടിരിക്കുന്നത്. ക്രിസ്തീയ ഭവനങ്ങളുടെ വാതില് ക്രിസ്തുവിനായി ഇപ്പോഴും തുറന്നിട്ടിരിക്കണം. ക്രിസ്തീയ ഭവനങ്ങളില് വിശുദ്ധ ബൈബിള് സ്ഥാപിച്ചിരിക്കുന്ന സ്ഥലം, ഒരു ദൈവാലയത്തിലെ പരിശുദ്ധ കുര്‍ബാന സ്ഥാപിച്ചിരിക്കുന്ന സക്രാരിക്ക് തുല്യമാണെന്ന് മറക്കരുത്. ഒരു ക്രിസ്തീയ ഭവനം ഒരിക്കലും ദൈവം തന്റെ പ്രിയപുത്രന്റെ മാതാവും വളര്‍ത്തു പിതാവുമാകുവാന് തിരഞ്ഞെടുത്ത പരിശുദ്ധ അമ്മയെയും വിശുദ്ധ ഔസേപ്പ് പിതാവിനെയും മാറ്റി നിര്‍ത്തുകയില്ല. കാരണം നസ്രത്തിലെ തിരുക്കുടുംബത്തിനു രൂപം നല്‍കാന് ദൈവത്താല് തിരഞ്ഞെടുക്കപ്പെട്ടവരാണ് അവര്. അപ്പോള് ദൈവത്താല് തിരഞ്ഞെടുക്കപ്പെട്ടവരെ സ്വീകരിക്കുന്നവര് ദൈവത്തെയാണ് സ്വീകരിക്കുന്നത് എന്നര്‍ത്ഥം. ആദിമ ക്രൈസ്തവ കൂട്ടായ്മകളില് ഉണ്ടായിരുന്ന സ്നേഹ ചൈതന്യം, ഇന്നത്തെ സ്നേഹക്കൂട്ടയ്മകളില് പങ്കുവെക്കുവാന് ദൈവത്താല് വിളിക്കപ്പെടുന്നവരാണ് ക്രിസ്തീയ കുടുംബങ്ങള്. ക്രിസ്തീയ കുടുംബങ്ങള് ഒന്നും തന്നെ അവരവര്‍ക്കുവേണ്ടി തന്നെ ജീവിക്കാതെ സഭക്കും സമൂഹത്തിനും വേണ്ടി കൂടി ജീവിക്കുവാനുള്ള അവരുടെ വിളി മറക്കരുത്. ദൈവീക ദാനങ്ങളിലേക്ക് തുറവിയുള്ളതായിരിക്കണം ക്രിസ്തീയ കുടുംബങ്ങള്. ജീവന് ദൈവത്തിന്റെ ദാനമാണെന്നു മനസിലാക്കി ദൈവം നല്‍കുന്ന കുഞ്ഞുങ്ങളെ സ്വീകരിക്കുവാനും അവരെ ക്രിസ്തുവിലും, ക്രിസ്തു സ്ഥാപിച്ച സഭയിലുമുള്ള വിശ്വാസത്തില് വളര്‍ത്തുവാനുള്ള പൂര്‍ണമായ ഉത്തര വാദിത്വം ക്രിസ്തീയ മാതാപിതാക്കളില് നിക്ഷിപ്തമാണ്. ഒരുമിച്ചുള്ള കുടുംബ പ്രാര്‍ത്ഥനകള് കുടുംബത്തിന്റെ ഐക്യത്തിനും സമാധാനത്തിനും അനിവാര്യമാണ്. മാതാപിതാക്കള് കുഞ്ഞുങ്ങള്‍ക്ക് ജന്മം നല്‍കുമ്പോള് അവര് ദൈവത്തിന്റെ സൃഷ്ടികര്‍മത്തിലാണ് പങ്കുചേരുന്നത് എന്നാ സത്യം നമ്മള് മറന്നു പോകരുത്. മക്കള്‍ക്ക് മാതൃക നല്‍കുന്നതിനോടൊപ്പം അവര്‍ക്ക് വേണ്ടുന്ന കത്തോലിക്ക ക്രിസ്തീയ വിശ്വാസവും പഠനങ്ങളും നല്‍കുന്നതില് മാതാപിതാക്കള് ശ്രദ്ധാലുക്കളാകണം. മൂല്യാധിഷ്ടിതമായ കത്തോലിക്ക വിശ്വാസത്തിന്റെ അഭാവം സമൂഹത്തിന്റെയും കുടുംബങ്ങളുടെയും ഭാവിക്ക് കോട്ടം വരുത്തും എന്ന് നമുക്ക് അറിയാവുന്നതാണല്ലോ. കത്തോലിക്ക ക്രിസ്തീയ കുടുംബങ്ങള് തിരുക്കുടുംബത്തിന്റെ മാതൃകയില് ജീവിച്ചു ത്രിയേക ദൈവകുടുംബത്തിന്റെ ഭാഗമായി തീരുവാനാണ് വിളിക്കപ്പെട്ടിരിക്കുന്നത്. അതിനു നമ്മെ സഹായിക്കുന്ന കൂദാശകള് സ്വീകരിക്കുവാനും ഓരോ കൂദാശകളിലും അടങ്ങിയിരിക്കുന്ന ആത്മീയ ചൈതന്യം തിരിച്ചറിഞ്ഞു ജീവിക്കുവാനും ഓരോ ക്രിസ്ത്യാനിക്കും കടമയുണ്ട്. പ്രാര്‍ത്ഥനയും വിശ്വാസവും ഇല്ലാത്ത പുതിയ തലമുറ തീര്‍ക്കുന്ന ലോകം മനുഷ്യവാസയോഗ്യമായിരിക്കുമോ എന്ന് നമുക്ക് ചിന്തിക്കാം. ഇന്ന് നമുക്ക് ചുറ്റും നടക്കുന്ന സംഭവങ്ങള് നമ്മെ കൂടുതല് ഭീതിയിലാക്കുന്നുവെങ്കില് ഓര്‍ക്കുക കുടുംബങ്ങളില് നിന്നും ക്രിസ്തുവും ക്രിസ്തീയതയും ക്രിസ്തുവിന്റെ കുടുംബവും പുറത്താക്കപ്പെട്ടിരിക്കുന്നു. മക്കള് ഓര്‍ക്കുക, നിങ്ങള് വളര്ന്നതിനോപ്പം നിങ്ങളുടെ മാതാപിതാക്കളും വളര്‍ന്നു. അവരുടെ അറിവിനെ അനുഭവത്തെ മാനിക്കുക, എങ്കില് നിങ്ങളെ മാനിക്കുന്ന ഒരു തലമുറ ഭാവിയില് ഉണ്ടാകും. വിശ്വാസം മാത്രം കൊണ്ട് രക്ഷിക്കപ്പെടുന്നവനല്ല ക്രിസ്ത്യാനി എന്ന് തിരിച്ചറിഞ്ഞു കൊണ്ട് ഓരോ ക്രിസ്ത്യാനിയും തങ്ങളുടെ വിളിയില് അടങ്ങിയിരിക്കുന്ന പുണ്യപ്രവര്‍ത്തികളിലൂടെ ജീവിതം വിശുദ്ധീകരിക്കുവാന് നിരന്തരം ശ്രമിക്കണം. ഒരുമിച്ചു പ്രാര്‍ത്ഥിക്കുന്ന കുടുംബം ഒരുമിച്ചു നിലനില്‍ക്കും എന്ന വിശുദ്ധ വാക്യങ്ങള് നാം ഒരിക്കലും മറക്കരുത്. ഭാര്യഭാര്‍ത്താക്കന്മാരാകാന് ദൈവമാണ് നിങ്ങളെ തിരഞ്ഞെടുത്തത്, അതുകൊണ്ട് തന്നെ നിരന്തരം ദൈവവുമായി കൂടിയാലോചിച്ചേ എന്തുകാര്യവും ചെയ്യാവു. വളരെ പ്രധാനമായ ഒരു കാര്യം മാതാപിതാക്കളും മക്കളും ഒരുമിച്ചു പ്രാര്‍ത്ഥിക്കുകയും ഒരുമിച്ചു ദൈവ വചനം വായിച്ചു ധ്യാനിക്കുകയും ചെയ്യുന്നത് കുടുംബ ജീവിതത്തെ വിശുദ്ധീകരിക്കുകയും ശക്തിപ്പെടുത്തുകയും ചെയ്യും.. തിരുക്കുടുംബത്തിന്റെ ഈ തിരുന്നാളില് ത്രിയേക ദൈവം നമ്മുടെ ഓരോ കുടുംബങ്ങളെയും വിശുദ്ധീകരിച്ചു തിരുക്കുടുംബം പോലെയാക്കട്ടെ എന്ന് ആശംസിക്കുന്നു പ്രാര്‍ത്ഥിക്കുന്നു. – By Fr. Milton George, Spain\nNext story “Your word isalamp to my feet andalight for my path.”Psalm 119:105\nPrevious story “”He who overcomes will inherit these things, and I will be his God and he will be My son.”Revelation 21:7


പുലിമുരുകനില് മോഹന്‍ലാല് പുലിയെ തൊട്ടിട്ടില്ലെന്ന് മന്ത്രി ജി.സുധാകരന് – Chandrika Daily\nBy chandrika Friday February 17, 2017 06:02 am\nപുലിമുരുകനില് മോഹന്‍ലാല് പുലിയെ തൊട്ടിട്ടില്ലെന്ന് മന്ത്രി ജി.സുധാകരന്\nആലപ്പുഴ: പുലിമുരുകനെതിരെ മന്ത്രി ജി.സുധാകരന് രംഗത്ത്. പുലിമുരുകനില് മോഹന്‍ലാല് പുലിയെ തൊട്ടിട്ടില്ലെന്ന് സുധാകരന് പറഞ്ഞു. തനിക്കതറിയാമെന്നും മന്ത്രി കൂട്ടിച്ചേര്‍ത്തു. നേരത്തേയും താരങ്ങള്‍ക്കെതിരെ വിമര്‍ശനം ഉന്നയിച്ചയാളാണ് മന്ത്രി. സിനിമയുടെ…\nആലപ്പുഴ: പുലിമുരുകനെതിരെ മന്ത്രി ജി.സുധാകരന് രംഗത്ത്. പുലിമുരുകനില് മോഹന്‍ലാല് പുലിയെ തൊട്ടിട്ടില്ലെന്ന് സുധാകരന് പറഞ്ഞു. തനിക്കതറിയാമെന്നും മന്ത്രി കൂട്ടിച്ചേര്‍ത്തു.\nനേരത്തേയും താരങ്ങള്‍ക്കെതിരെ വിമര്‍ശനം ഉന്നയിച്ചയാളാണ് മന്ത്രി. സിനിമയുടെ നിര്‍മ്മാണച്ചെലവ് നോക്കി നിലവാരം അളക്കുന്ന കാലമാണിത്. മനുഷ്യജീവിതവുമായി ബന്ധപ്പെട്ടുള്ള നല്ല സിനിമകള് ഉണ്ടാവണമെന്നും മന്ത്രി പറഞ്ഞു. ആലപ്പുഴയില് ചെമ്മീന് സിനിമയുടെ അമ്പതാം വാര്‍ഷികാഘോഷം നടത്തുന്നതുമായി ബന്ധപ്പെട്ടുള്ള പരിപാടിയില് പങ്കെടുത്ത് സംസാരിക്കുമ്പോഴാണ് പുലിമുരുകനെതിരെ പ്രതികരിച്ചത്.\nനൂറ് കോടി രൂപ ചെലവാക്കി സിനിമയെടുക്കുന്നതാണ് ഇവിടത്തെ വലിയ കാര്യം. എന്നാല് രണ്ടുകോടിയാണെങ്കിലും അത് ഉന്നയിക്കുന്ന പ്രശ്‌നമാണ് പ്രധാനമെന്നും അദ്ദേഹം പറഞ്ഞിരുന്നു. താരങ്ങളുടെ പ്രതിഫലത്തേയും അതിശക്തമായ ഭാഷയില് വിമര്‍ശിച്ചിരുന്നു ജി. സുധാകരന്.\nCategories: More, Views Tags: minister g sudhakaran, pulimurugan